
Didelės fizikos problemos radioaktingu 
Prof. V. Čepinskio paskaita, 


Gerbiamieji! 


Aš labai dėkingas suvažiavimo organizaciniam komitetui už tai, kad jis 
pasiūlė man padaryti suvažiavimui pranešimą iš fizikos arba chemijos srities 
tokia tema, kurią aš pats rasiu už vis labiau atatinkamą šiai progai. Kad 
klausytojams būtų suprantama, kodel aš pasirinkau nurodytą viršuj temą, 
man teks padaryti trumpą įvadą. Visųpirma aš pavelysiu sau truputį pakri- 
tikuoti suvažiavimo programą ir tikiuosi, kad nei p. Ministeris, nei organi- 
zacinis komitetas, nei suvažiavimas tuo neužsigaus, nes švenčiausia ir aukš- 
čiausia kiekvieno mokslininko prievolė yra visuomet ir visur kalbėti su di- 
džiausiu atvirumu ir nuoširdumu. 

Suvažiavimas stato sau uždavinį peržiūrėti matematikos ir fizikos pro- 
gramas ir dėstymo būdus Lietuvos. vidurinėse ir aukštesniose mokyklose, ir 
surasti arba nustatyti tobulesnius dėstymo metodus šitiems dalykams. Tai 
geras dalykas, nes darbo vaisių tobulumas ir gausingumas pareina nuo var- 
tojamo įrankio, ir jeigu darbininkui rūpi gauti ir kiekybiniu ir kokybiniu at- 
žvilgiais geresnių rezultatų, tai toksai darbininkas visuomet turi atkreipęs akį 
ir į savo darbo įrankių tobulumą. Bet, deja, tobulas darbui įrankis neviso- 
kiomis sąlygomis gali būti vartojamas. Dažnai tobulesniam darbo įrankiui 
pritaikinti reikalinga iš pagrindą pakeisti ir visas kitas darbo sąlygas, ir me- 
džiagines, ir dvasines. Kalbant apie tobulesnius matematikos ir tizikos dė- 
stymo metodus nereikia užmiršti, kad tokie tobulesni metodai yra artimai | 
surišti ir su tobulesne mūsų mokyklos programa. Šita programa skiria ma- 
tematikai, fizikai ir gamtos mokslams antraeilę vietą, užversdama mūsų mo- 
kyklą visokiomis kalbomis ir, aplamai, žodžių mokslais. Be to, įvairios 
disciplinos mūsų mokyklos programoje yra tinkamai nesuderintos su 
viena kita. Ta programa— tai nėra gerai apgalvoto auklėjimo ir mokymo 
plano rezultatas, atsižvelgiant į šių dienų gyvenimo uždavinius ir reikalus. 
Jokio nuosakumo, jokios konsekvencijos toje programoje nerasi. Prie gerai 
mums žinomos archaiškos rusiškos, vadinamos klasikiškos, mokyklos dalykų 
mechaniškai pridėta ir prilipdyta visa eilė moderninių dalykų be jokio plano 
ir be jokios logikos, taip kad į dabar veikiančią pas mus programą tenka 
žiūrėti kaip į įvairių įvairiausių dalykų ir dalykėlių chaotišką mišinį. Tai ti- 
kras „plumpudingas“, kurio asimiliuoti sveikas vaikų protas nesugeba. Gauni 
tokio įspūdžio, kad šita programa sudaryta ne tiek tam, kad auklėtų au- 
gančios kartos dvasią, kiek tam, kad tą dvasią slopintų. Man taip rodosi, 
kad Lietuvos mokyklos programa ir tos mokyklos būdas buvo sukurti po- 
veiky didelių juodų senos Rusijos šešėlių —Pobedonoscevo ir jo ištikimų 
vergu: Tolstojaus, Delianovo, Kasso ir kitų —kad tie šešėliai, išvyti iš Ru- 
sijos, rado prieglaudą mūsų Švietimo Ministerijoje. Man savo laiku rūpėjo 
išvyt iš Ministerijos tuos šešėlius, bet nepasisekė. Aš tikiuosi, kad dabar- 


200 V. Čepinskis: Didelės fizikos „problemos radioaktingumo šviesoje 


tinis p. Ministeris padarys visas galimas jam pastangas, kad pašalintų tuos. 
šešėlius iš Svietimo Ministerijos, ir aš linkiu jam šita prasme pasisekimo. 

- Taigi aš manau, kad matematikos ir fizikos mokytojų suvažiavimas bus 
priverstas paimti jautį už ragų—visoje pilnumoje apsvarstyti, kokio tipo turi 
būti šių dienų mokykla. Neišsprendus šito klausimo, tobulesnės matemati- 
kos ir tizikos programos ir tobulesni dėstymo metodai maža tepadės net ir 
tiems dalykams. 

Be to, man keistai atrodo, kad organizacinis komitetas nerado reikalo 
įtraukt į suvažiavimo programą tokio dalyko kaip chemija, kuri iš vieno 
šono yra artimai surišta su matematika ir fizika, o iš kito šono turi didžiau- 
sios reikšmės šių dienų gyvenimui ir dabartinei kultūrai. Aš tikiuosi, kad su- 
važiavimas atkreips į tai reikiamo dėmesio, nes šių dienų mokyklos progra- 
moje chemija turi užimti prideramą vietą. 

Kad aiškiai pabrėžčiau tuos galingus ryšius, kurie jungia fiziką su che- 
mija, kad parodyčiau, jog šiandien dažnai sunku pasakyti, kur baigiasi fizika 
ir kur prasideda chemija, aš ir pavelysiu sau padaryti Tamstoms trumpą 
pranešimą apie radioaktingumą ir jo reikšmę fizikai bei chemijai, nes šita 
problema kaip tiktai ypačiai smarkiai surišo šitas dvi mokslo disciplinas. 
Be to, šita tema duos man progos ryškiau, kaip kita kuri tema, pabrėžti, 
kurios reikšmės turi šių dienų fizika ir chemija medžiaginiams gyvenimo 
reikalams, kultūros bei civilizacijos problemoms ir nuosakiai pasaulėžiūrai, t. y. 
tokiems dalykams, kurių šių dienų mokykla apeiti negali. 

“ * ž * 

Sių dienų fizikai ir chemijai tvirtą pagrindą sudaro šie XIX amžiaus 
suradimai: materijos ir energijos užlaikymo dėsnis ir Mykolo Faraday'aus 
elektromagnetinės indukcijos ir elektrolizės dėsnių suradimas. Interpretuoda- 
mas elektromagnetinę Faraday'aus indukciją, Max wel!'is sukūrė savo elekro- 
magnetinę šviesos teoriją, o tolimesnės tos teorijos taikinimas ir tobulinimas 
privedė prie relativumo teorijos ir kvantų hipotezės, iš vieno šono, ir prie 
telegrafo ir telefono be vielų, iš kito šono. Sitais dalykais aš čia neužsiimsiu. 
Aš atkreipsiu Tamstų dėmesį į Faradayaus elektrolizės dėsnių taikinimo ir 
aplamai elektrolizės procesų nagrinėjimo kai kurias išdavas. Kaipo pirma išdava 
darbų šita kryptimi reikia pažymėti buvimas vadinamų ionų, t. y. materijos 
atomų arba atomų grupių, sujungtų su teigiama arba neigiama elektra. Fara- 
dayaus pagrindinis dėsnis kaip tik konstatuoja tą faktą, kad susijungimams 
atomų su elektra veikia tas pats Dalton'o kartotinų proporcijų dėsnis, ku- 
ris galioja susijungimams atomų tarp savęs. Reikalas interpretuoti šitą kar- 
totinų proporcijų dėsnį privedė prie atominės materijos struktūros pripaži- 
nimo. 1881 metais Faradayaus vardo paskaitoje Londone Helmholtz'as, 
remdamasis Faradayaus dėsniu, konstatuoja elektros atominės struktūros 
būtinybę. i 

1886—1887 metais Williamas Crooks'as, nagrinėdamas elektros 
išlydžius smarkiai praskiestose dujose, suranda vadinamus katodinius spin- 
dulius, arba spindulių materiją. 1895 metais Rontgen'as suranda X spindu- 
lius, kurie, kaipo eilė pulsacijų, susidaro tokioje vietoje, kur į materiją su- 
duoda katodo spinduliai. 1806—1808 metais Juozapas Thomson'as 
suranda elektroną kaipo dalelę, iš kurių sudaryti Crookso katodo spinduliai, 

arba jo spindulių materija. Juozapas Thomsonas patvirtino Crookso nuomonę,. 
kad šitos dalelės yra visuomet tos pačios rūšies vis tiek iš kokios medžia-- 
gos jos išeina, ir atlenkimu tų dalelių elektromagnetiniu ir elektrostatiniu 
laukais nustato jų greitumą ir santykį jų masės bei elektros įlydžio, konstatuo-- 
damas, kad tos dalelės apie 2000 sykių lengvesnės kaip vandenilio atomas. 
Pagaliau, vėliau įrodoma, kad visa tų dalelių masė yra elektromagnetinė ir“ 
kad tai yra mažiausis žinomas neigiamos elektros įlydis. Tokiu būdu susi-- 
daro neigiamos elektros atomo, arba elektrono, aiškus vaizdas. 

Paryžietis Henry Becguerel'is, jau pagarsėjęs savais fluorescenci-- 
jos bei fosforescencijos fenomenų tyrinėjimais ir susipažinęs su tuom faktu,. 
kad X-spinduliai, lygiai kaip ir katodo spinduliai, veikia fotografinę plokštelę 
ir sudaro įvairių medžiagų Hosforescenciją bei fluorescenciją, manydamas, kad 
tai yra apgręžiami procesai, ėmė ieškoti nematomų spindulių, panašių į X-spin-- 
dulius, tokiose medžiagose, kurios pasižymi smarkia fluorescencija, kaip, pa-- 
vyzdžiui, žaliai-gelsvas urano stiklas. Jis apklojo urano stiklą fotografinė 
plokštele, apvyniota juodu kartonu, ir per kurį laiką konstatavo panašų efektą 
ant fotografinės plokštelės, kaip nuo Rentgeno spindulių. Tai buvo 1896 metais. 
Panašius eksperimentus jis atliko ir su kai kuriomis kitomis medžiagomis,. 
kaip, pavyzdžiui, torio oksidas, ir konstatavo tokį pat efektą ant fotografinės 
plokštelės. Tokiu būdu Becguerelis įrodė, kad iš kai kurių medžiagų savaimi 
(spontaniškai) išeina nematomi spinduliai, panašūs ar tai į X-spindulius, ar: 
tai į katodo spindulius, ir šią tokių medžiagų savybę Becguerelis pavadino. 
jų radioaktingumu (radioaktingumas reiškia sugebėjimą leisti spindulius arba: 
leisti energiją spindulių pavidalu). 

Tuo pačiu laiku panašiais tyrinėjimais užsiėmė Paryžiaus Sorbonos fi-- 
zikas Curie ir jo asistentė lenkė Skladowska (asistentė buvo chemikas).. 
Jiedu atkreipė dėmesio į tai, kad tam tikra urano rūdis „pitchblende“ (dervos. 
rūdis) pasižymi daug smarkesniu radioaktingumu, kaip urano stiklas. Šita: 
rūdis yra retenybė ant žemės, jos ne per daug, ir ji randasi tik vienoj kitoj, 
vietoj, tarp kitko Austrijoj. Vėliau p. Skladowska tapo Curie'o žmona, ir: 
jiedu, gavę apie toną minėtos rūdies, atliko su ja visą eilę itin komplikuotų 
chemiškų operacijų, sekdami radioaktingumą įvairių tos rūdies produktų. 
Jiedviem pasisekė įrodyti, kad šitoje rūdyje yra daug sykių už uraną aktin-- 
gesnės medžiagos, ir po 2 metų darbo juodu išskyrė iš šitos rūdies naują: 
chemišką elementą radiją (lietuviškai tariant, spindžių) kuris savo nepaprasto-- 
mis savybėmis nustebino ne tik fizikus ir chemikus, bet ir šiaip jau apšviestus- 
žmones. Reikia pasakyti, kad iš 1 tonos rūdies per 2 metus jiedviem pasi-- 
sekė gauti porą miligramų radijo. Jiedu nurodė, kad tai yra elementas, nusta-- 
tydami jo atominį svorį ir ištyrę jo spektrą, o tai yra vienas geriausių būdų: 
atskirti vieną elementą nuo kito. 

Nepaprastos radijo ir jo junginių, radijo chlorido ir radijo bromido,. 
savybės yra šios: 

1) radijo preparatai visuomet turi temperatūrą 20 aukštesnę kaip ap-- 
linkos temperatūra; 

2) jie visą laiką leidžia trijų rūšių spindulius: vadinamas a-daleles, 3-- 
daleles ir į-spindulius. Ė 

a-daleles elektromagnetinis laukas atlenkia taip, kaip atlenkia teigiamą. 
elektros srovę. Atlenkiant jas elektromagnetiniu ir elektrostatiniu laukais, nu-- 

statytas jų greitumas apie 10.000 klm. per sekundą, ir santykis tarp jų ma- 
sės ir elektros įlydžio. Iš to santykio išeina, kad 3-dalelių masė yra atomo 
helio masė ir, vadinasi, kad tos a-dalelės yra ne kas kita, kaip helio atomai 
su dviem teigiamos elektros įlydžiais. Šitos a-dalelės pasižymi nepaprastai 
didele kinetine energija ir veikia smarkiai netik fotografinę plokštelę, bet ir 
sudaro šviesą, suduodamos į tą ar kitą kietą kliūtį, Vanduo a-dalelių po- 
veiky skyla į vandenilį ir deguonį. 

;-dalelės pasirodė visais atžvilgiais tokios pat kaip ir katodo dalelės. 
Vadinasi, 3-dalelės yra elektronai, tiktai daug didesnio greitumo kaip elek- 
tronai katodo vamzdyje, nes greitumas išmetamų iš radijo preparato G-da- 
lelių siekia 200.000 ir net 290.000 kilometrų per sekundą. Sitos dalelės vei- 
kia fotografinę plokštelę, sudaro fluorescenciją bei fosforescenciją ir smar- 
kiai ionizuoja dujas Jų takas vakuume nušviestas. 

Pagaliau, 7-spinduliai pasirodė identiški su X-spinduliais, tiktai tie į-spin- 
duliai yra kiečiausieji X-spinduliai, nes jie sugeba prasiskverbti per švino 
sluoksnį net 2 cm. storumo. Jie taip pat veikia fotografinę plokštelę, smar- 
kiai ionizuoja dujas, bet juos neveikia nei elektromagnetinis nei elektrosta- 
tinis laukas. 

Kad perskirtum šitas tris spindulių rūšis, reikia paimti radijo arba ra- 
dijo preparato kruopelytę švino užvožtoje dėžutėje su langeliu tos dėžutės 
vožtuvėly, ir padėti šitą dėžutę tarp dviejų fotografinių plokštelių (apačioj ir 
viršuj). Veikiant elektromagnetiniu lauku už vis smarkiau bus atlenktos 3-da- 
lelės kaipo lengviausios. Jos tiek smarkiai bus atlenktos, kad jų efektas pa- 
sirodys ant apatinės fotografinės plokštelės. Silpniau bus atlenktos sunke- 
snės a-dalelės ir jų efektas pasirodys ant viršutinės fotografinės plokštelės 
į priešingą pusę nuo efekto 3-dalelių. į-spinduliai visiškai nebus atlenkti ir 
jų efektas pasirodys ant viršutinės fotografinės plokštelės prieš pat dėžutės 
angelį. 

Perskyrus tokiu būdu G-daleles, a-daleles ir 1-spindulius galima nagrri- 
nėti jų savybes atskirai. 

3) Be to, radijo preparatai ir kitos radioaktingos medžiagos pasižymi 
tuom, kad leidžia vadinamas emanacijas, dujiškas medžiagas, kurios reiškia 
iš pradžios smarkų radioaktingumą ir suteikia radioaktingumą visiems ap- 
linkos kūnams. Ištirpinus truputį radijo druskos vandeny, galima iš vandens 
išvaryti radijo emanaciją užvirinus vandenį, lygiai taip pat, kaip galima iš- 
varyti ištirpintas vandeny dujas. Galima išvaryti emanaciją iš vandens ir va- 
rant per vandenį burbulais orą ar kitas kokias dujas. Tokiu būdu Ramsay'ui 
“ pasisekė surinkti !/j4 m/m.3 radijo emanacijos ir atsverti. Pasirodė, kad ra- 
dijo emanacijos sūdrumas yra 0,00991, t. y. 111 sykių didesnis kaip vande- 
nilio sūdrumas. Taigi, molekulinis svoris radijo emanacijos gaunamas 222. 
Bet tas pats Ramsay'us su nurodytu mažu kiekiu radijo emanacijos kon- 
statavo, kad santykis lyginamųjų šilimų nuolatinio spaudimo ir nuolatinio 
tūrio radijo emanacijai yra lygus 1,67, t. y. toks, koks turi būti vienatomi- 
nėms molekuloms. Taigi, išeina, kad radijo emanacijos atominis svoris yra 222. 

Šviežiai gauta radijo emanacija pasižymi dideliu radioaktingumu, tuo 
pačiu laiku likusi tirpale radijo druska reiškia tik '/, savo buvusio radioaktin- 
gumo prieš ją ištirpinant vandeny. Turint du elektrometru, galima sekti pa- 
raleliai kaip keičiasi radioaktingumas radijo druskos ir gautos iš tos druskos 

emanacijos. Pasirodo, kad per 4 dienas (tiksliai: per 3,85 dienas) emanacij2 
nustoja pusės savo radioaktingumo ir per tą patį laiką druska atstato pusę 
savo radioaktingumo. Per tam tikrą laik 4 emanacija netenka visiškai radioaktin- 
gumo ir virsta dar pakankamai neištirtu kietu kūnu, ir tuo pačiu laiku radijo 
druska atstato savo pirminį radioaktingumą. Bet kuriuo laiku suma emana- 
cijos radioaktingumo ir palaisvintos nuo emanacijos radijo druskos radio- 
aktingumo yra lygi radijo druskos radioaktingumui prieš palaisvinant tą druską 
nuo emanacijos. Radioaktingumo atmainos sekamos elektrometru, kuris su- 
jungiamas su metaliniu stiebu arba viela, apgaubta metaliniu cilinderiu, Cilin- 
deris ir stiebas sujungiami su akumuliatoriu batarejos iš 100 elementų po- 
liais, vadinasi cilinderiui ir stiebui suteikiamas potencialų skirtumas 200 voltų. 
Tuo ar kitu būdu įvesdami radioaktingą medžiagą arba emanaciją į cilinderį, 
gausime vadinamą sočią srovę, kurią ir matuosime elektrometru. Ta soti srovė 
pareina nuo ionizacijos, kuri sudaro radioaktingą medžiagą ore arba dujose 
tarp stiebo ir cilinderio. Juo smarkesnis radioaktingumas, juo smarkesnė 
ionizacija ir juo stipresnė srovė, ir atbulai. Taigi, šituo metodu galima smulkiai 
sekti radioaktingumo atmainas. Priimta charakterizuoti radioaktingas medžia- 
gas tuo laiku, kuris yra reikalingas, kad medžiaga nustotų pusės savo radio- 
aktingumo. Sitas laikas vadinasi pusės atskambinimo laiku. Taigi, radijo ema- 
nacijai tas laikas yra apie 4 dienos. Vadinasi, per 4 dienas radijo emanacija 
nustoja pusės savo radioaktingumo ir joje pasilieka tik pusė buvusio radio- 
aktingumo. Per sekančias 4 dienas pasilieka tik !/,, per sekančias 4 dienas 
tik 1/5 ir t.t. Vadinasi, tiems patiems laikotarpiams atatinka tas pats radioaktin- 
gumo santykis. Tai yra bendras vaizdas radioaktingumo puolimo. Toks pat 
yra vaizdas ir radioaktingumo augimo, arba atstatymo. Vadinasi, palaisvinta 
nuo emanacijos radijo druska per 4 dienas atstato pusę savo radioaktingumo, 
per sekančias 4 dienas tos pusės pusę, vadinasi !/,, per sekančias 4 dienas 
ketvirtadalio pusę, vadinasi !/5 dalį ir t.t. Išreikšdami šituos santykius grafiškai 
(atidėdami laiką abscisėmis, o aktingumą ordinatėmis) gausime hiperbolines, 
arba logaritmines, kreivąsias: emanacijos puolimo puolančią hiperbolinę krei- 
vąją, o aktingumo atstatymui, arba augimui, augančią hiperbolinę kreivąją. 

Chemikams jau senai buvo žinoma, kad panašiomis kreivosiomis ga- 
lima išreikšti vadinamų monomolekulinių reakcijų eigą, t. y. tokių reakcijų, 
kuriose dalyvauja tik viena molekula. Išreiškiant tokių reakcijų greitumą gra- 
fiškai, gaunama panašios hiperbolinės, arba logaritminės, kreivosios. Tos 
kreivosios sako, kad laikas, per kurį, sakysime, apsiverčia pusė paimtos me- 
džiagos, visiškai nepareina nuo tos medžiagos koncentracijos, o pareina tik 
nuo tos medžiagos kiekio. Vadinasi, ar daug tos medžiagos paimta ar maža, 
pusė paimtos medžiagos apsivers per tą patį laiką. Taigi, taikinant šitą che- 
mijos kinetikos aiškiai nustatytą faktą radioaktingumui, priseina pripažinti 
radioaktingas atmainas monomolekulinėmis. Bet anksčiau jau parodyta, kad 
radijo emanacija susideda iš vienatominių molekulų. Vadinasi, mes čia turime 
ne molekulų, bet atomų atmainas. Be to, chemikas, įvairindamas temperatūrą, 
spaudimą, mediumą, kuriame vyksta reakcija, gali savo valia keisti mono- 
molekulinių (aplamai, molekulinių) reakcijų eigą. Bet radioaktingos transior- 
macijos, arba atmainos, vyksta vienodai tuo pačiu, galima sakyti, inirtimu, ar 
mes jas seksime skysto oro temperatūroj (—2009), ar Volto lanko tempe- 
ratūroj (30000), ar mes seksime elemento radijo ar bet kurios to elemento 

druskos radioaktingumą, ar seksime kietos druskos radioaktingumą, ar tos 
pačios druskos ištirpintos vandeny. Visais tokiais atvejais gauname tą patį 
radioaktingumo vaizdą. Taigi radioaktingos atmainos nepasiduoda chemiko 
„kontrolei ir todel negali būti jokios abejonės, kad tai yra atomų atmainos, 
„arba atomų transformacijos. 

Ramsay'us pirmutinis tiesioginiu eksperimentu įrodė, kad radijo ema- 
nacija virsta elementu heliu. Jis pavartojo du stiklo vamzdžiu, įlydytu į vierias 
kitą. Vidurinį vamzdį jis užpildė radijo emanacija, o iš tarpo tarp išorinio 
ir vidurinio vamzdžio evakuavo orą. Į tą tarpą dviejose vietose buvo įlydy- 

"tos per stiklą dvi platinos vielos, sujungtos su antriniais Rumkorto induk- 
toriaus poliais. Ant šito tarpo buvo nustatytas spektrometras. Per kurį laiką 
„spektrometre aiškiai pasirodė helio geltona linija. 4-dalelės, del savo didelės 
kinetinės energijos, dalinai prasiskverbė per stiklą iš vidurinio vamzdžio į tarpą 
tarp išorinio ir išvidinio vamzdžių. Prasiskverbdamos per stiklą, a-dalelės 
nustoja teigiamų elektros įlydžių ir virsta helio atomais. Taigi, čia pirmą syk 
buvo įrodyta elementų transmutacijos galimumas, apie kurią svajojo ir del kurios 
tiek daug triuso ir vargo padėjo vidurinių amžių alchemikai. Panašių įrodymų 
mes šiandien turime ir daugiau. 

Taigi, radioaktingumo aptikimas ir tyrinėjimai padarė aktualų atomų 
skilimo, arba elementų transmutacijos, klausimą. Visa eilė ftiziškų-chemiškų 
ženomenų negalima buvo suderinti su pastovaus atomo koncepcija, o ypačiai 
elementų spektrai. Iš vieno šono tų spektrų didelis painumas, o iš kito šono 
jų taisyklingumas pereinant nuo vienos elementų grupės periodinėje siste- 
moje į kitą ir toje pačioje grupėje nuo lengvesnių elementų į sunkesnius, 
aiškiai rodė atomo sudėtingumą. Pagaliau reikalinga buvo surasti interpre- 
tacija periodinėms atmainoms elementų fiziškų-chemiškų savybių, ypač kada 
paaiškėjo iš Moseley'o tyrinėjimų, kad tos savybės ne tiek yra surištos su 
elemento atominiu svoriu, kiek su jo eiliniu arba atominiu skaičiu (t. y. ta 
vieta iš eilės, kurią elementas užima periodinėje sistemoje). Radioaktingumo 
ir elektrono aptikimai atsakė šituos klausimus su visu aiškumu. 

Visos radioaktingos medžiagos išmeta arba a-daleles, arba 3-daleles, 
arba abejas ir virsta kitais elementais. Urano atominis svoris 238. Jo aktin- 
gumas pasižymi tuom, kad išmetamos a-dalelės. Kaip jau pasakyta, a-dalelės 
yra helio atomas su 2 teigiamais įlydžiais. Tokiu būdu iš urano susidaro 
emanacija, iš kurios susidaro helis ir uranas X, su atominiu svoriu 234. Reika- 
linga 5.000.000.000 metų, kad pusė paimto urano apsiverstų nurodytu būdu. 

Uranas X; išmeta 3-daleles ir 1-spindulius. Nuo to jo atominis svoris 
nepasikeičia, nes 3-dalelių (elektronų) masė yra begalo maža, būtent 10—? 
gramų, bet keičiasi valentingumas tąja prasme, kad, išlėkus vienai 3-dalelei, 
elementas įsigyja 1 teigiamą valentingumą (nustojus 2-dalelės elementas nustoja 
dviejų teigiamų valentingumų). Tokiu būdu iš urano X; susidaro uranas X. 
Pusė paimto urano X; apsiverčia tokiu būdu per 23,5 dienų. 

Uranas X, išmeta taip pat ;-daleles ir į-spindulius ir virsta uranu II. 
Pusė urano X; apsiverčia per 1,2 minutės. 

Uranas II išmeta a-daleles ir virsta ioniu, ionis išmeta taip pat «-daleles 
ir virsta radiju. Pusė urano II apsiverčia per 2.000.000 metų, o pusė radijo 
per 1730 metų. 


V. Čepinskis: Didelės fizikos problemos radioaktingumo šviesoje 2095 


Taigi, uranas virsta radiju išmesdamas tris a-daleles, tris G3-daleles ir 
7-spindulius. Tokiu būdu atominis radijo svoris yra 238—3.4—226- 

Radijas, kaip jau matėme, išmeta «-daleles ir virsta emanacija. Vadinasi, 
radijo emanacijos atominis svoris yra 226—4=222, kaip jau įrodyta. 

Radijas pereina per visą eilę etapų ir galų gale virsta švinu su ato- 
miniu svoriu 206. 

Kad urano ir torio junginių radioaktingos atmainos yra smulkiai ir pa- 
grindingai ištirtos, tai Cambridge'o universiteto fizikų Ruthertord'o ir 
Soddy'o nuopelnas. Juodu taip pat įrodė deguonies, azoto ir fluoro atomų 
skilimą veikiant tuos atomus a-dalelėmis. Pagaliau Rutherford'o darbas— 
nustatymas atomo branduolio, kuriame sukoncentruota visa atomo masė, bet 
kuris yra tik labai maža viso atomo tūrio dalis. Ponia ir ponas Curie'ai yra 
aptikę radiją, jonį, polonį ir aktinį, kaip atskirus radioaktingus elementus. 


* 
* LŽ 

Radioaktingumo reiškiniai, lygiai kaip ir visa eilė kitų elementų ir jų 
junginių fiziškų-chemiškų savybių, už vis lengviau suprantami išeinant iš 
elektriškos materijos struktūros. Einant šita elektrine materijos teorija, atomą 
sudaro branduolys iš tokio protonų, arba vandenilio branduolių, skaičiaus, 
kuris yra lygus atomo svoriui. Protonai, arba vandenilio branduoliai, yra tei- 
giamos elektros atomai. Jie surišti neigiamos elektros atomais, arba elektro- 
nais, kurių reikia paimti tiek, kad branduolio laisvų teigiamų įlydžių skai- 
čius būtų lygus elemento eiliniam, arba atominiam, skaičiui!. Taip sudarytas 
atomo branduolys apsuptas vadinamais planetiniais elektronais, kurių skai- 
čius taip pat turi būti lygus eiliniam elemento, arba atominiam, skaičiui, kad 
atomas būtų neutralus. Del begalo mažos elektronų masės, visa atomo masė 
sukoncentruota branduolyje. Bet to branduolio tūris sudaro labai mažą viso 
atomo tūrio dalį. Galima sakyti, kad planetiniai elektronai užima ko ne visą 
atomo tūrį. Tie olanetiniai elektronai paskirstyti aplink branduolį zonomis, 
arba sferomis. 

Nupieštas čia atomo vaizdas yra centrinis atomo modelis ir yra Ruther- 
ford'o ir Bohr'o sukonstruotas. Sitas vaizdas už vis geriau atatinka svar- 
biausioms atomo tiziškoms-chemiškoms savybėms, o ypač atomų spektrams 
ir už vis paprasčiau išaiškina atomų radioaktingumą. Kadangi branduolys 
sudarytas iš teigiamos ir neigiamos elektros vienetų, taip kad tie vienetai 
labai smarkiai suglausti, tai veikiančios branduoly eiektrostatinės traukos ir 
atsparos jėgos yra nepaprastai didelės ir ryšiai tarp teigiamų ir neigiamų 
vienetų yra nepaprastai stiprūs ir tuo pačiu laiku smarkiai įtempti. Lengve- 
snių elementų atomai, kurių branduoly protonų ir elektronų ne per daug, 
sudaro pastovias sistemas, ir reikalingos milžiniškos jėgos, kad galima būtų 
įvaryt į tokį branduolį, sakysime, elektroną arba išmušti iš branduolio elek- 
troną ir tokiu būdu panaikinti pusiausvirą ir sudaryti branduolio skilimą, 
palaisvinant nepaprastai didelių energijos kiekių. Taigi, lengvesnių atomų ele- 
mentai nepasižymi radioaktingumu. Visos pastangos konstatuoti radioaktin- 
gumą tokių lengvesnių elementų davė labai menkų vaisių. Bet patys sun- 


1 t. y. elemento eiliniam skaičiui periodinėje elemenų sistemoje. 

kieji elementai, kaip radijas, toris ir uranas, turi branduolius su labai dide- 
liu protonų ir elektronų skaičiumi ir todel šitų sunkesnių elementų bran- 
duolių pusiausvira negali būti tokia pastovi, kaip lengvesnių elementų bran- 
duolių pusiausvira. Kalbant čia apie pusiausviros pastovumą arba nepasto- 
vumą, reikia suprasti šituos žodžius labai sąlygiškai. Del nepaprastai galingų 
elektrostatiškų jėgų branduolyje, branduolio pusiausvira yra pakankamai pa- 
stovi ir sunkiausiems elementams. Mes jau matėme, kad, sakysime, uranas 
nustoja pusės savo aktingumo per 5.000.000.000 metų. Taigi, ir visos žmo- 
nijos amžius būtų per mažas laikotarpis, kad galima būtų konstatuoti urano 
atomo subyrėjimą. Taigi, urano atomas sudaro pakankamai pastovią sistemą, 
bet tasai pastovumas yra daug mažesnio laipsnio kaip, sakysime, vandenilio 
arba kalio atomų pastovumas. Vadinasi, urano atomo branduolyje savaimi 
atsitinka savotiški perversmai, kurių išdava yra a-dalelių, g-dalelių ir 1-spin- 
dulių išmetimas, ir protonų bei elektronų naujas persigrupavimas, taip kad 
susidaro nauja pusiausviros konfiguracija, kitaip sakant, iš urano atomo su- 
sidaro kitų elementų atomai. Taigi, radioaktingumas ir yra toksai spontani- 
nis sunkiųjų atomų branduolio skilimas palaisvinant, galima sakyti, milžini- 
škus energijos kiekius. Tikra šito spontaninio skilimo priežastis šiandien 
toli gražu dar neaiški. Manoma, kad tokių perversmų kaltininkai branduo- 
lyje yra elektronai, kurie nežinomų, bet galingų veiksmų poveiky arba įsi- 
brauna į branduolį, arba išsprunka iš branduolio panaikindami tokiu būdu 
esamą pusiausvirą ir sudarydami tolimesnį atomo skilimą. Šiandien fizikas 
ir chemikas turi savo dispozicijoje tiktai vieną priemonę kitų atomų bran- 
duoliams suskaldyti. Ta priemonė yra a-dalelės, kurios pasižymi nepaprastai 
didele energija ir kurias fizikai bei chemikai vartoja, kad skaldytų lengvesnių 
atomų branduolius ir tokiu būdu vykdytų elementų transmutaciją. Tas pats 
bandoma atsiekti aukšto įtempimo ir labai didelio dažnumo elektros išly- 
džiais. Šiandien nesunku gauti elektros išlydžius miliono voltų įtempimo ir 
tokiais išlydžiais bandoma išmušti iš branduolio arba įvaryt į branduolį 
vieną kitą elektroną ir tokiu būdu priversti tą branduolį skilti, persigru- 


Šanis 


dien disponuoja technika. Dalykas čia tas, kad nėra jokio pagrindo radio- | 
aktingumą laikyti išimtina sunkiausiųjų elementų funkcija. Radijas, toris ir - 
uranas visais žvilgsniais tokie pat elementai kaip ir kiti elementai, kaip, sa- 
kysime, kalis, kalcis, aluminis ir t.t. Be to, radioaktingumo žymių galima visur 
konstatuoti, kitaip sakant, bet kuri medžiaga pasižymi radioaktingumu, tiktai 
labai silpnu pavidalu. Paėmus uždarytą dėžę iš storos švino skardos, per 
kurią negali prasiskverbti joki spinduliai, uždarytas tokioje dėžėje oras per 
kurį laiką pasirodo ionizuotas. Sitai galima aiškiai konstatuoti. Išaiškinti to- 

kiomis sąlygomis oro ionizaciją galima tik prileidžiant švino radioaktingumą. 
Svino atomai išmeta ar a ar G-daleles ir jau tos dalelės ionizuoja orą. Ap- 
lamai, reikia laikyti, kad radioaktingumas yra bendras medžiagos požymis, 
tiktai jis ryškiai pasireiškia ir vyksta savaimi be jokių išorinių impulsų ke- 
lete elementų. Visuose kituose elementuose šitas fenomenas yra labai silp- 
nas ir kol kas nei fizikų nei chemikų dispozicijoj nėra tokių galingų jėgų, 
kuriomis jie galėtų, taip sakant, susprogdinti bet kurio atomo branduolį ir 
gauti nepaprastai didelius energijos kiekius, kaip, pavyzdžiui, gaunama labai 
daug energijos iš kilogramo dinamito arba piroksilino sulyginant silpnu im- 
pulsu, kaip keleto centizramų fulminato sprogimas. Aplamai, tarp sprogstamų 
medžiagų ir atomų branduolių reiškiasi didelis panašumas ir pačios struk- 
tūros atžvilgiu, ir nepaprastai dideliu įtempimu ryšių tarp atskirų dalių. 
Atomo branduolyje mes turime daug neigiamos elektros atomų, kurie su- 
riša protonus. Kiekviena sprogstamoji medžiaga pasižymi vadinamų neigiamų 
radikalų gausingumu. Bet energija, kurią, sakysime, palaisvina radioaktingo 
atomo 1 gramas, kada skyla jo branduolys, yra aplamai apie 1.000.000 sykių di- 
desnė kaip 1 gramo sprogstamos medžiagos, dinamito arba piroksilino, energija. 


Išeinant iš to fakto, kad radijo temperatūra visuomet yra 2? aukštesnė 
kaip aplinkos temperatūra, galima suskaičiuoti, kad 1 radijo gramas, perei- 
damas į šviną, palaisvina 4.10? kalorijų šilimos. Tai yra toks šilimos kiekis, 
kuris tegalima gauti sudeginus pusę tonos geriausio anglio. Bet švinas, kuris 
susidaro iš radijo, taip pat turi dar labai daug energijos. Taigi, šita išvidinė 
atomo energija yra nepaprastai didelė, bet kol kas ji mums neprieinama. 
Mes ir šiandien vartojame, ir artimiausioj praeity vartojome tą energiją, kuri 
pasilaisvina, kada atomai jungiasi tarp savęs sudarydami molekulas arba kada 
molekulos skyla palaisvindamos energiją, kaip tai yra sprogstamose medžia- 
gose. Vienu žodžiu, visais atvejais mes vartojame molekulinę energiją. Mes 
negalime kol kas vartoti dideliu matu ir radioaktingų medžiagų energijos, 
nes tie dideli energijos kiekiai, apie kuriuos čia kalbama, pasilaisvina per ilgą 
laiką. Praktiškos reikšmės šita radioaktingų medžiagų energija turėtų tik tada 
jeigu chemikams pasisektų tuo ar kitu būdu pagreitinti šitą radioaktingumo 
procesą, kitaip sakant, kontroliuoti šitą procesą. Tai yra artimesnės ar toli- 
mesnės ateities dalykas. Siandien tai dar negalima ir gal tai ir geras dalykas, 
kol ant žemės tiek daug kvailumo. Iš tikrųjų, įsivaizdinkim sau, kad galima būtų 
kalbamąją radijo energiją gauti trumpu laiku, taip sakant, žymiai sutrumpinti 
radijo atomo sprogimą. Juk 1 gramo radijo energija galima būtų išmesti 
ligi 2 kilometrų aukštyn 200 tonų. Apie tokią sprogstamą medžiagą niekas 
ir svajot nesvajoja. O koki būtų padariniai, jeigu taip smarkiai sukoncentruota 
energija patektų į bepročio arba piktadario rankas? Juk jis galėtų suardyti 
didelius žmonių gyvenamus žemės plotus. Taigi, gal ir gerai, kad ir čia išeina 
pagal rusų patarlę: „Kiekvienam vaisiui savo laikas“. Bet vis delto kas šiandien 
negalima, tai gali būti galima rytoj. Ir reikia daryti visų pastangų, kad toks 
naujas dalykas neužkluptų žmonijos netikėtai, su atatinkamai neparuoštomis 
galvomis ir doriškai neišauklėta siela. Aš kalbu čia į mokytojus, ir todel laikau. 
reikalinga pabrėžti jiems šituos dalykus. 


* 

Mokslui ir filosofijai XIX amžiuj labai rūpėjo klausimas, kuri yra saulės 
ir žvaigždžių energijos versmė. Juk saulė, kaip ir kitos žvaigždės, spindu- 
liuoja į visas puses į erdvę pasakiškus energijos kiekius. Kas gi tą išleistą 
energiją saulėje atpildo? Tarp kitų mokslininkų šitas klausimas labai rūpėjo 
William'ui Thomson'u ir Helmholtz'ui,. ir dar anksčiau energijos 
užlaikymo dėsnio tėvui Mayer'iui. Thomsonas suskaičiavo, kad jeigu sau- 
lės visa masė būtų sudaryta iš anglio, tai sudeginus visą tą anglį gautume 
tokį energijos kiekį, kurio būtų užtekę daugiausia 5000 metų, imant domėn 
faktiną saulės energijos emisiją. Tuo tarpu geologai tvirtina, ir labai pama- 
tuotai, kad saulė ir jos sistema egzistuoja ne mažiau kaip 1.000.000.000 metų. 

Kita saulės energijos versmė yra saulės kontrakcija kaipo ataušimo 
išdava. Taigi ir Thomsonas, ir Helmholtzas kurį laiką ir manė; kad šita saulės 
kontrakcija gausiai tat papildo išleidžiamą saulės energiją. Bet ir čia suskai- 
čiavimai parodo, kad šita kontrakcijos energija būtų pakankamas išteklis tik 
keliems milionams metų, bet ne tūkstančiui milionų metų. Taigi, pasilieka tik 
viena versmė šitos neišsemiamos saulės ir žvaigždžių energijos, būtent, vi- 
sokių chemiškų elementų radioaktingumas. 

XIX amžiuje buvo tikima, kad mūsų pasaulis sušals, žlugs, taip sakant, 
nuo šalčio. Siandien dalykai atrodo kitaip. Siandien yra pavojaus, kad pa- 
saulis sudegs, nes atomuose mes turime milžiniškus energijos kiekius ir mi- 
lionams amžių. Taigi, spręsdami apie pasaulio amžių iš radioaktingumo, mes 
prieiname prie tokių rezultatų, kurie yra visiškai suderinami su geologų 
suskaičiavimais. 

Kita mįslė, kuri vargino XIX amžiaus mokslininkus ir filosofus, būtent, 
antrojo energijos dėsnio arba entropijos dėsnio konsekvencijos, ima taip pat 
aiškėti elementų radioaktingumo šviesoje. Entropijos dėsnis sako, kad pa- 
saulio entropija nuolat auga, nes visi spontaniniai negyvos gamtos procesai 
yra surišti su entropijos augimu. Konkrečiai kalbant tai reiškia, kad, vykstant 
savaimi negyvos gamtos procesams, nuolat eina didyn išsklaidytos energijos 
kiekis, t. y. žemo potencialo energijos aukšto energijos potencialo sąskaiton, 
Bet juo aukštesnis energijos potencialas, juo didesnis energijos sugebėjimas 
virsti kitomis energijos formomis, ir atbulai. Vadinasi, pasaulyje nuolat eina 
didyn tokios energijos kiekis, kuri, einant Helmholtzo terminologija, yra su- 
rišta ta prasme, kad jos sugebėjimas virsti kitomis energijos formomis iš- 
nyksta. Išdava tokio proceso reiškia pasaulio pusiausvirą, t. y. visokių pro- 
cesų pasaulyje stagnaciją, vienu žodžiu, tai reiškia pasaulio mirtį. Sita galu- 
tina išdava pasaulio spontaninių procesų ir išreiškiama sakant, kad pasaulio 
entropija siekia maksimumo, nes entropijos maksimumas yra pusiausviros 
pažymys bet kuriai sistemai. 

Bet, kaip jau matėme, saulės sistemos amžius yra labai didelis, o viso 
tiziško pasaulio amžius yra dar didesnis. Todel savaimi kyla klausimas, ko- 
del iki šiol nepasiekta pusiausviros, kodel dar neįvyko pasaulio procesų 
stagnacija. Einant entropijos dėsniu, pasaulis tarytum užsuktas mechanizmas, 
ir jeigu tasai mechanizmas ligi šiol dar nesustojo, jeigu jo užsukta spyruoklė 
neatsileido, tai kas gi tą spyruoklę užsuka iš naujo, kitaip sakant, koki pro- 
cesai pasauly varo atgal atmainas, vykstančias entropijos dėsniu? 

Įvairaus amžio žvaigždžių spektrai tarytum duoda atsakymą į šitą klausimą. 
Jaunesnių žvaigždžių spektre reiškiasi tik vandenilio ir keleto kitų lengviau- 

sių elementų linijos. Tuo tarpu tokių, sulyginti, senų žvaigždžių, kaip saulė, 
spektruose mes konstatuojame linijas, charakteringas visiems mums žino- 
miems elementams, o ypačiai apsčiai linijų charakteringų sunkiausiems ele- 
mentams. Ant žemės, kuri sudaro saulės sistemos dalį, mes konstatuojame 
spontaninį skilimą sunkesnių, t. y. sudėtingesnių elementų, kitaip sakant, 
mes čia konstatuojame elementų mirtį. Jaunesnės žvaigždės yra elementų 
gimtinė, kitaip sakant, iš protonų ir elektronų ten susidaro lengvesni ele- 
mentai, o paskui jau vidutinio amžiaus žvaigždėse galima konstatuoti sun- 
kesnių elementų susidarymą iš lengvesnių elementų, kaip helis, ir elektronų, 
ir pagaliau senose žvaigždėse tų sunkesnių elementų skilimą. Bet mums 
šiandien dar nežinomi kai kurie tos grandinės žiedai. Juk spontaninis atomo 
skilimas turi užsibaigti elektronais ir protonais. Bet masė ir vienų ir kitų yra 
išimtinai elektromagnetinė. Antra vertus, einant Einšteino relativybės teorija, 
masė gali virsti energija, sakysime, radiacija, ir, atbulai, radiacija gali virsti 
mase. Taigi, radioaktingumas turi užsibaigti pilna materijos dezintegracija 
tąja prasme, kad dalys, iš kurių materija sudaryta, būtent, protonai ir elekro- 
nai, išnyksta ir jų vieton pasirodo elektromagnetinės bangos. Mes šiandien 
nežinome, kur ir Kokiu būdu įvyksta šitas procesas, lygiai kaip mes neži- 
nome, kurioje pasaulio vietoje ir kokiu būdu prasideda iš naujo integracijos 
procesas, būtent, kur ir kokioje pasaulio vietoje elektromagnetinė banga virsta 
elektronu. Jeigu mes panašius dalykus sugebėtumem konstatuoti, tai mes 
pagautumėm tą mechanizmą, kuris užsuka iš naujo pasaulio atsileidusią spy- 
ruoklę ir tokiu būdu eliminuoja iš pasaulio fatalistinį bruožą, kurį suteikia 
fiziniam pasauliui entropijos dėsnis. 
ak k LŽ 

Pagaliau paliesime čia dar vieną klausimą, kuris, tiesa, šiandien yra dar 
tik akademinis, bet kuris gali virsti labai opiu praktišku klausimu. Kas me- 
tai iš žemės vidurių išimama apie keletą šimtų milionų tonų naftos ir apie 
miliardą tonų anglio. Reikia pasakyti, kad akmens anglio ir naftos ištekliai 
nėra neišsemiami. Jeigu ir toliau vartojimas kieto ir skysto kuro eis tuo pa- 
čiu tempu, tai šito kuro išteklių užteks žmonijai daugiausia 1000 metų, o 
paskui grėsia pavojus grįžt atgal į barbarišką būklę. Vienas kitas žmogus 
gali pasakyti, kas man rūpi, kas bus po 1000 metų, bet tik mano amžiui 
užtektų. Tačiau apie tokios rūšies žmones jau senis Sokratas prieš 2000 metų 
yra išsitaręs, kad tai yra dar ne žmonės, o gyvuliai, kurie taip kalba. Juk ne 
be reikalo kiekviena didelė religija moko žmogų rūpintis ateitimi, nors ir 
tuo naiviu pavidalu, kad pelnytų dangaus karalystę. 

Taigi, mokslininkui, be abejo, turi rūpėti klausimas, kas bus, kada bus 
išsemti anglio ir naftos ištekliai. Anglio ir naftos energija galų gale yra sau- 
lės energija, kaip ir visokios kitos energijos rūšys, kurios palaiko didelį di- 
naminį procesą žinomoje mums gyvoje ir negyvoje gamtoje. Juk ne be rei- 
kalo kiniečių bogdichanas laikė save saulės sūnumi, tik jis be reikalo manė, 
kad jis vienintėlis saulės sūnus. Šita prasme kiekvienas žmogelis ir kiekvie- 
nas kirminukas yra saulės vaikai. 

Taigi, galima tikėti, kad mokslininkams pasiseks tiesioginai užkinkyti 
žmonijos reikalams saulės radiacijos energija. Bandymai ir pastangos šita 
prasme daromos jau šiandien tokiuose kraštuose, kaip Sachara Afrikoje, kur 

saulės spindulių daugiau, kaip ūkanotose šalyse. Trumpai kalbant, čia visas. 
klausimas yra tas, kad saulės spindulių energiją galima būtų tiesioginai pa- 
verst į elektros energiją tų ar kitų foto-elektriškų galvaniškų elementų pa-- 
galba. Bet yra ir kitos išeities galimumas. 


1926 metais vasaros metu Londone buvo pramonės paroda, kurioje 
buvo ir mokslo skyrius. Tame mokslo skyriuje publika matė labai įdomų 
žaislą, būtent, mažutį vagonėlį, varomą radioaktingumo. Lengvas mažutis va- 
gonėlis buvo aprūpintas labai mažu radijo preparato kiekiu. Taigi, iš vago- 
nėlio, kaip iš raketos, veržėsi dideliu inirtimu a-dalelės ir kaipo išdava va-- 
gonėlis bėgo priešinga kryptimi, lygiai kaip raketa slenka priešinga kryptimi 
tajai, kuria veržiasi iš raketos liepsna. Tai buvo tik žaislas. Bet ir prieš 2000 
metų Heronas Aleksandrijoje rodė ir dideliems ir mažiems žiūrovams savo 
garsų rutulį, kuris sukosi veržiantis vandens garams iš dviejų skylių ant 
rutulio diametro galų. Tur būt ir pačiam. Heronui tuomet negalėjo ateit į 
galvą, kad jo žaislas per 2000 metų virs 10.000 arklių jėgos Parksono garų 
turbina, o jau apie jo žiūrovus nėra ko ir kalbėti. Jiems Herono rutulys 
buvo tiktai žaislas ir daugiau nieko. Tas pats gali atsitikt ir su radioaktin- 
gumo vagonėliu. Visiškai galimas dalykas, kad ateityje bus surastas būdas 
pagreitinti radioaktingų medžiagų transformaciją ir tokiu būdu gauti su ma- 
žais medžiagos kiekiais labai didelius energijos kiekius, nes, kaip jau anksčiau 
pasakyta, 1 gramas radijo duoda milioną kartų daugiau energijos kaip 1 gra- 
mas smarkiausios sprogstamos medžiagos. Be to, reikia turėti galvoje ir ga- 
limumą pagreitinti radioaktingumą ir tų lengvesnių elementų, kurie šiandien 
reiškia labai silpną aktingumą. 


Jau aš čia daug nekalbėsiu apie kitą dar didesnį ir baisesnį energijos 
išteklį, būtent, apie vadinamą imanentinę medžiagos energiją, arba masės 
energiją, t. y. tą energiją, kuri susidaro nykstant masei, einant relativumo 
teorija. Einant šita teorija 1 gramo masė yra lygi 3.1020 ergų, arba 3.1013 
džiaulių, arba 3.10'9 kilowattų, arba 4.10!9 arklių jėgų. Konkrečiai kalbant, 
tai reiškia, kad kiekviename kubiniame milimetre erdvės mes turime keletą 
milionų arklių jėgos. 

Pasaulio Kūrėjas gausiai aprūpino pasaulį energija, galima sakyti, ne- 
išsemiamais kiekiais. Reikia tik mokėti šitą energiją suvartoti. Laukinis žmo- 
gus kentėjo nuo šalčio ir kitokių vargų, disponuodamas tik savo pajėgą ir 
geriausiu atsitikimu dar kito gyvo sutvėrimo pajėgą, o juk energijos aplink 
laukinį žmogų buvo kiek nori pavidalu vėjo ar vandens srovės energijos ir 
pavidalu tų pačių akmens anglio ir naitos. Bet laukinis žmogus buvo tam- 
sus ir todel nesugebėjo šitomis energijos versmėmis naudotis. 


Per tūkstančius ir tūkstančius metų žmonės kariavo tarp savęs tik su 
vienu tikslu, kad pavergtų kitus žmones ir naudotųsi tų kitų žmonių pajėga, 
vadinamam kultūriniam arba civilizuotam gyvenimui kurti. Mes šiandien Eu- 
ropos civilizacijos centruose Romoje, Paryžiuje ar Londone gėrėjamės įvai- 
riais kultūros turtais ir net garbiname popiežius, imperatorius ir visokius 
kitus ponus, kurie neva tuos turtus surinko. Bet labai sveika ir gražu būtų 
gėrėjantis tais turtais atsiminti, kiek milionų žmonių dirbo sunkiausį darbą, 
pikis didžiausias kančias ir pagaliau atidavė savo gyvybę tiems turtams. 
sukrauti. 

Pagaliau mokslui pasisekė užkinkyti vėjo ir vandens srovės energiją ir, 
kas už vis svarbiau, šilimos energiją, ir naudotis šita energija žmonių gy- 
venimo reikalams. Nuo to laiko praėjo vos tik 150 metų, ir mes matome 
tokių atmainų žmonijos gyvenime, kurios prieš tai nebuvo atsiektos per 
10.000 metų. Mes visųpirma matome palaisvinimą žmogaus nuo sunkaus 
vergiško darbo, nes tą darbą šiandien atlieka garinė mašina, ir viena tokia 
mašina gali pakeisti 10.000 arklių ir dar daugiau žmonių. 

iandien žmonės taip pat kariauja tarp savęs, bet jau nebe tam, kad 
pagrobtų kitus žmones ir padarytų iš jų vergus, o tik tam, kad pagrobtų 
akmens, anglio, naftos, geležies ir kitų metalų rūdžių kasyklas. Bet kaip ki- 
tados laukinio žmogaus panosėj buvo begalė įvairios energijos ir medžiagos, 
kurios tasai laukinis žmogus del savo tamsumo nemokėjo sunaudoti, taip 
ir šių dienų žmogaus panosėj irgi yra begalė energijos, kurios tas civilizuo- 
tas žmogus taip pat del savo tamsumo arba visiškai negali suvartoti, arba, 
jeigu mokslas parodo kaip galima suvartoti, tai vartoja tik žmogaus gyvybei 
ardyti ir žmonijos sukurtai didelei civilizacijai naikinti. Kaip laukinis žmogus, 
taip ir šių dienų vadinamas civilizuotas žmogus mano, kad jis yra dieviškos 
kilmės, ir kvailai giriasi savo fiziška pajėga, manydamas, kad ir ta pajėga 
yra dieviška. Bet kada tos tiziškos pajėgos mokslo dėka patenka į jo rankas 
pakankamai, tai jis sugeba tapti tik tos pajėgos vergu. Tai rodo pasaulio 
visuomeninė tvarka ir tvirtas įsitikinimas, kad visus nesusipratimus galima 
išspręsti kumščio pagalba. Aš noriu tuo pasakyti, kad suradimas būdo su- 
vartoti žmonijos gyvenimo reikalams atomų energiją gali sudaryti didžiausį 
pavojų ta prasme, kad jis galutinai pavergtų žmoniją fizinei pajėgai ir, vadi- 
nasi, galutinai sugriautų visą civilizacilą. Sitą pavojų reikia būtinai pašalinti, 
o pašalinti jį  galimatik vienu būdu, būtent, švietimu plačiausia to žodžio 
prasme. Taigi, mokytojams čia priklauso labai kilmingas vaidmuo šviesti au- 
gančią kartą ir šviesti suaugusius piliečius, auklėti netik intelektą, bet ir dorą, 
parodyti žmogui, kad jis nėra dieviškos kilmės, o yra žvėriškos kilmės, bet 
su potenciniais gabumais išeit iš žvėriškos būklės, tapti žmogumi ir tokiu 
būdu prisiartinti prie Dievo. Taigi, žmonijos laimingi laikai ne praeityje, 
kaip sako biblija, bet ateityje, kaip tvirtina mokslas, ir mokytojų vienas svar- 
biausių uždavinių —pasukti žmogų į ateitį, parodyti jam visas iškilmingas ir 
begalines perspektivas, kurios šitoje temoje tik labai trumpai ir, galima sa- 
kyti, labai mažu matu buvo paliestos, ir tokiu būdu palaisvinti jį nuo mi- 
rusių ir jų grabų slėgimo. Tai bus netik aukštos vertės moksliškas darbas, 
bet ir tikrai krikščioniškas darbas, nes krikščionybė kaip tiktai gyvena vil- 
timi ir ateitimi. 

Kaune 29, II, 28. Prof. V. Cepinskis. 


Žvaigždžių chemija. 
Vertimas Dr. Benno Messow'o straipsnelio 
„Die Chemie der Gestirne““, 


Paryžiaus Mokslų Akademijos posėdžių pranešimuose L. de Launay 
dėsto labai vertų susidomėti dalykų. Jo išvedimai nors šiuo tarpu gal išrodyt 
dar labai hipotetiški, tačiau jie įgalina kai kurias geologines problemas išaiškint 
ryšium su astronominiais klausimais. į 

De Launay jau pirmiau buvo nurodęs, jog tuo laiku, kada Žemė dar 
tebuvo savo plėtojimosi pradžioj, taigi žioruojančio skysčio pavidalu, che- 
miniai elementai turėjo joje būt taip sutvarkyti, kad jų atominis svoris 
buvo vis didesnis einant nuo Žemės paviršiaus į jos vidu- 
rius, taigi, pradėjus nuo lengviausiojo elemento vandenilio (atominis svo- 
ris 1) ir baigiant sunkiausiuoju—uranu (238). Betgi faktinai jau ir sustingu- 
sios Žemės plutos paviršutiniame sluoksny randame visus ele- 
mentus taip sutapusius, lyg juos, pirmiau buvusius sugulusius sluoksniais, 
vėliau kas būtų išplėšęs iš tos tvarkos ir visus sujaukęs, sumaišęs krūvon. 
Toks manymas nėra neįtikimas: tik atsiminkime Saulės fotosferoj pasireiškian- 
čius sūkurius,—ir gausime visai patenkinamą išaiškinimą tojo atrodomojo 
netikslingumo, kad (Žemės plutoj) elementai sugulę ne ant vieni kitų, bet be 
tvarkos šalia vieni kitų. Tačiau dar ir dabar, juo kurio elemento didesnis ato- 
minis svoris (atsiminkime auksą ir platiną), juo jis rečiau pasitaiko Žemės 
paviršiuj, kadangi iš Žemės gelmių jį išmetančios jėgos pasireiškia tik išimties. 
atvejais. 

Imant mūsų Saulės sistemą kilus—pagal bendrai priimtąją teoriją—iš 
susūdrėjusių kosminių dujiškų ūkų, atominio svorio padidėjimas eina lygiu 
saiku, kokiu vyksta susūdrėjimas ir susitraukimas laiko atžvilgiu, būtent, einant 
nuo išorės į vidurį. Ukuose (nebulose) pirmiausia esti tik lengvieji 
elementai: vandenilis (1), helis (4) ir iki šiol tik spektroskopiškai įrodytas. 
Nebulium (—)!. Atatinkamai taip pat ir karščiausių žvaigždžių spektras rodo 
tik vandenilio ir keleto metalų Frauenhofer'io brūkšnius. Tolesnėje susūdrė- 
jimo ir atvėsimo stadijoj, kurioj esti mūsiškė Saulė, esti jau didesnių 
atominių svorių iki geležies (56) ir nikelio (58). Bet sunkesnieji atomai 
Saulėj randasi palyginant tik gilesniame fotosferos sluoksny; tame sluoksny 
geležis ir nikelis vyrauja, tuo tarpu kai chromosierai priderantieji protube- 
rancai tetur savy daugiausia lengvų atomų, kaip vandenilis ir kalcis (40)*. 


* Die Umschau. Illustrierte Wochenschrift ūber die Fortschritte in Wissenschaft und 
Technik. Frankturt a. Main. 1928, 16 Nr. “ 

1 Sio iki šiol slaptingo ir vargiai tikėto elemento veidą paskiausiu laiku atidengė 
Amerikos astrofizikas J. S. Bow e n'as, parodydamas jį nėsant tikrąjį elementą, kadangi 
vienos jo siunčiamų spektro linijų yra tos pačios kaip vienkartinai ir dvigubai jonizuoto 
deguonies spektro linijos, o kitos—kaip vientisai jonizuoto azoto spektro linijos. 
Ziūr. apie tai W. Grotrian'o referatą: Uber den Ursprung der Nebellinien. Die Natur- 
wissenschaften 1928, 11 ir 12 Nr. Pr. D. * 

2 Po Bowen'o aptikimo (1-ji pastaba) yra labai įtikima, kad ir Saulės karūnos iki 
šiol svetimas elementas „Coronium“ pasirodys esąs tik jau žinomųjų elementų—gal būt, 
kalcio—elektronų keliavimas „uždraustais“ keliais, kas paaiškėjo iš nebulio spektro. Pr. D.. 

Vienu atveju, kame mes turime žymių, iš ko yra susidėję cheminiai elemen- 
tai jau sustingusio dangaus kūno viduriuos, būtent, musiškėj Žemėj, ži- 
nomasis mums elementų svoris pakyla iki 238. 

Su šiais (mūsiškės Žemės) medžiagos prisistatymais duodasi palygina- 
mas kitoks reiškinys. Panašiai kaip atomai yra juo sunkesni juo jie yra arčiau 
dangaus kūno centro, taip, būtent, ir mūsų Saulės sistemos plane- 
tos, bendrai ėmus, yra juo sūdresnės juo yra mažesnis stipinas 
jų kelio aplink bendrą prietraukos centrą: pradėjus nuo toliausiai aplink 
Saulę skriejančio Neptuno (atstas 30 astronominių vienetų, kame 1 a. v.— 
atstas Saulės nuo Žemės=150 milionų kilometrų), kurio sūdrumas 1,2, iki 
artimiausiai aplink Saulę lekiančio Merkuro (atstas 0,4 a. v.), kurio sūdru- 
mas 6,2, tik Saturnas ir Venera čia kiek tiek iškrypsta iš šios skaičių eilės. 
Žemė (atstas 1 a. v.), kurio sūdrumas 5,5, stovi tinkamoj eilės vietoj ir, ne- 
kalbant apie mažesniąsias ir todel tikrai anksčiau sustingusias planetoidas 
bei satelitus, yra beveik labiausiai susūdrėjęs Saulės sistemos atstovas, taip 
kad joje manoma esti patys sunkiausi elementai, kokių tik iš visa randasi 
mūsų pasauly. 

De Launay paskui dar kalba apie „Titius'o-Bodė's eilę“: matiniai 
skaičiai, kuriais matuojami planetų kelių atstai nuo Merkuro kelio, kartu 
rodą ir matą, kiek laiko praėjo, kai planetos atsiskyrė nuo pirminių Saulės 
ūkų, ir šių laikotarpių eilė atatinkanti planetų sūdrumo laipsnį. 

Sūdrumo būklė, kuriai atatinka bet kūno atominis svoris, de Lau=“— 
nay'o manymu, nevyksta pirm žvaigždėms pasidarant, kaip galėtum pama+ ““* 
nyt, bet kaipo prisitaikymas aplinkai, yra tik šio pasidarymo pasėka. 
Viduriuose tokios žvaigždės, kuri dar randasi skystoj būklėj, kiekviename 
atste nuo jos centrinio punkto esti fizikalinės sąlygos bet kuriam atominiam + 
svoriui susidaryti; pagal tai tat žvaigždės vidury visur vyrauja didesnis ar“ 
mažesnis medžiagos sūdrumas, destis kokių —sunkesnių ar lengvesnių K 
ten susidarę. Tendencija į tokį susūdrėjimą atatinka visuotinosios tt ukoš-— 
Newtono dėsnį ir atreiškia normalią būklę visų dangaus kūnų, taigi ir Žemės. 

Bet geologiniai stebėjimai mums rodo, kad tokia tvarka nuolat“ 
buvusi ardoma: jau skysčio būklėje kildavę sikuriai, kartu pasidarydavę 
magnetiniai jėgos laukai ir sunkieji atomai būdavę išmetami į paviršių, visai 
analogiškai su dabar Saulės paviršiuj stebimais reiškiniais; paskui (tvarką 
ardė) taip pat visi susiklojimai, lydėjusieji pamažu sustingstančios Žemės 
plutos judėjimus. Be to, Žemės paviršiui, taip pat kaip ir kitiems dangaus 
kūnams, ateina nors ir mažas, bet nuolatinis kiekis keliaujančių atomų me- 
teoritų pavidalu, kurie, jau pirmiau buvę sudaryti svetimų pritraukimo centrų, 
kaip jų suirimo produktai atlekia į Žemę iš pasaulio erdvės begalybių. 

Kadangi kiekvienai cheminei atomo formai yra priderintos tam tikros 
tizikalinės būklės sąlygos, tai kiekvienoje žvaigždėje vienos vienintėlės gru- 
pės atomai bus galėję kilti tik viename aprėžtame plote, būtent, viduj ru- 
tuliško dangčio, koncentriško su pirminiu dujų rutuliu, o to ploto stipinas 
juo mažesnis, juo yra didesnis atominis svoris. Taigi, cheminių elementų 
Zemės kūne savitarpio santykis mažiau pareina nuo jų susidarymo ar su- 
gulimo atsitikimo, negu nuo jų pačios prigimties: taigi, elementas yra taip 
pat aprėžtas, kaip ir zona, kurioj jis yra susidaręs, ir, pasiremiant jų atominiu 
svoriu, tarp įvairių elementų duodasi nustatomi skaitmeniniai santykiai. 

Viso Žemės kūno mūsų tyrinėjimui prieinama tik visai menkutė trupmena. 
Bent tiesioginiam tyrinėjimui prieinama tik kietos Žemės plutos plo- 
nutė viršutinė žievelė. Uolenose, iš kurių susidėjęs Žemės viršutinis 
sluoksnis, daugiausiai randame kaip tik tų elementų, kurie pagal savo mažą 
atominį svorį atatinka šiai savo vietai, būtent, deguonis (16), natris (23), 
magnezis (24), aluminis (27) ir silicis (28). O su šiais susidėję sunkesnieji, 
atomai iš gilesnių sluoksnių, ir kaip tik juo mažesniu kiekiu, juo iš gilesnių 
gelmių jie kyla atatinkamai savo pirminiam svoriui. Atomo suskilimas, kuris 
atatinka radioaktivių reiškinių lydimą chemišką persikeitimą, galima dėti kaip 
tokio užgulimo paviršiuj pasireiškiąs padarinys (sekmuo): suskilimas prasi- 
deda kaip tiktai atskiri atomai eile eksplozijų pamėgina atsidurti pusiausviroj 
su savo aplinkuma. 

Taigi, visa medžiaga randasi, destis kokios jos guolio lauko sąlygos, 
trejopoj įvairioj būklėj: sūdrėjimo tendencijoj, pusiausviroj ir 
suirime. Pirmoji būklė vyrauja viduriniuose, trečioji kraštutiniuose sluok- 
sniuose. Pagal radijui (226) tiksliai nustatytą dėsnį, suirimas įvyksta po viena 
kitos einančiomis eksplozijomis, ir taip pat viena būklė į kitą pereina ne 
nepertraukiamai (kontinuierlich), bet šuoliais. Mūsų laboratorinių bandymų 
ribose rodosi, kad radioaktivumas eina nepriklausomai nuo visų fizikalinių 
sąlygų, kaip temperatūra, spaudimas ir k. Bet šitai vis delto palieka dar at- 
virą galimumą, kad kitokiame, gal būt šimtą kartų stipresniame, spaudime 
arba visai kitoniškoj elektrinėj būklėj radioaktivumas su visais kitais suirimo 
reiškiniais staiga pasiliauja, kad tuomet pirmiausia įvyksta pusiausvira, kad 
po jos kitas šuolis priešinga kryptim chemiškus elementus perkeičia juos 
susūdrindamas. Pr.-D, 

Arrheniaus kosminės teorijos. 


Vertimas Rudolfo LimmeV'io straipsnelio 
„Arrhenius' kosmische Theorien““, 


1927 m. spalių m. 2 d. pasimirusis švedų gamtininkas Arrhenius! yra 
retai sutinkamas universalaus genialumo tyrinėtojas: jis buvo chemikas 
ir geologas, fizikas ir astronomas, dideliai mėgo kulturos istoriją ir moder- 
“ nąją filosofiją, svarstė klausimą apie gyvybės išsiplatinimą pasauly ir kaip 
eina „pasaulių tapsmas“, ir nuo Kanto laikų buvo vaisingiausias šioj srity 
tyrinėtojas. Jo pažiūros nulemiančiai paveikė šių dienų tyrinėjimus. 

Arrhenius suskaičiavo, kad Žemės paviršiaus temperatūra nukristų 210C, 
jei iš oro atimti visą anglirūkštę (CO;), tuo tarpu anglirūkštė visoj atmosfe- 
roj sudaro tik 0,039/,. Taigi, mažų anglirūkštės tūrio svyravimų priklauso 
dideli temperatūros, o su jąja ir organiško gyvenimo pasikeitimai. Geologų 
įrodytas šiltų ir šaltų gadynių (ledlaikių) buvimas Zemės praeity, pagal tai, 


* Kosmos. Handweiser fiir Naturireunde. XXV (1928) 49—51 (Franckh'sche Ver- 
lagshandlung, Stuttgart). Red. 

1 Jo atvaizdas, biografijos keli bruožai ir trumpas apibūdinimas jo darbų chemijoj 
ir astronomijoj įdėta „Kosmo“ 5—6-me N-se (281—286 pusl.). Šis ir kitas šio numerio 
straipsniai apie Arrhenių eina kaip anojo organiškas tęsinys. Red. 

užeidavo nuo svyravimų anglirūkštės tūrio, kurį didina ugnikalnių išsilieji- 
mai ir anglių deginimo procesas šių dienų industrijoje. O mažina anglirūk- 
štę jos susigėrimas į jūrių vandenį, karbonatų susidarymas, ir pirmoj eilėj 
šviesoj gyveną augalai. Kaip žinoma, augalai anglirūkštę įkvepia ir deguonį 
iškvepia. Arrhenius mano, kad šiuo keliu —augalų iškvėpimu--pasidaręs visas 
ore esamas deguonis; augalai vis daugiau ir daugiau suvartoja atmosieroj 
esamos anglirūkštės atsargos ir padaugina ore deguonį. O tai reiškią ne ką 
kitą, kaip naujos ledų gadynės artėjimą. Per kokius 10000 metų šių 
dienų atmosferoj esamasis anglirūkštės kiekis galėtų būt visai suvartotas, jei 
žmogus (savąja pramone) ir ugnikalniai nedirbtų priešingo darbo! Arrhenius 
ypač pasitiki ugnikalnių išsiliejimais, kaipo tokiomis jėgomis, kurios sukliu- 
dysiančios užeiti naujoms ledų gadynėms; o seniau ledlaikiai, jo manymu, 
todel užeidavę, kad Žemėj ugniakalniai veikę tik silpnai.— Taigi, šio švedų 
gamtininko manymu, mes pasijuntame gyveną tarp kūjo ir priekalo: iš vieno 
šono mums grėsianti nauja ledų gadynė su prievarta išsikraustyt į Afriką; O 
iš kito šono, kaipo nuo to gelbstimoji priemonė, mus laukiančios milžiniškos ka- 
tastrofos su ugnikalnių išsiliejimais, Žemės drebėjimais, potvyniais, trumpai 
sakant, naujas tvanas. 

Didis bazelietis Leonardas Euler'is 1746 m. buvo nurodęs į tai, 
kad šviesa galinti spausti tą kūną, į kurį jį pataiko. Rods, tokių pažiūrų 
jau galima rasti Keplerio raštuose. Tačiau mokslas nebežinojo, kas toliau 
pradėti su šiuoju „šviesos spaudimu“; bet genialaus anglo Clerc'o Max- 
wellio šviesos teorija iš nauja įrodė, jog šviesoj--kaip ir kiekvienoj erdvi- 
nėj energijoj—esą spaudžiamojo veiksmo. Zinant, kad: energija=jėga „cm ir 
spaudimas=įėga : cm2, pigiai galima suprasti, kodel taip turi būt. Nes 
tuomet galioja: spaudimas=—energija : cm3; nuo energijos sūdrumo pareina 
spaudimo dydis. 

Arrhenius tat apie 1900 m. suvokė šio saryšio kosmologinę reikšmę. 
Jis suskaičiavo, kad Saulė savosios šviesos poveikiu nustumianti kūnelius su 
kokios vienos milioninės milimetro dalies skersmeniu. O smulkesni už tokio 
didumo kūnelius ir stambesni esą pritraukiami; tokiais atvejais traukos jėga 
vėl nugalinti šviesos spaudimą. Siokia savo pažiūra Arrhenius neabejotinai 
pagrindo naują gadynę mūsų įvaizduose apie pasaulio sukūrimą. Iki šiol juk 
tebuvo žinoma tik viena visuotinoji jėga, kurią buvo priėmę Newtonas 
planetų judėjimui išaiškinti, būtent, gravitacija. O rods jau ir Kantas šne- 
kėjo apie repulsivinę jėgą, taigi apie atstumiančią kosminę galybę, turėjusią 
vaidinti svarbų vaidmenį mūsiškės Saulės sistemai kylant. Fizikai į šią Kanto 
jėgą buvo pažiūrėję kaip į filosofišką svajonę—o dabar štai ji įrodyta tikrai 
esanti, ir ją net galima parodyti laboratorijos bandymuose. 

Zvaigždės nuolat išleidžia milžiniškus energijos kiekius, svyruodamos 
tam tikrose ribose, destis kokia žvaigždės temperatūra ir masė. Spaudimo 
veiksmas gali pakilt iki keturiasdešimteriopo sunkumo veiksmo ir suprantama, 
kad dalelytės nuo čia lekia šalyn milžinišku greitumu. Pagal tai, kiekvienos 
žvaigždės ekonomijoj vyksta nuolatinis materijos dalelių išėjimas ir atėjimas. 

Su šiokiais tat įvaizdais Arrhenius sumezgė mintį, kad Saulė ypačiai 
„daug medžiagos pasiunčianti tada, kai joje veikia vadinamosios dėmės, kad 
„tuomet Saulės medžiagos dalelytės galinčios atlėkt iki Žemės ir čia sukelti 
„elektrinius reiškinius—šiaurės pašvaistes—ir netgi būti laikomos kitų 

oro vyksmų priežastimis. Šitaip ypač atsitinką tuomet, kai dėmių maksimumo: 
(stipriausio dėmių darymosi) laikas sutampąs su mėnulio įjaunačiu, kadangi 
tuomet ir patsai mėnulis, nors mums ir nematomas, padidina į Žemę smen- 
giančių Saulės dulkelyčių aibes. (Lia pritampa dar ir senoji pažiūra (kurią 
buvo ištaręs jau Gilbert'as), kad Mėnulis, kaip ir Žemė, esąs milžiniškas 
magnetas. Tuo būdu Arrhenius davė akstino kosminei orotyrai, kuri, rods, 
dar toli nėra nužengusi, betgi kuri yra atsisakiusi nuo senos minties, kad 
oro atmainos esančios vien tik grynai Žemės dalykas. 

Mūsų manymu, vyksmai Žemės atmosferoj eina ir nuo reiškinių Žemės 
viduriuose ir nuo grynai kosminių poveikių. Pasikeitimai Žemės viduriuose 
gali būt laikomi dalimi kaip magmos vidujinio cheminio laikymosi veiksmas, 
dalimi vėl kaip einą nuo kosminių poveikių, tokių kaip, antai, nuo Žemės 
ašies siūbavimų, kontinentų lustų smukimo, Zemės šilimos išspindėjimo. 
Tuo būdu iš visa ore atmainas sukeliančių veiksmų esminga dalis gali būti 
grynai kosminės kilmės. Baimė, kad neįpultų kaip į kokią naują astrologiją, 
sulaiko mūsiškį (vokiečių) oficialų mokslą nuo energingo tyrinėjimo šiąja 
kryptimi. Tuo tarpu Amerikoj tokia kosmiškai orientuota meteorologija jau 
pradėta plėtoti. 

Daugel kartu buvo suminėta, ir, man rodosi, visai su pagrindu, kad 
kai kurie pernykščių metų vasaros lėkimai per Atlanto okeaną Amerikos: 
kryptimi buvo atliekami stipriai veikiant Saulės dėmėms ir todel turėdavo 
nepavykti; meteorologai to reikiamai nepaisė. Mūsiškė meteorologija rodosi 
šen ir ten turinti įjudint per daug mokslingų žinių ir per daug skaitmenų 
medžiagos. Tik atsiminkime „Dinaminę meteorologiją“, o juk mes dažnai 
negalime atspėt net užporyt dienos oro! Arrhenius kaip tik čia mums pa- 
rodė, kad reikia dirbti ne su diferencialinėmis lygtimis, bet su daugiau ne- 
prietaringumo (Vorurteilslosigkeit), jei norima daryti pažangos.— 

Pagaliau yra įdomu, jog Arrhenius taip pat atstovavo ir minčiai, kad 

yvybė esanti vieninga visame pasauly (universume). Jo manymu, mažos 
gyvos sėklelės, sporos ar kitoki visų paprasčiausieji vienaceliai gyveliai gra- 
vitacijos ir šviesos spaudimo savitarpiu žaidimu galį keliaut per visą pasaulį, 
jei kartą bet kurioj vienoj vienintėlėj vietoj gyvybė yra kilusi. Apie gyvy- 
bės kilmę tuo nieko nepasakoma; Arrhenius ją ima kaip duotą nuo amžių, 
lygiai kaip kad jis ima ir materijos amžinumą, ir pasaulio erdvės begalybę, 
priešingai relativybės teorijos reikalaujamam galuotumui. Tokių organinių 
kelionų prisistatymas iškelia aikštėn vertingą mintį. Būtent, kadangi, kiek 
žinome, kiekviena sėkla savy nešasi ne tik praeitųjų formų atsiminimą, bet 
tiek pat ir būsimojo tapsmo dėsnį, tai iš to eina, kad gyvybė, save 
išplėtodama, visur pasauly turi rodyt tuos pačius pavidalus ir formas. Arrhe- 
nius be atodairos priima, kad, be Žemės, gyvybės esama ir kituose dangaus 
kūnuose, ir, būtent, visur ten, kame leidžia organizmams apsigyventi tempe- 
ratūros, apšvietimo ir atmosteros sąlygos. Visas gamtotyros sritis nuo bo- 
tanikos iki geologijos, nuo astronomijos iki medicinos traukia Arrhenius 
savo mėgiamai minčiai įrodyt: Kosme visur yra gyvybė ir visur toji pan gyvybė! 

B: 

Redakcijos pastebėjimas: Toliau eina dar straipsnelis, kuriame 
Arrheniaus panspermijos teorija panagrinėjama ir kritiškai. Bet prieš tai dar 
dedame orotyros žinių žiupsnelį, surinktą mūsų Kauno padangėje. 


Silimos pasikartojimas metų laikotarpiais Kaune. 


Bet kurios šalies ar tam tikros vietos klimatui pažinti orotyros moksle 
iki šiol vartojamas vidurinių skaičių metodas. Kad pritaikintum šį metodą 
panašiems klausimams, reikalinga turėti oro savybių daviniai iš didesnio 
metų skaičiaus; tuomet gauti iš tam tikro metų tarpo įvairių oro savybių 
vidurkiai duos tam tikros šalies ar atskiros vietos klimato vaizdą. Nors ir 
tam tikros vietos klimatui plačiai išnagrinėti—reikalinga panaudoti tos vie- 
tos visų, bent svarbesniųjų oro savybių davinių vidurkius, palyginti juos su 
gretimų vietų atatinkamais vidurkiais ir rasti charakteringus tos vietos kli- 
mato bruožus. Kaip matome, klimato tyrimas susideda iš įvairių oro savy- 
bių tyrimo, todel vienos kurios oro savybės tyrimas gali nušviest ir atatin- 
kamą klimato bruožą, charakteringą tyriamajai vietai. 

ia stengsimės panagrinėti bent vieną Kaunui charakteringą klimato 
bruožą, būtent, kaip kartojasi metų laikotarpiai Kaune šilimos atžvilgiu ir 
koks šio kartojimosi nuošimtis. Kalbamasis klausimas plačiau gali būti 
sprendžiamas tik Kaunui, kuriam vienam iš Lietuvos neokupuotų vietų tu- 
rime oro temperatūros vidurkius iš 1892—1908 m. tarpo (17 metų tarpas 
be pertraukos). 

Kad gautume metų laikotarpių oro temperatūros vidurkius kalbamame 
metų tarpe, imsime aritmetinį vidurkį iš tų mėnesių vidurkių, kurie priklauso 
tam tikram metų laikotarpiui. Paprastai, laikoma, kad kovo, balandžio ir ge- 
gužės mėnesiai—pavasario mėnesiai; birželio, liepos ir rugpiūčio mėn.—va- 
saros mėnesiai; rugsėjo, spalių ir lapkričio mėn.—rudens mėnesiai, ir, pa- 
galiau, gruodžio, sausio ir vasario mėn.—žiemos mėnesiai. Oro temperatū- 
ros vidurkiai Kaunui iš kalbamo 1892—1908 m. tarpo atvaizduoti šioj tabelėj: 


| Mėnuo | | | I | II | IV | V | VI | Vi VIĮ IX | X | XI| XII |Metai 
Vidurkis G? |-46|-34| 04 60 132|167|184166)120] 71 | 15|—3.2 6.7 


Vaduodamiesi šių oro temperatūros vidurkių lentele galime suskaičiuoti 
aukščiau sakytuoju būdu kiekvieno metų laikotarpio vidurkius. Tokiu būdu 
gauname metų laikotarpiams šiuos vidurkius 1892—1908 metų tarpui: 


Pavasaris | 60.4 Ruduo | 60,9 


Vasara |1702| Žiema |—307 


Sudarę panašiu būdu kiekvienų metų kiekvienam laikotarpiui oro tem- 
peratūros vidurkius ir palyginę gautus vidurkius su vidurkiais 1892—1008 
metų tarpui, gausime teigiamus ar neigiamus atsilenkimus nuo paskutiniųjų 
vidurkių atatinkamai kiekvienų metų kiekvienam laikotarpiui. 

Kalbamus atsilenkimus patiekia čia dedamoji tabelė: 

[p] 
Ela alų 
= S 2 178 E Žiėmos 
= | š > [7 N metai 
atsilenkimai (C0 

1892 | —1.1 | — 03 0.5 | —4.6 | 1892—1893 
1893 | — 13 03 0.8 1.9 ; 1893— 1894 
1804 2.2 | —0.1 —14 | —04 | 1894—1895 
1895 0.3 0.6 0.7 | —0.6 | 1895—1806 
1896 0.3 21 04 | —1.7 | 1896—1897 
1897 2.5 1.9 —0.2 2.4 | 1897--1898 
1898 03 0.0 —0.2 3.4 | 1808— 1899 
1899 03 | —08 1.7 | —0.8 | 1899— 1900 
1900 | —1.8 08| 06 | —0.8 | 1900—1901 
1901 0.0 16, 02|. 08 | 1901—19002 
1902 | —2.0 | —2.2 | —2.0 0.3 | 1902—1903 
1903 19 | —0.3 |—0.1 0.9 | 1903—1904 
1904 | —1.5: —2.0 —1.0 0.2 | 1904—1905 
1905 0.0 0.9 —0.6 1.0 | 1905—1906 
1906 2.1 | —0.1 0.5 | -—1.9 | 1906—1907 
1907 | —0.9 | —1.2 0.7 | —0.2 | 1907—1908 
1908 | —1.2 | —0.6 —1.4 


Iš šių atsilenkimų išskirsim tuos, kurių absoliutinis dydis neviršija 00,5. 
Metų laikotarpius su kalbamais atsilenkimais laikysim esant normalius. Lai- 
kotarpiai su didesniais kaip 09,5 atsilenkimais sulig absoliutiniu dydžiu bus 
laikomi šilti, jei kalbami atsilenkimai bus teigiami, ir šalti, jei atsilenkimai bus 
neigiami. Sutrumpintam žymėjimui vartosim raidę „n“ normaliems laikotar- 
piams, o šaltiems ir šiltiems laikotarpiams atatinkamą ženklą — ir )-. Tokiu 
būdu metų laikotarpiai bus suskirstyti į tris tipus: šalti (—), normalūs (n) 

Svarstydami klausimą apie šilumos pasikartojimą metų laikotarpiais iš- 
nagrinėsim du atsitikimu: 1) pasikartojimą vieno metų laikotarpio po kito 
betarpiškai ir 2) prašokus vieną laikotarpį, imant domėn. visus tris metų lai- 
kotarpiams nustatytus tipus, nurodant kartu metų laikotarpio kiekvieno tipo 
ir po jo einamų metų laikotarpio tipų skaičius, kurie ir duos galimumo 
vaizdžiau nustatyti metų laikotarpių kartojimąsi. 

Turint galvoje, kas aukščiau pareikšta, ir sudaryta ketvertas tabelių: 

Iš I-sios tabelės matome, kad po šalto pavasario dažniausiai buvo šalta 
vasara (579/;), po normalaus pavasario—šilta vasara (660/;) ir po šilto pava- 
sario—normali vasara (759/0). 

II-ji tabelė rodo, kad po šaltos vasaros dažniausiai buvo šaltas ruduo 
(609/;), po normalios vasaros—šiltas ruduo (509/;) ir po šiltos vasaros—nor- 
malus ruduo (509/4). 

Kaip rodo III-ji tabelė, po šalto rudens dažniausiai kartojosi normali 
žiema (759/5), po normalaus rudens—šilta žiema (809/;) ir po šilto rudens — 
šalta žiema (719/4). 

IV-ji tabelė rodo, kad po šaltos žiemos dažniausiai kartojosi šaltas pa- 
vasaris (509/4), po normalios žiemos—normalus pavasaris 509/;) ir po šiltos 
žiemos kartojimosi nuošimtis visiems trims pavasario tipams vienodas (339/4). 

Palyginus kalbamas išvadas, lengva pastebėti, kad didžiausias kartojimosi 
nuošimtis priklauso žiemos tipams, kurie seka po rudens tipų (719/4—80?/4); 
kiek: mažesnis nuošimtis vasaros tipams po pavasario tipų (579/4;—759/9), žy- 
miai mažesnis rudens tipams, einamiems po vasaros tipų, be to, didesnis kar- 
tojimosi nuošimtis gautas šaltam rudeniui po šaltos vasaros (609/;); galų gale 
mažiausias nuošimtis surastas pavasario tipams, einamiems po žiemos tipų. 

Dabar pabandysim nustatyti, koks kiekvieno mietų laikotarpio pasikar- 
tojimas po bent kurio laikotarpio, prašokus vieną laikotarpį. Šiam tikslui su- 
darysim kitą ketvertą tabelių (310 pusl.). 

Iš tabelės A matome, kad po šalto pavasario dažniausiai buvo šiltas 
ruduo (579/4), po normalaus pavasario—normalus ruduo (509/,) ir po šilto 
pavasario—taip pat normalus ruduo (509/,). 

Tabelė B rodo, kad po šaltos vasaros dažniausiai buvo normali žiema 
(759/;), po normalios vasaros—šilta žiema (500/,) ir po šiltos vasaros karto- 
"josi su vienodu nuošimčiu (509/;) šalta ir šilta žiema. 

Kaip rodo tabelė C, po šalto rudens kartojosi su vienodu nuošimčiu 
(509/,) normalus ir šiltas pavasaris, po normalaus rudens dažniausiai karto- 
josi su vienodu nuošimčiu (409/4) šaltas ir normalus pavasaris, po šilto ru- 
dens—šaltas pavasaris (579/0). 

Tabelė D rodo, kad po šaltos žiemos buvo dažniausiai šilta vasara 
(679/0), po normalios žiemos—taip pat šilta vasara (509/,), po šiltos žiemos—su 
vienodu kartojimosi nuošimčiu (50?/4) šalta ir normali vasara. 

Iš kalbamų išvadų galima pastebėti, kad didžiausias kartojimosi nuo- 
šimtis gautas normaliai žiemai (759/,) po šaltos vasaros, kiek mažesnis nuo- 
šimtis šiltai vasarai po šaltos žiemos (679/,), be to, vienodas kartojimosi 
nuošimtis gautas šiltam rudeniui po šalto pavasario ir šaltam pavasariui po 
šilto rudens (579/;). Likusios išvados mažiau įdomios, nes jomis rastas metų 
laikotarpių kartojimasis lygus ir net mažesnis kaip 509/4. 

Turint galvoje, kad kalbamieji metų laikotarpių kartojimosi nuošimčiai, 
nors išvesti iš palyginamai nemažo metų tarpo, būtent, iš 1892—1908 m. 
tarpo, betgi panašioms išvadoms sudaryti geistina būtų turėti didesnį metų 
tarpą, ir galimas daiktas, kad, operuojant didesniu metų skaičiumi, prieitumėm 
šiek tiek kitokių išvadų. 

Nesigilindami į šių išvadų praktinį pritaikinimą, vis delto turime pabrėžti, 
kad ir šios išvados gali turėti tam tikros praktinės reikšmės, nes iš jų jau 
galima šiek tiek spręsti apie metų laikotarpių kartojimosi tikimybės nuo- 
šimtį Kaune. / ( 

Padarytos Kaunui išvados gal atatiktų ir kitoms Lietuvos vietoms, imant 
domėn ne per didelį Lietuvos plotą, kame oro temperatūros svyravimai didesnėj 
ar mažesnėj amplitudėj pasireiškia daugumoje vietų vienoda kryptimi su mažu 
įvykimo laiko skirtumu; bet panašių kaip Kauno davinių neturint iš kitų neoku- 
puotos Lietuvos vietų sunku iš anksto apie tai tvirtinti. O norint gautas 
Kaunui išvadas taikinti visam Lietuvos plotui, reikalinga turėti galvoje, kad 
panašios Kaunui išvados kitoms Lietuvos vietoms gali pasireikšti šiek tiek 
skirtingais tikrenybės nuošimčiais. 

Kaunas, S. Olšauskas. 
Meteorologijos Biuras. 

Ką biologija sako apie Arrheniaus panspermiją 
ir ką mes žinome apie gyvybės kilmę ant Žemes? 
Profesorių G. Rahm'o (biologo) ir J. Rie m'o (astronomo) nuomonės. 


Į* 


Vadinamojo savaiminio gyvybės atsiradimo hipotezė, pagal kurią pir- 
moji gyvybė turėjusi atsirasti be tėvų grynai mechanišku būdu iš neorga- 
niškos medžiagos, —šiokia hipotezė biologų tarpe nuo Pasteuro genialių pa- 
rodymų Paryžiaus Mokslų Akademijoj! pritarimo turėjo vis mažiau. Kad ir 
dabar dar įžymūs biologai savaiminę gyvybės kilmę ima kaip vadinamąjį 
mokslo „postulatą“, tai šitai yra, kaip kartą teisingai pasakė fiziologas Pūt- 
ter'is, ne „šio klausimo mokslinio tyrinėjimo išdava, bet tik išraiška tam 
tikro nusistatymo reiškinių pasaulio akivaizdoj, tokio nusistatymo, kuris ne- 
pripažįsta kitoniškų vyksmų, kaip tik tizikiškus ir chemiškus,... tokio nusista- 
tymo, kuris netur nė už ko nusitvert, kad pamatytų, kaip tas savaiminis gy- 
vybės kilimas galėjo būt vykęs“. 

Kai spontanizmo? hipotezė nebegalioja, tai iš nauja kyla klausimas, iš 
kur mūsų planetoj atsiradusi gyvybė. Jei pirmiau ir Žemės paviršius, kaip 
kad dabar dar Žemės branduolys, turėjo ugningo skysčio pavidalą, tai gy- 
vybė turėjo kuomet nors ant Žemės prasidėti, nes ankstybesnių periodų 
aukšta temperatura visokią gyvybę būtų sunaikinusi. Palieka dar dvejetas 


* Cia eina Prof. Dr. G. Rahm'o O. S. B. straipsnis: „Was sagt die biologische 
Forschung zu der Lehre des Physikers Svante Arrhenius von der Allbesamung (Pansper- 
a Tai yra paskaita, skaityta Vokietijos Gamtininkų ir Gydytojų Suvažiavime Diūssel- 
dort'e 1926 metais. Vertimas padarytas pagal tekstą, kokis įdėtas savaitrašty „Die Umschau“ 
1926, 41 Nr. (813—816 p.). 

! Pasteuro šie bandymai, su principiniu ir istoriniu įvadu, aprašyti ir išaiškinti prof 
P. Būčio straipsny: Savaiminis gimimas, Pasteuras ir teologija. Kosmos 1926, 469—482 

2 Vietoj trijų žodžių „savaiminis gyvybės atsiradimas“, toliau vartosime vieną žodį 
„Spontanizmas“, kaip kad vokiečiai vartoja vieną žodį „Urzeugung“. 

galimumų (jei nekalbėsime apie gyvybės atsiradimą kūrybos aktu, kaip apie 
dalyką, nėjeinantį į biologinio tyrinėjimo sritį). 

Pirmasis galimumas, tai kad gyvybė Žemėje radosi tokiu laiku, kuo- 
met jos paviršius tiek atvėso, jog galėjo suteikt gyvoms esybėms būtinų 
egzistencijos sąlygų. Apie tai, kaip įvyko šis tolimiausių laikų rūkuose pra- 
nykstąs gyvųjų esybių pasidarymas iš negyvos medžiagos, mes, kaip 
biologai, nieko nežinome. Mums ir vėl tenka susitikt su spontanizmo hipo- 
teze, kuri yra taip pat neįrodyta, kaip ir šiais laikais savaiminio gimimo hi- 
potezė. Ne kas menkesnis kaip Lordas Kelvin'as formulavo tokį bendrą 
principą: „Negyvoji medžiaga negali pereit į gyvąją, nebent gyvos substan- | 
cijos poveikiu“. ž 

Antrasis galimumas gyvybės kilmei Žemėje išaiškinti būtų pansper- 
mijos (visuotino apsisėjimo) teorija. Pagal ją, ore, žemėj, vandeny, žodžiu 
visur—kaip juk rodo jos vardas—yra pilna gyvybės sėklų, kurios palankioj 
maistingoj dirvoj galinčios gausiai daugintis. Paskutiniųjų dešimtmečių tyri- 
nėjimai tatai neginčijamai patvirtino. Ir netgi tokiuose kraštuose, kame ne- 
buvo galima manyti, oras nėra visai laisvas nuo šių gyvybės daigų. Alpžse 
viršum amžinojo sniego plotų, „grynuose“ oro sluoksniuose viršum okeanų 
toli nuo žmogaus gyvenamų vietų galima buvo nustatyt esant bakterijų, 
nors ir maži kiekiai. Todel panspermijos teorija šiuo pavidalu gali būt lai- 
koma kaip tvirtai nustatytas mokslo faktas. Tačiau šios teorijos šalininkai 
žengia žingsnį dar toliau ir tvirtina, kad nuo šių visų pasaulių piliečių nėra 
laisvi nė aukščiausi mūsų Žemę apgaubiančios atmosferos apsiausto sluoksniai, 
ir netgi pati pasaulio erdvė. Šiuo būdu jie nori išaiškint ir gyvybės ant Že- 
mės atsiradimą. Jų manymu, gyvybė „nukritusi iš dangaus“. 

Jau pirmiau buvo įvairiopai tarojama apie gyvybės amžinąjį patvarumą. 
K. E. v. Baer'is jau 1837 m. klausė klausimą: „Ar gamtoj iš tikrųjų galima 
kur pastebėti tokia absoluti pradžia? Ar ji (gamta) nėra amžinas kitimas ir 
ar nėra tiktai žmogaus tokia dvasinė prigimtis, kad jis ieško absolučios 
pradžios?“ 

ČCionai mes galime užsiimti tik vienu tų įvairių pavidalų, kuriais iš- 
reiškiamos gyvybės amžinumo teorijos. Visų jų bendra yra ši mintis: Gyvų 
sėklų, gyviukų (z0a) pavidalu gyvybė universume, arba kosme, esti nuo amžių; 
iš čia kosmozojų teorijos vardas. William'as Thomson'as, vėliau išgar- 
sėjusis Lordas Kelvin'as, ir Helmholtz'as visu savo asmenų svarumu 
remia kosmozojų teoriją, kuriai jau buvo atstovavę Būchner's ir Richter'is. 
Paskiausiu laiku šią mintį nutvėrė Svante Arrhenius ir stengėsi ją išpopu- 
larint savo rašte „Pasaulių tapsmas“. Jis kovoja su sakytųjų tyrinėtojų pa- 
žiūra, pagal kurią gyvybės sėklas į mūsų Žemę nuo kitų pasaulio kūnų yra 
atgabenę meteorų akmens. Arrheniaus manymu, gyvosios esybės yra kilusios. 
tiesioginai iš kitų pasaulio kūnų, kurie yra sudužę del bet kokios katastro- 
tos. Gyvybės sėklos tuomet klajojančios pasaulio erdvėj iki jas pritraukiąs 
bet kuris dangaus kūnas, kurio traukos sritin esti patekusios, ir tenai, jei tik 
yra tinkamos gyvuoti sąlygos, išgaminančios naują gyvybę. 

Kitas galimumas, kaip gyvosios esybės gali patekti, pagal Arrhenių, 
būtų šioks: Sėklos teturinčios 0,00016 mm skersmens, yra spaudžiamos Sau- 
lės spindulių ir šiojo spaudimo gali būt numestos tolyn nuo savosios pla- 
netos svorio jėgai priešinga kryptimi, lėkdamos jos atsiduria arti kito dan- 

gaus kūno, kokios saulės, kurios spindulių spaudimas priverčia jas sustoti. 
Tuomet kokia tos saulės planeta, praeidama pro šalį, galėtų šiuos pasaulių 
piliečius pasiimt su savim. 

Pirmasis manymas, arba katastrofų teorija, sutinka didelių sunkenybių, 
kadangi gyvybės sėklos sudegtų prieš patekdamos į pasaulio erdvę. Ką šių 
dienų biologija sako del antrosios hipotezės? 

Pirmiausia paklausime dvejetą klausirzų ir pamėginsime juodu atsakyti. 

1. Ar iš visa yra galima, kad gyvybės sėklos galėtų nepa- 
kenktos išsilaikyt tokioj pasaulio erdvėj, kurioj temperatura pri- 
siartina prie vad. absolutaus nulio ir neturėdamos jokios perspektivos pa- 
reikšti savo gyvybines funkcijas? 

2. Jei taip, tai kurių sunkumų yra, kurie iš biologijos šono stovi 
skersai kelio tų sėklų kelionei nuo vienos planetos į kitą? 

Gyvajai esybei nesti jokio absolutaus temperatūros minimumo, kitais. 
žodžiais sakant, kai kurios gyvosios esybės, kaip bakterijos ir daugiau išsi- 
plėtojusios formos—kaip Tardigradai, Nematodai ir Rotatorijai,—gali nepa- 
kenkiamos ištvert žemiausias temperatūras, kokias mes čia žemėj galime pa- 
daryti, —2719C temperatūras padaromas skysto helio pagalba. Todel nesilaiko 
priekaištas, kad gyvosios esybės pasaulio erdvėj negalėtų laikytis del šalčio. Cia 
negaliu leistis plačiau kalbėt apie tuos bandymus, kurie metų metais mano. 
buvo daryti su sakytaisiais gyveliais, kadangi aš jau buvau turėjęs progos 
šioj vietoj dvejetą kartų apie tai smulkiau pranešti! 

Kitas klausimas būtų tas, ar esti tokių gyvybės daigų, kurie nepa- 
sikenkdami galėtų pasaulio erdvėj ištvert ilgesnį laiką be maisto, be kvėpa- 
vimo, žodžiu sakant, be bet kokių medžiagos apykaitos reiškinių. 

Arrhenius suskaičiuoja, kad kelionė nuo Žemės iki Marso truktų 20 
dienų, iki Jupiterio 80 dienų, iki Neptuno apie 14 mėnesių. Ogi kelionė iki 
artimiausiai nejudamajai žvaigždei jau mažių mažiausia truktų 9000 metų. 
Dabar su šiais skaičiais palyginkime moksliškai nustatytus duomenis apie 
tai, kiek laiko organizmai ištveria palikdami gyvi; gauname štai 
ką: Visos gyvosios esybės palieka gyvos tam tikrose ribose; tas ribas galima 
dar žymiai praplėsti, įterpiant čion dar vadinamą rimties, arba latentiškos 
gyvybės, būklę. Tačiau nors ir į vadovėlius patekusias, betgi tenka priskirti 
prie pasakų tas žinias, būsią Egipto faraonų kapuose rastieji kviečių grūdai, 
ir daugelį tūkstančių metų čia išgulėję, vis dar, būdami padiegti, sudygdavę;. 
senai yra moksliškai įrodyta, kad tokiais atvejais pasirodydavo tik felachų 
apgaudinėjimai. Tiesa, grūdų sėklos palankiose aplinkybėse savo daigumą 
išlaikydavo gana ilgai (50 ir daugiau metų). Tvirtinama nepaprastai ilgai gy- 
vybę išlaikant ir bakterijas, kurios pirmoj eilėj ir imamos Arrheniaus taro- 
jimams. Tačiau kadangi šiuos tvirtinimus labai sunku permėgint, tai juos 
tenka imti dideliu atsargumu. Gyviai —suprantama, čia tegalima kalbėt apie 
žemesniuosius gyvius—rimty ar sustingę gyveną ilgiausiai 30 metų, o mano 
paties stebėjimais toji riba esti jau tarp 13 ar 14 metų. 

Gyvybei pasaulio erdvėj turi didžiausios reikšmės klausimas, ar rimty 
gali pasiliauti medžiagos apykaitos reiškiniai be žalos pačiai gyvybei. Cia aš 
tik trumpai paminėsiu davinius daugelio manųjų, per aštuonerius metus šiuo 


1 Plg. „Umschau“ 1922, 385—388, ir 1924, 987—902. 

klausimu darytųjų, tyrinėjimų!. Salčio bandymuose, ypačiai bandymuose su 
skystu deguonim temperaturoj—2530C ir su skystu heliu temperaturoj— 
2710C fiziologinės medžiagos apykaitos, rodosi, nevyksta. Taip pat šiuo at- 
žvilgiu buvo labai pamokąs ir tik su visai mažomis pertraukomis per 13/, 
trukęs bandymas su skystu oru. Pirmu pažiūrėjimu reiktų padaryt išvedimas, 
kad gyviai ir būdami sustingę ar sušalę, vis delto bus parodę bent vitam 
minimam, bent menkiausių gyvybės apraiškų, nes bandymai turėjo būt nu- 
traukti po 22 mėnesių, kadangi visi bandomieji gyviai buvo nugaišę. Bet, 
kaip aš smulkiai mėginau parodyt kitoj vietoj pasinaudodamas gaišimo krei- 
vąja*, diduma gyvių nugaišo beveik vienu laiku bandymo galop. Jei čia būtų 
pasireiškusi vita minima, bent kokia medžiagos apykaitos apraiška, tai nu- 
gaišimo kreivoji tikrai būtų ėjusi kitaip, — destis kaip gyviai daugiau ar ma- 
žiau buvo susitaupę atsargos, arba pagal mėginamųjų gyvių didesnę atspa- 
rumo jėgą, kuri rodosi pridera nuo gyvių amžiaus. Šio ir kitų bandymų ge- 
riausias išaiškinimas man rodosi yra tas, kad mirtis čia ėjo grynai 
nuo išorės priežasčių, mūsų atveju įtikimai nuo del šalčio ėjusio iš- 
džiuvimo. Mat, visi organizmai turi savy vandens ir, būtent, trejopu pavidalu, 
kaip šitai įtikinamai įrodė Pūtter'is*. Cia randasi „laisvo“, lašų vandens ir 
vadinamo konstitucinio vandens, kuris chemiškai susijungęs su gyvybei 
svarbiomis medžiagomis, su baltymų juuginiais. Išgarinus ir šį vandenį, kas 
jau įvyksta 100—1100 laipsnių temperaturoje aukščiau nulio, jei ji veikia 
pakankamai ilgai, kiekviena gyvybė užmušama. Nėra taip pat negalima, kad 
ir labai žemoje temperaturoje, kurioje mes pakankamai ilgai laikome orga- 

Medžiagos apykaitos visiško sustojimo klausimui išaiškinti dar buvo 
daryti mėginimai su tauriomis dujomis, kuriose gyviai buvo laikomi 
per ištisus mėnesius kiek galima stropiai pridabojamomis sąlygomis, nepa- 
kenkiant jų gyvybei. Pagaliau dar paminėtini bandymai, kuriuose buvo sie- 
kiama pašalint deguonies dujas, kurios bandomiems gyviams yra būtinos 
nors ir nedideliais kiekiais jų medžiagos apykaitai gyvybiniuose veiksmuose. 
Sutraukdami turime pasakyt, kad visi mėginimai* atvedė prie išvados, jog 
čia galima kalbėt tik apie mums žinomos fiziologinės apykaitos, taigi visų 
gyvybės reiškinių apstojimą (bet ne jų visišką sunaikinimą). Taigi, turė- 
tume manyti, kad gyvos esybės, esančios kai kuriose tam tikrose sąlygose 
(sustingimo arba kurioj kitoj rimty) neilgą laiką gali pasaulio erdvėj 
ištvert nepasikenkdamos. 

Pirmu pažiūrėjimu išrodo esant prieštaravimo tvirtinime, kad kalbama 
apie tokį gyvybinių reiškinių visišką apsistojimą, kuris ir nėsant išorinių gy- 
vybei kliudančių neprietelių, tačiau trunka ne be galo, kaip turėtum manyt, 
bet po trumpesnio ar ilgesnio laiko nusibaigia mirtimi. Be pirmiau jau pa- 
siūlyto šios sunkenybės išsprendimo, nurodytina dar į kitą galimumą, kuris, 
mano manymu, gali būti mirties priežastimi be medžiagos apykaitos reiški- 
nių. Protoplazma, kaip gyvybės turėtojas, yra koloidalus tirpinys, kadangi 


1 Smulkiau apie tai pranešiau „Umschau“ 1924, 987—092, 
2 Archiv fūr Naturgeschichte 1924, Heft 7. 
5 Stufen des Lebens. Eine Einfūhrung in die Physiologie, Berlin 1923. 
* Apie smulkmenas plg. „Umschau“ 1924, 987—992 ir „Biologisches Centrallblatt“ 
1926, Heit 8. 

baltymų medžiagos, riebaliniai ir krakmoliniai junginiai gyvoje esybėje esti 
tik koloidalioj būklėj. Koloidali būklė stovi vidury tarp ištirpusios ir krista- 
liškos būklės. Būdama koloidalus tirpinys, protoplazma klauso tirpumo, su- 
siskirstymo ir k. dėsnių lygiai taip, kaip negyvieji koloidai. Taigi grynai iš- 
orės, šalia organizmo esamos priežastys gali (protoplazmą) suardyt arba taip 
pakeist, kad ji daugiau nebeįstengia patapti vėl aktivios gyvybės turėtoju, 
kad ir palankioms gyvybės sąlygoms užstojus! 

Tačiau grįžkime prie Arrheniaus ir pasistenkime atsakyt antrąjį klau- 
simą, kokių sunkenybių iš biologijos šono sutinka gyvybės 
sėklų persikėlimas nuo vienos planetos ant kitos. Kadangi 
čia vyriausiai yra tizikinių-astrominių problemų sritis, tai šitai tik trumpai 
paliesime. 

Arrhenius mano Saulės spindulių spaudimą radęs tąjį Deus ex ma- 
china, kuris tuos smulkelyčius pasaulio keleivius išneša iš savosios planetos 
pritraukimo srities. Lebebew'as padarė tikslių suskaičiavimų apie Saulės 
spindulių spaudimą. Jis priėjo išvados, kad ši jėga įstengia prieš Žemės 
pritraukiamą jėgą nusviest į pasaulio erdvę visai mažyčius kūnelius, kurie, 
Schwarzschild'o daviniais, turi turėt tik 0,00016 mm skersmens ir rutulio 
pavidalą. O kokio didumo yra mums žinomi mažiausi gyviai? Iki šiol mes 
žinome tik bakterijų patvarias sporas nuo 0,0003 iki 0,0002 mm didumo. 
Nėra negalima, nors Molisch'as* rodos su tuo nesutinka, kad mikrosko- 
pas mus supažindins su dar smulkesniais gyveliais, ypač kad mums dar 
nėra žinomi kai kurių ligų sukėlėjai. Šiaip ar taip, aukščiau paminėtieji gy- 
viai, su kuriais buvo daromi bandymai, del jų didesnio kaip 0,3 mm didumo 
negali eiti spindulių spaudimo klausimu. Taip pat ir jų mažiausi kiaušinėliai 
0,03 mm yra dar per dideli, kad spindulių spaudimo jėga galėtų juos nuo 
Žemės atstumti. Arrhenius rodosi prileidžia dar ir kitokių jėgų, kurios įstengtų 
kūnus nustumti nuo Žemės, kaip, antai, šiaurės šviesų elektrinius išlydžius. 
Kol apie tai dar visai maža žinoma, turime palikti tizikams apie tai spręsti. 

Dabar drauge keliaukime per pasaulio erdvę su tuo mums tuo tarpu 
dar nežinomu mažiausiu gyviu. Iš pradžių keliaujama tik pamažu. Jie—mes 
sekame Arrheniaus mintimis—atsitiktinai patenka į aukštyn kylantį oro sū- 
kurį, ir su juo patenka į mūsų atmosferos aukščiausią bei skysčiausią (re- 
čiausią) sluoksnį. Siuo būdu jie gali būt pigiai iškelti 10 kilometrų, naujau- 
siais stebėjimais registraciniu balonu Javoj net per 30 km, o Arrheniaus ma- 
nymu net 100 km. Bet jei mūsiškį atmosferos apsiaustą aplink Žemę laikome 
turint 180 km storio, tai iki kraštinio oro sluoksnio vis dar palieka gerokai 
kelio. Bet jau 100 km aukšty pradedąs veikti spindulių spaudimas. Aukš- 
čiausiuose oro sluoksniuose mūsų maži keleiviai sutinka vis didesnių pa- 
vojų. Be šalčio, kurį, kaip mes pirmiau parodėme, jie gali ištvert—stratosfe- 
roj suskaičiuota esant 510C šalčio—jiems ypačiai yra kenksmingi Saulės 
ultravioletiniai spinduliai. Cia jie gali veikti nesukliudomi. Sie 
spinduliai didumą bakterijų užmuša trumpu laiku. Tačiau jau Roux parodė, 
kad šie spinduliai tiktai drėgnoj aplinkumoj gali pareikšt visą savo žalingumą, 


1 Plg. taip pat ir W. W. Lepeschkin, Ueber die physikalisch-chemischen Ur- 
sachen des Todes. „Biologisches Centralblatt“ 1926, Heft 8. 
2 Dar mažesniais skaitmenimis mes artinamės prie molekulės dydžių. 

einantį iš oksidacijos. Aukščiausiuose oro sluoksniuose ir šalia oro apsiau- 
sto, nesant ten vandens ir deguonies, šitas ultravioletinių spindulių žalin- 
gumas vargu pasireikš. : 

Keliaukime toliau su šiais mūsų klajūnais. Pašėlusiu greitumu švilpia 
jie per pasaulio erdvę. Kas atsitiks, kai jie bus nukritę ant pakankamai 
ataušusio dangaus kūno? Imkime, kaip daro Arrhenius, kad mūsų kė- 
leiviai į tos planetos orą atlėkė greitumu keleto kilometrų per sekundą. Jei 
jie krisdami pirmąją sekundą būtų sukliudyti, tai jie įkaistų apie kokį 1000C 
daugiau, kaip aplinkos temperatūra. Atsimenant pasaulio erdvės žemą tem- 
peraturą, toks įkaitimas jiems vargu pakenktų. Šalia to tik paminėsiu, kad 
aukščiau sakytieji bandomieji gyviai be jokios sau žalos iškentė staigų tem- 
peraturos kritimą daugiau kaip 3500C. 

Suprantama, jog daug didesnės tos sunkenybės, kokios stoja skersai 
kelio keleiviams keliaujant nuo vienos saulės sistemos į kitą. 9000 
metų kelionės iki artimiausios nejudamos žvaigždės Alpha Centauri, mūsų 
šių dienų žiniomis, neištvertų joks gyvas padaras. Van t'Hoff'as nustatė 
dėsnį, pagal kurį, sumažėjant 109C, dvigubai-trigubai pailgėjanti energijos 
versmė; šį dėsnį čia taikant išeitų, kad gyva esybė, kuri 10-j60C būtų gyva 
tik vieną dieną, Arrheniaus suskaičiavimais turėtų išbūt gyva trejetą milionų 
metų. Tačiau šis dėsnis gyviems padarams yra įrodytas visai siauru matu 
tik daug aukštesniose temperaturose. 

Sunkenybės, kokių iš biologijos šono galima iškelt prieš galimumą gy- 
vybės sėkloms persikelt iš kitų dangaus kūnų į rūsų Žemę, nesirodytų 
esančios tokios didelės, kad mes priešais šiokią nuomonę turėtume pastatyt 
Du Boi Reymond'o žodį--Ignorabimus (nežinosime). Tuo tarpu, dar nėsant 
įrodymų, mes bevelytume atsakyt: Dubitemus (abejojame). 

Iki šiol mes kaibėjome tik apie panspermijos biologiškąjį galimumą, 
taip kaip jį supranta Arrhenius. Bet kiek ši hipotezė—-nes neįrodžius jos prie- 
laidų negalima jos laikyti kuo kitu, kaip tik hipoteze—nori naturaliai išaiškinti 
gyvybės kilmę mūsų planetoj ir pakeisti taip pat neįrodytą savaiminio gi- 
mimo hipotezę, ji anaiptol nepatenkina mūsų galvojančios dvasios ir yra 
„taip pat atmestina ir iš filosotiško požvilgio. Toki gamtininkai, kaip R. Hesse 
Berline ir A. Pūtter'is Heidelberge teisingai pabrėžia tai, kad panspermi- 
jos teorija ir tarojimas apie atkeliavimą mūsų Žemėn gyvybės sėklų iš kitų 
dangaus kūnų nieku būdu neišsprendžia klausimo kilmės 
pirmųjų gyvų esybių mūsų planetoj, bet tik jį (tą klausimą) nukelia tolyn. 

iąja prasme panspermijos hipotezė yra atmestina ir kaip darbo hipotezė. 


IĮ* 


Prof. Dr. Rahm'as pirmiau ėjusiame straipsny kalba apie mintis, kurio- 
mis Arrhenius stengiasi parodyt esant įtikima, kad organiškos gyvy- 
bės kilmė ant Žemės yra atėjusi iš šalies, iš erdvės, kuri esanti pri- 
pildyta gyvybės sėklų, kaip rodo „panspermijos“ žodis. Arrhenius 
šią savo hipotezę išdirbo su didele pamėga, taip jog verta įsitikrinti, ar ji 
atlaiko ir teisingiems priekaištams. Kai kuriuos priekaištus suminėjo jau 


* Čia eina prie prof. Rahm'o primegztas prof. Dr. J. Ri em'o straipsnelis „Was wis-- 
sen wir vom Ursprung des Lebens auf der Erde?“ „Die Umschau“ 1927, 10 Nr. (181—183 p.). 

Rahm'as. Pagal tai rodosi tvirtai nustatyta, kad absoluti nuliaus tem- 
peratura, kuri beveik buvo pasiekta bandymuose, ir kuri erdvėj tikrai nėra 
pasiekiama, dar neduoda pagrindo panspermiją atmest, kadangi ban- 
domieji gyviai ją ištverdavę ištisais metais.—Daug sunkesnis yra klausimas, 
kaip ilgai gyvybės sėklos gali ištvert šią temperaturą nepareikšda- 
mos medžiagos apykaitos reiškinių. Rahm'o manymu, ši riba 
esti 13—14 metų, daugiausia 30 metų tarpe, tuo tarpu kai Arrhenius kelionei 
į artimiausiąją žvaigždę skiria 9000 metų. Cia yra pirmasis ir nenugriauja- 
mas priekaištas. Šiaip ar taip, buvimą pasaulio erdvėj gyvybės sėklos gali 
ištvert nepasikenkdamos. tik labai maža laiko. 

Pačiai kelionei po pasaulį Arrhenius šaukiasi spindulių 
spaudimo, kuris stipriausiai veikiąs kūnelius, kurių skersmuo yra ne di- 
desnis kaip 0,00016 mm, tuo tarpu kai mažiausios mūsų žinomos gyvosios 
esybės yra dar žymiai didesnės (bakterijų skersmuo mažiausia 0,001 mm), 
taigi apie jas nėra kalbos. Rahm'as taip pat atmeta panspermiją ir iš biolo- 
giško bei tilosofiško požvilgio, kuri ir šiaip gyvybės kilmės klausimo ne- 
išsprendžia, o tik jį nukelia. Cia dabar prasideda astronomiški abe- 
jojimai. Tiesa, galima sutikti, kad smulkelytė spora, pagriebta oro srovių, 
gali būt nunešama į aukštus atmosferos sluoksnius, kad čia ją dar aukščiau 
iškelia elektrinis spinduliavimas, kaip kad jis pasireiškia šiaurės pašvaistėmis, 
iki ją aukščiausiuose kraštutinės oro skystumos sluoksniuose pastveria 
spindulių spaudimas ir nuneša į pasaulio erdvę. 

Bet pirmiausia čia kyla klausimas, kaip ta gylybės sėkla nugali erdvėj 
+4ą punktą, kuriame spindulių spaudimas tos pačios saulės, kurios ta sėkla 
siekia, kaip tik panaikina tą spaudimą, kurio nešama ji atlekia. Arrhenius 
ima esant šioj erdvėj mažų dalelyčių, kurių svoris yra mažesnis už spin- 
„dulių spaudimo atstumiančią jėgą ir kurios todel galinčios nukrist į aną 
saulę. Tuo būdu tokia dalelytė pasiimanti su savimi gyvybės sėklą ir su jąja 
prieinanti arčiau prie tos saulės, ir pakeliui nusileidžianti ant vie- 
nos jos planetų. Taigi čia atsitikimas kaip Deus ex machina. Neįtiki- 
mybė dar didesnė, jei atsiminsi, jog žvaigždės erdvėj yra taip nepaprastai 
retos, lyg kad jei spilkos galveles išskirstytum tokiame plote, kur jos būtų 
100 kilometrų toly nuo viena kitos; taigi, erdvė yra neįsivaizduoja- 
mai tuščia, ir net pačių ilgiausių laikotarpių neištektų, sėklai nuo vienos 
planetos nukeliaut į kitą. 

Bet jei su šiuo galimumu sutiksime, tuomet iškyla dar daug sunkesnis 
klausimas: kaip čia bus su tuo Arrheniaus tvirtinimu, kad panspermijos ta- 
rojimu visos organiškos esybės universume vra su vienos 
kitomis giminingos, ir kad todel gyvybė kituose pasauliuose spėjama 
reiškiasi tokiomis lytimis, kurios labai prisiartina prie ant Žemės esamųjų 
lyčių. Taigi čia mes turime darbo jau su tokia gyvybės sėkla, su spora, kuri 
yra jau tiek daug išsiplėtojusi, jog ji tomis sąlygomis erdvėj išplėtoja tokią 
patvarią formą, kuri jai leidžia priešintis toms nepalankioms apystovoms. 
Kai praeitais dešimtmečiais buvo kalbėta apie gyvybės savaiminį kilimą ir 
apie išgarsėjusias „pirmogleives“, buvusias tiek maža diferencuotas, kad jos 
viską galėjusios iš savęs išplėtodint, tai šitokia kalba bent turėjo kiek logi- 
kos, nes tųjų „pirmogleivių“ įvairūs padariniai galėjo įvairiomis apystovomis 
įgauti įvairių savybių, iš kurių paskui galima buvo išvesti įvairiomis linijo- 

mis visas gyvųjų esybių rūšis. O čia (Arrheniaus panspermijoj) imama tam | 
tikros sporos patvari forma; bet šioji, tokia labai išsiplėtojusi, forma gali vi- 
suomet išgamint tik į save panašią, ir taip pat tiktai tada, kai ji 
kaip tik savo rūšiai suranda tinkamas gyvenimo sąlygas. 
O tokios sąlygos beveik visuomet esti pririštos prie jau esamos organybės: 
sporos yra ligų, suirimų sukėlėjai, jos paveikia chemiškus persikeitimus hu- 
muje, sterilioje dirvoje jos neišvengiamai žūtų. Tokios tai tūrėtų būt sąlygos 
gyvybės sėklų klajūnių atsitiktinai surastoje planetoje. —Rods, sporos gali 
plėtotis taip pat ir druskos tirpiny, pridedant į jį kai kurių nekomplikuotų 
anglies junginių, kurie nebūtinai turi eit pirminai iš organizuotos materijos. 
Bet vargu kas turės drąsos tvirtint, kad spora, nukeliavus į planetą, ras te- 
nai tokių tirpinių. Taigi, mes stovime prieš nesuprantamą tvirtinimą, kad, pagal 
Arrhenių, aiškiai apibrėžta spora po pakankamai ilgo laiko išgamins ir žmogų, 
ir palmės medį, ir banginį, ir trichiną! 

Toliau, biologas V. Franz'as Jenoj atkreipia dėmesį į tai, kad Žemės 
organizmų pasaulis neišvedamas iš bakterijų, bet kad šios yra didesnių 
augalų, rykiagrybių ainiai. Kaip tik tasai bakterijų smulkumas, Franz'o ma- 
nymu, yra vėliau prisitaikymu įgytoji savybė. Kadangi tat bakterijos yra Že- 
mėj vėliau pasidaręs gyvybinis daiktas, tai jos negali būti gyvybės pradžia, 
Nuostabu, kad šio taip arti esamo priekaišto nepastebėjo patsai Arrhenius. 

Be to, dažnai užsiiminėdamas astronomijos dalykais, jis turėjo dar už- 
siduot ir šiokį pasvarstymą. Jo panspermijos teorija suponuoja (prileidžia), 
kad tos labai komplikuotos sąlygos šilimos, oro, vandens atžvilgiu, kurių 
tenka daug ir tiksliai išpildyt, kad gyvybė galėtų klestėt, kitose planetose yra 
tiksliai išpildytos. Galėtum laikyt savaimi suprantamu, kad kiekviena saulė, kuo 
juk yra nejudamosios žvaigždės, turi aplink save ir planetų ir kad šios yra gy- 
venamos arba bent turėtų būt gyvenamos. Bet tačiau taip nėra. Žmonėms 
vis dar neišeina iš galvų vadinamoji Kanto Laplaso pasaulio 
kilmės hipotezė! Bet juk tokios visiškai nėra. Esti tiktai Kanto ir 
tiktai Laplaso hipotezė. Kanto, pirmoji meteoritinių hipote- 
zių, iš chaotiškos pirminės masės „sutrupėjusio“ pavidalo, kaip jis patsai 
sako, padaro planetas, o šios masės likutys pavirsta į Saulę. Laplaso kosmo- 
gonija sugalvota 1796 m, 41 metų vėliau po Kanto ir nuo jo visai nepri- 
klausomai. Tai yra pirmutinė nebularinė hipotezė, pagal kurią pradžioj 
yra pasidariusi Saulė kaip karštas, besisukąs dujų kamuolys ir nuo kurio, 
pasidarant juostoms, po viena kitos atskilo planetos. Seniai įrodyta jog abi 
hipotezės yra nepakankamos mechanišku atžvilgiu ir nega- 
limos fizikiniu. Visai negalima, kad Saulė iš savęs iškildintų planetas. 
Mes galėtume daugiau vaizduotis, kad viena saulė tik tuomet gali suteikt medžia- 
gos, iš kurios gali pasidaryti planetos, kai ji taip arti susieina su kita saule, 
kad jos pritraukimas sukelia tokius didelius potvynius bei atoslūgius, jog di- 
delė materijos masė pasileidžia tekėt paskui pralėkusią saulę atskildama nuo 
pirmosios; paskui ši materija priverčiama lėkt aplink savo motiną-saulę ir 
gali sutrūkt į vieną ar keletą planetų, kurios, būdamos vienoj plokštumoj, 


1 „Kosmo“ skaitytojams, manome, tatai jau yra išėję iš galvų, kadangi apie Kanto 
ir Laplaso kalbamujų hipotezių panašumus ir skirtumus esame plačiai išdėstę 1925 m. „Kosmo“ 
6-me N-ry (Kanto sukaktuvių sąsiuviny). Red. 

skrieja aplink savo motiną, kaip kad yra mūsiškėj Saulės sistemoj. Bet ka- 
dangi, kaip jau aukščiau pasakyta, saulės yra erdvėj neišmatuojamai toli nuo 
viena kitos, tai šioks planetų atsiradimo būdas bus labai labai retas. Įtikimybė, 
kad dvi saulės taip arti susieis, jog beveik susikuls, yra tokia maža, kad Paukščių 
Kelio. sistemoj tokio susikūlimo įvykstant reiktų laukt kokius 10!7 metų!. 

Prie čia prisideda dar šioks pasvarstymas. Žinomoji trejeto kūnų 
problema užsiima klausimu judėjimo kiekvieno trejeto kūnų, kurie sukasi 
aplink vienas kitą pagal svorio dėsnį. Nagi naujausių laikų tyrimais paaiškėjo, 
kad tokia trejeto kūnų sistema stengiasi tapti dvejeto kūnų 
sistema tuo būdu, kad trečiasis, mažiausiasis kūnas, arba krinta ant vieno 
katro kitų dviejų kūnų arba jųdviejų esti numušamas į erdvę. Iš pagrin- 
dingų Sundmann'o ir Brunn'o darbų išeina, taigi, kad mūsiškė Sau- 
lės sistema yra toks rečiausias atvejis, jog visiškai neįtikima, kad 
pasaulio 'erdvėj dar būtų kitas į jį panašus. Taigi, yra visai klaidinga kalbėt 
apie planetų esimą, kaip apie visai savaimi suprantamą faktą. Todel pasaulio 
erdvėj klajojanti gyvoji esybė ir po ilgiausių klajojimo laikų neras vietos, 
kame galėtų nusileisti. 

Jei tat mes šiuo būdu įžvelgėme, kad pirmosios gyvybės sėklos 
negalėjo ateit ant mūsų Žemės iš pasaulio erdvės ir kad toliau, 
savaiminio gyvybės atsiradimo hipotezė nėra įrodoma, 
tai mes turime pripažint liūdną faktą, kad apie organinės gyvybės 
kilmę ant Zemės mes visai nieko nežinome, o įstengiame 
sugalvot tik hipotezes, prie kurių tenka statyt klausimo ženklas. Apie tų hi- 
potezių vidaus verčią džiuginančiu aiškumu išsitarė prieš keletą metų geolo- 
gas Branca savo knygoj „Mūsų žinios apie kastinį žmogų“?. Jis pabrėžia, 
kad, kuris priima gyvybę savaimi atsiradus, tai tuom tiki, jog ant Žemės ga- 
lioja du skersmenai priešingu gamtos dėsniu“. Pirmasis toks: „Gyvybė vi- 
suomet gali kilt tik iš gyvybės“. Antrasis toks: „Bet gyvybė taip pat kyla, 
arba bent pirmiau yra kilusi, iš negyvybės“. Nuo šitojo arba—arba negali 
mus palaisvint nė Arrheniaus panspermijos hipotezė, nors ji ir buvo suda- 
ryta šiuo tikslus, Pr. D. 


1 1017—100.000.000.000.000.000. Pr. D. 
2 Branca nesenai yra jau pasimiręs; ketiname jį ir plačiau paminėti; jo rimta knyga 
„Der Stand unserer Kenntnisse vom fossilen Menschen“ antruoju pakeistu leidimu yra 
išėjusi su H. Strem m ė's priedu (Berlin 1919). Šiame 2-me leidime apie gyvybės kilmę 
nieko nekalbama. Gal būt del to, kad apie tai Branca plačiau buvo rašęs kitur. Pr. D. | 
3 Visą čia paliestų klausimų kompleksą su gausinga versmių medžiaga šio straipsne- 
lio autorius prof. J. Rie m'as smulkiai dėsto savo knygoj, „Weltenwerden. Eine Kosmo- 
e ras Hamburg, Rauhes Haus 1925. Ją „Kosmo“ skaitytojams labai rekomenduojame. 
ė to, prof. Riem'o šio straipsnelio vertėjas dar iš šiandien su malonumu atsimena ir 
retkarčiais su nauda pavarto tas prof. Riem'o su kitais dviem vienminčiais—biologu Hau- 
ser'iu ir antropologų H am ann'u-—išleistas knygas, kurios yra išėjusios dar jo studentavimo 
laikais: „Natur und Bibel in der Harmonie ihrer Otfenbarungen“. Ein Handbuch moderner 
Forschung in Verbindung mit Prof. Dr. Otto Hamann und Dr. Karl! Hauser herausge- 
eben von Dr. Johannes Riem. Mit 17 Bildertafeln. Zweite Aufl. Hamburg 1911, 
gentur des Rauhen Hauses.—Graži taip pat apie tą laiką išėjusi ir Riem'o knygelė „Unsere 
Weltinsel, ihr Werden und Vergehen. Eine Darstellung der modernen Lehren von der 
Entstenung und dem Bau des Weltalls“. (Keplerbund'o „Naturwissenschaftliche Zeitfragen“ 
Heft 1); paminėtinos čia ir jo brošiūrėlės; „Hat die Welt einen Zweck?“ ir „Die Kosmo- 
zoenhypothese“ (Keplerbund'o „Brennende Fragen“ Nr. 5 ir 10; atspaudai iš Keplerbund'o 
mėnraščio „Unsere Welt“). Pr. D. 


Naujausi duomenys apie pirmapaukščius. 
(Archaeopteryx [Archaeornis] siemensi ir Archaeopteryx litographica [A. oweni)) 
Dr. T. Edinger'ytės referatas ypač apie prof. B. Petronievičiaus tyrinėjimus. 


Kaip ir įvadas: vadovėliai nauji, jų metodai ir klaidos—seni. 


Tai labai sveikintinas dalykas, kad ir mokyklai —aukštesniajai ir žeme- 
ssniajai —bei namų mokslui skiriamų gamtos ir gretimųjų mokslų vadovėlių 
autoriai stengiasi neatsilikt nuo mokslo pažangos, ir, nesitenkindami nuo 
senų seno paveldėta dėstomos medžiagos rutina bei dėstymo šablonais, sten- 
giasi savo gaminamiems vadovėliams kvėpt naujos dvasios ir ieško prasi- 
mint naujus dėstymo kelius. Kaipo vieną pirmųjų mėginimų žengti šiokia 
nauja kryptimi Lietuvos geografijos moksle tenka pažymėt ir nese- 
nai išėjusi P. Sinkūno „Lietuvos geografija vidurinei mokyklai bei | 
namų mokslui“ („Sakalo“ Bendrovės leidinys, Kaunas 1927, 275 pusl. ir du 
žemėlapiu). 

Tačiau mėginant naujais keliais žengti, pirmiau reikalingas pagrindin- 
gas apsityrimas žengiamose srityse. Įvedant naujos medžiagos į mokyklos 
vadovėlius, pirmiausiai būtina išlaikyt moksliška precezija, be kurios dė- 
stomoji medžiaga bus“ tik praskydusi blogos rūšies „popularizacija“, kupina 
įvairių mokslo paklaidų. Greta mokslinio apsityrimo, mokyklinio vadovėlio 
autoriui taip pat dar reikalingas didaktinis ir metodinis apsityrimas, t. y. 
mokėjimas pasiimtąją medžiagą tinkamu būdu perteikt skiriamiems klausy- 
tojams ar skaitytojams. 

Kalbamojo Lietuvos geografijos vadovėlio 2-me skyriuj (7—42 pusl.) 
„eina „Bendrosios žinios apie žemės plutos ir paviršiaus susidarymą“. Cia 
mėginama tiekti istorinės geologijos ir paleontologijos žinių. Iš principo ga- 
lint tik pritarti, betgi del sakytųjų žinių „vidurinei mokyklai bei namų mok- 
slui“ čia dėstymo būdo tinkamumo tenka suabejoti. Pradėjęs savo dėstymą vie- 
ninteliu tinkamu būdu („Ką matome pasidairę po savo kraštą“ 7—8 pusl), 
autorius tačiau veikiai iš to, „ką matome pasidairę po savo kraštą“, strakt ir nu- 
šoka prieš „daug daug milionų metų“ į „pradžiovinę (archainę) žemės plu- 
tos darymosi gadynę“ (8—90 pusl.), atpasakoja čia žinomas hipotezes ir pa- 
galiau visa tai patsai... perbraukia pabaigoj sakydamas: „Tatai visa, kas čia 
kalbėta, yra, be abejojimo, tik mokslo spėjimas; kaip visiškai tikrai yra 
buvę—nežinome“. (9 pusl.). Kam buvo visa ta kalba apie tai, jei to nežinome?! 

Cia šias eilutes rašančiam prisimena, ką yra pasakęs ilgus metus išmo- 
kytojavęs Vienos gimnazijose, paskiau buvęs pedagogikos profesorius, di- 
„daktikos vadovėlių įvairioms gamtos mokslo šakoms autorius, prieš šešetą 
metų pasimiręs filosofas Aloizas H6fler'is!. „Man nepakenčiama“, sakė 
jis, „jei aš geologijos vadovėlius mūsiškiems 15 ir 16-kamečiams randu prade- 
dančius nuo tokių dogmų, kaip ši: «Pagal Kanto-Laplaso teoriją pradžioje 
viskas buvo ūkų rutulys. Iš jo... ir taip toliau». Vienintelis protingas geolo- 
gijos mokymas juk prasidės pažvelgus į akmenų laužyklos sluoksnius ir 


1 Skaityk apie jį „Logos“ 1925 m.. 78—81 pusl. 

panašiai“. Deja, ir kalbamajame p. Sinkūno vadovėly geologija pradedama 
nuo tų pačių „dogmų“: „Kadaise, gilių giliausioj senovėj, daug milionų 
metų atgal, žemė buvusi skysto ir baisiai karšto rutulio pavidalo, apsupta 
„dujų bei garų. Tam rutuliui bespinduliuojant begalinėn erdvėn, beauštant, 
radusis plona plutelė, kuri tolyn ėmusi storėti“ ir tt. 

Patiekiamų geologinių ir paleontologinių žinių tikrumo, jų precizingumo 
atžvilgiu šį vadovėlio skyrių palikdamas patikrint mūsų geologijos specia- 
listams, man p. Šinkūno vadovėlis duoda geros progos stabtelt prie vieno 
paleontologijos klausimų, nuo senai dominančio ir plačius skaitančios publi- 
kos sluoksnius, būtent, prie to vadinamojo „pirmapaukščio“ ar „senapaukš- 
čio“ (Archaeopteryx) ir precizuoti apie jį turimas naujas žinias. 

Kalbamajame vadovėly apie šitai skaitome (22 pusl.): „Tačiau įdomi 
sias juros laikotarpio daiktas—tatai tam tikrų paukščių atsir, 
Pirmutinio paukščio būta pusiau paukščio pusiau roplio: galva 
bet žandai dantyti, kaip roplio; apaugęs plunksnomis, priešakinės 
virtę sparnais, bet turėdavo tris laisvus pirštus, o paukščiai to net 

Nežinau, ar kokio pigios „popularizacijos“ skleidėjo, ar desc 
teorininko, ar darvinisto buvęs suklaidintas, vadovėlio autorius tuo 
bino šias ir nepreciziškas, ir stačiai klaidingas žinias lengva ranka 
savo vadovėlį, nepatrūsėjęs pagrindingiau pasiinformuot šiuo klausim 
tarpu jei jis būtų pavartęs bent 1924 m. „Kosmą“, tai ir tenai (249, 2 
253 pusl.) būtų radęs apie tai gerokai tikslių informacijų ir nebūtų galėjęs 
“ taip išsireikšt, kaip kad dabar yra išsireiškęs. 

Kadangi tat ir į naujausius mūsų vadovėlius vis dar patenka apie pir- 
mapaukštį tokios pasenusios ir klaidinančios žinios, tai šiąja proga tariausi 
prie tų visų senesnių ir naujesnių žinių apie tą įdomų senobinį gyvį, kurių 
buvau surinkęs mano aname prieš pusketvirtų metų „Kosme“ įdėtame ilge- 
sniame straipsny apie gyvijos evolucijos problemą šių dienų geologijoj ir 
paleontologijoj (Kosmos 1924, 243-—271), dabar pridėti dar pačių naujau- 
sių duomenų, kurių paskiausiais laikais paskelbė Bielgrado universiteto pro- 
fesorius B. Petronievičius, tyrinėdamas Londone ir Berline esančius 
pirmapaukščio spūsnius. Apie tai Petronievičius paskelbė net ketvertą darbų!. 
Tų darbų rezultatams trumpai ir suglaustai išdėstyt aš čia pasinaudosiu Dr. 

- Tilly Edinger'ytės padarytąja santrauka?, kurioj pirmapaukščio klausimas 
paliečiamas taip pat ir nuo pat jo pradžių, ir kurioj dabar padaryti ištyrimai 
sumezgami su pirmiau padarytais. 


1 a) On the pectoral and pelvic arches of the British Museum Specimen of Archaeop- 
teryx. By B. Petronievics and A. S. Woodward. Proceedings of the Zoological 
Society of London 1917. ) 
ki b) Ueber das Becken, den Schultergiriel und einige andere Teile der Londoner 
Archaeopteryx. Genf, Buchhandlung Georg 8: CO, 1921. 1 

c) Ueber das Ulnare im Carpus der Berliner Archaeornis. Centralblatt fiir Minera- 
logie etc. 1923. , 

b) Ueber die Berliner Archaeornis. Beitrag zur Osteologie der Archaeornites: Mit 
sieben Tafeln, Annales Gėologigues de Ia Pėninšule Balkanigue. Tome VIII, fasc. 1. At- 
spaudas 52 pusl. Genf, Buchhandlung Georg 8: C0, 1925. 

2 Aus Natur und Museum. 55.Bericht der Senckenbergischen Naturforschenden 
„Gesellschaft. Frankfurt a. Main 1925, 491—496 pusl. Petronievičiaus patys darbai čia nesuminėti. 


> 

Šiąja santrauka, kaipo gerai vykusia, pasinaudojo taip pat ir kai kurie 
vokiečių gamtos mokslo laikraščiai!; tat čia ją ištisai ir išverčiu (išleisdamas 
tiktai vieną kitą lokalinio pobūdžio sakinį arba pridėdamas vieną kitą paai- 
škinamąjį žodelį), palikdamas kaip yra ir visus teksto išretinimus (pabrauki- 
mus). Ir jau anuomet buvę „Kosme“ įdėtieji atvaizdai (2—5) čia dabar pa- 
pildyti dviem naujais (1 ir 6). : 


Archaeopteryx. 
Par. Dr. Tilly Edinger. 


Abu pirmapaukščiu—Berline ir Londone—paskiausiu laiku vėl buvo 
tyrinėtu ir iškilo aikštėn tūla įdomi naujenybė. 

Kai 1861 m. pirmasis, nepilnas Archaeopteryxo egzempliorius buvo 
rastas Solnhofeno viršutinės juros kalkių kloduose ir pateko į Britų Muzėjų 
Londone, tai darvinistai jį audringai sveikino kaip „missing link“, kaip trūksta- 
mąjį jungties grandį tarp roplių (reptilijų) ir paukščių*. Ir kai paskui 1877 m., 
pusketvirtos valandos kelio toly nuo pirmojo radinio vietos, buvo rastas 
antrasis egzempliorius, ir vėl taip pat nuostabiai išlikęs, šį kartą dar net ir 
su galva, ir kai po ilgo klajojimo jis atiteko Berlino Muzėjui, tai apie šį nuostabų 
gyvį daug rašė net dienraščiai. Jis turėjo tikrai paukštišką (galvos) kaušą, bet 
dantys! Turėjo plunksnas, bet ilga driežiška uodega; turėjo sparnus, bet ant 
jų laisvi pirštai su nagais; dubuo ir kojos kaip paukščio, bet (stuburo) slankste- 
liai išduobti iš priešakio ir užpakalio, kaip roplių! Jis buvo tarpinė grandis 
tarp paukščio ir roplio, ir nežinota prie katrų jis priskirtinas. Ų 

Ir tiktai kai Dames 1884 m. paskelbė savo didelį tyrinėjimą „Uber 
„Archaeopteryx“, tapo aišku: tarytojo hermafroditiško (dvilyčio) padaro būta 
tikro paukščio. Plunksnos juk tai abiejų klasių (roplių ir paukščių) vy- 
riausias skirtumo ženklas; netaip kaip roplių žvynai, plunksnos yra nuo šalčio 
saugojantis organas, šilto kraujo gyvulių organas. Archaeopieryxo turėta 
plunksnos, taigi būta šiltakraujo gyvulio, o ne roplio. Archaeopteryxo „ropliškų 
pažymių“ galima rasti ir kitų paukščių, pirmiausia jauniklių strukturoj: dan- 
tiškų pabūklų esti taip pat ir jaunų papūgų žiaunose, išduobtų stuburo 
slankstelių randama visuose paukščių embrionuose ir išaugusių paukščių. 
uodegoje, laisvus pirštus su nagais turi Pietinės Amerikos paukščio Opisfho- 
comus jaunikliai, kopinėjantieji (lipinėjantieji po medžius) „visomis keturiomis“. 
Pirmosios paukščių embrionų stadijos taip pat turi ilgesnį uodegos skeletą, 
kuris tik paskiau sutrumpėja suaugdamas. Archaeopteryxo būta rods silpnai 
lakiojančio, bet vis delto tikro paukščio: tokio paukščio, kurio ir išaugusio 
turėta tų pažymių, kurių dabar rodo tik dar neišsiplėtoję arba jaunikliai 
paukščiai. 1 

Paskui Dames dar atkreipė dėmesį į tai, kad abu egzemplioriu buvo 
skirtingu ne tik didumo atžvilgiu—Berlino egzempliorius didumo sulig 
karveliu, Londono sulig višta--, bet kad ir jųdviejų dubens strukturoj yra 


1 Kaip, antai, „Die Umschau“ XXX (1926) 217—219: „An der W'urzel des Vogel- 
stammes“. 

2 Ir minėtasis „Die Umschau“ referatas pradedamas šiais žodžiais: „Darvinizmo parado 
arkliu... laikyta... Archaeopteryx“. Šioki posakiai aiškiai rodo, kad darvinizmas Vakarų. 
Eu-opos mokslinėj literaturoj nebėra koks neliečiamas „fetišas“ ar „tabu“, kuo daugeliui. 
jis dar yra pas mus. Pr. D 

didesnių skirtumų, negų esti vienos rūšies individų."-Vadinasi, egzemplioriai 
pridera dviem Archaeopteryxo rūšim, ir Dames Berlino egzempliorių pa- 
vadino Arch. siemensi (vardu Vernerio Siemens'o, kuris, valstybei per 
ilgai delsiant, šį egzempliorių nupirko Muzėjui už 20000 aukso markių), kad 
"atskirtų jį nuo Londone esamo egzemplioriaus, 'kurį išgarsėjęs Frankiurto 
paleontologas Hermann v. Meyer buvo pavadinęs Arch. lithographica. 
Nuo to laiko aplink Archaeopteryxą viskas nurimo ir bet kas nauja nebe- 
buvo aptikta. 

Jei dabar susyk iškilo 
aikštėn, kad čia esama net 
dviejų įvairių gimi- 
nių—ir dar kokių pagrin- 
dinai skirtingų!-—tai ačiū vie- 
nam filosofui, profesoriui 
Petronievičiui iš Biel- 
grado Naujojo universiteto. 
Kadangi jį teoriškai domino 
kitimai gyvijos pasauly, tai 
jis savo dėmesį atkreipė į 
tarpinius narius tar> įvairių 
grupių. Ir kai jis, būdamas 
Londone, įsižiūrėjo į 4r- 
chaeopteryxą, tai gavo įsiti- 
kint, kad, atsargiai prepa- 
ruojant, galima būtų iškelt 
aikštėn dar daug tokių daly- 
kų, kurie iki šiol yra paslėpti, 
o pirmiausia tai išnykusiu 
laikomas  pasturkaulis 
(Pubis). Petronievičiui leido 
padaryt bandymą, ir jau po 
pusvalandžio šis nespecia- 
listas triumfavo kalkių gabalo 
gilumoj numatytoj vietoj ra- 
dęs ieškotąjį kaulą. Tą pačią 
dieną popiet jis užtiko ir 
priešingojo šono pasturkaulį. 

Tuomet pasirodė, kad 1 pav. Pirmapaukščio egzempliorius 
abu pasturkauliu vidury su- Londone. Vadintas ir vadintinas Archaeoplerya 
siduria, kaip roplių ir žinduo- Litogr phuca, arba Archaeopteryx oweni. 
lių. O paukščių tuodu kaulu eina gretimai užpakalyn ir skersine kryptim 
toli atstoję nuo vienas kito—kaip ir Berlino pirmapaukščio. Tačiau taip pat 
ir kitu du dubens kaulu Londono egzemplioriaus kitaip išplėtoti negu Ber- 
lino, taip kad tų kaulų viršutinis klubakaulio sudaromasis sąnario įdubimas 
Londono egzemplioriaus yra apskritas, o Berlino—platus ovalas. Trumpai 
sakant, dabar Londono egzemplioriaus beveik visiškai atidengtas dubuo, 
lyginamas su Berlino egzempliorium, rodo daug didesnio skirtumo, negu 
buvo manęs Dames. ' 

Tas pat pasirodė ištyrinėjus peties juostą. Tai buvo iki šiol viena 
nepakankamiausiai pažintų dalių. Ir dabar nebuvo galima jos pilnai ištirt, 
kadangi nebuvo galima surast jokio pėdsako krūtinės kaulo; kaip tyčia, ir 
Berlino egzemplioriuj jis išlikęs tik labai fragmentiškai. Bet visi kiti peties 
kaulai buvo atidengti, ir štai kas pamatyta: peties kaulas tai tikras paukščio 
peties kaulas, ypač panašus į kazuaro peties kaulą. Kaip ir tokių šių dienų 
gyvųjų bėgiojančiųjų paukščių (ratitų) kaimyninis kaulas, vad. co- 
racoid'as, abiejuose galuose yra lygaus storio ir tvirtai suaugęs su peties 
kaulu; o nors, kaip ir šių dienų gyvųjų lakiojančiųjų paukščių (karinatų), tu-- 

rima taip pat ir stipriai 

išsiplėtojusios  rakti- 
kaulio šakės, tai Lon- 
dono Archaeopteryxo 
peties juosta vis delto 
yra nusveriamai rati- 
tiška. Ir Berline rods 
rastas panašus peties . 
kaulas, bet raktikauliai 
laibesni ir įtikima ne- 
suaugę į šakę, cora- 
coid'as nesuaugęs su 
peties kaulu ir turi pail- 
gą,iš vieno šono siau- * 
rą, o iš kito padrūtėjusį 
kotą; tai yra. tipingas | 
karinatiškas cora- 
coid'as - (varnakaulis). 
Taigi, abiejų eg- 
zempliorių skirtumai 
dalimi yra toki dideli, 
kaip tarp struto (štrau- 
so) ir erelio, tarp pauk- 
ščio bėgiotojo ir pauk- 
ščio lakiotojo! Toliau, 
Londono egzemplio- 
rius turi 21 uodegos 
slankstelį, Berlino—20; 
Londono—tik vieną 
riešo (carpus) kaulų ei- 
2 pav. Pirmapaukščio egzempliorius Berlinę; 16 Berlino—dvi; L-—e 
apie 2/; tikrojo didumo. Vadintas Archaeoplerja siemens, čiurnos (tarsus) kaulų 
vadintinas Archaeornis siemensi. „dalis suaugusi su blau- 

T zdikauliu, B-e jie laisvi. 

Sie visi skirtumai negali būt tos pačios rūšies dviejų gyvių individinės 
savybės, lyties arba amžiaus skirtumai. Juo daugiau juodu pažįsti, juo labiau 
turi juodu nuo vieną kito atitolint, nors juodu buvo rastu tame pačiame 
(geologiniame) sluoksny taip netolies: nuo vienas kito ir taip ilgai buvo va- 
dinamu vienu vardu. Nuo šio laiko tiktai Londono egzempliorius, kaipo 


T. Edinger: Archaeopteryx 325 


pirmiau užtiktas, tegalįs pasilaikyti turėtąjį Archaeopleryxo vardą, su pirmi 
niu priedėliu oweni. O Berlino plokštėje atsispaudusi rūšis dabar vadintina 
Archaeornis siemensi. 1 kri 

O turint galvoj, kiek Archaeopteryx turi panašumų su bėgiojančiais 
paukščiais, o Azchaeornis su lakiojančiais, tenka juodu atskirti nuo vienas 


3 pav. W. Smit'o rekonstruotas pirmapaukštis (Abel'is mano, kad 
sparnų nagai parodyti neteisingai; jie turį būt atkreipti priekyn, o 
ne atgal). 


kito ir sistemoj. Archaeopieryx yra pirminis bėgiojantis paukštis 
(Urlaufvogel), Archaeornis—pirminis lakiojantis paukštis (Urflug- 
„vogėl)! Tai yra didelės svarbos aptikimas; nes daugelis tyrinėtojų mano, kad 
bėgiojantieji paukščiai nesudarė jokio tikrai sistemingo vieneto, bet esą 


"2 

nepriklausomai nuo vienas kito kilę iš įvairiųž paukščių kamieno šakų ir to- 
liau tiek teturį bendra, jog neteko lakiojimo galios prisitaikydami bėgiojimui. 
Ogi dabar Petronievičius, aptikęs Archacopieryxą buvus gebėjusį pa- 


4 pav. G. Heilman'o rekonstruotas pirmapaukštis (1916). 


lėkt bėgiojantį paukštį, ratitus laiko tokiu pat vieningu paukščių 
poklasiu, kaip ir karinatus. Abu tipu taigi galimi atsekt iki juros gadynės, 
o del jų pirmųjų atstovų atskirų žymių panašumo su driežais, paukščių 

kilminį kamieną sekt dar toliau iki primitiviųjų. Lacertilinių. Nes juk šių dienų 
nepalekiantieji ratitai esą kilę nuo palekiančiųjų ratitų su neabejotinais drie- 
žiškais pažymiais. 

Kad abu pirmapaukščiu 
galėjo lakiot, tatai tvirtai nusta- 
tyta, nors, kaip kad iki šiol būta, 
taip palieka ir toliau, plunksnomis 
apaugimo būdas ir krūtinės kaulas, 
lakiojimo raumenų prisijungimo vieta 
yra menkiausiai pažįstamos jų dviejų 
kūno dalys. Kad ir iš visa paliko 
ataspaudas, tai tik dėkui laimingam 
atsitikimui. Nes jei abu pirmapauk- 
ščiu aną gadynę nebūtų patekę kaip 
tik į Solnhofeno apylinkių kalkinį 5 pav. G. Heilmann'o rekonstruota pir- 
dumblą, kurio grūdeliai toki smul- mapaukščio galva. 
kelyčiai, kad  meni- 
ninkai litografijos 
(paišymas ant  ak- 
mens) darbams la- 
biausiai brangina šį 
„Solnhofeno litogra- 
finį skalūną“,—taigi 
jei pirmapaukščiai 
nebūtų patekę į šios 
rūšies dumblą, tai 
plunksnos visai ne- 
būtų  atsispaudžiu- 
sios ir nebūtume tu- 
rėję net nė plunksnų 
liekanų, dėliai kurių 
dabar nuo senai gin- 
čijamasi: Ar pirma- 
paukščių gebėta akti- 
viai lakiot, ar jų būta 
tikusių tik šiek tiek 
purptelt arba iš auk- 
što nusileist žemyn 
išskėstais sparnais? 
Dabar Archaeornio 
karinatiška peties 
juosta aiškiai rodo 
į aktivų šio paukščio 
lakiojimą; nes tokis 
coracoid'as tegalimas 
įgyt aktiviu lakiojimu. 
O kadangi, matyt, 6 pav. Nupešta šarka (Pica pica) apie */, naturalaus di- 
mosuojamųjų Ar- dumo. (Pagal Heinroth'ą, Journal fūr Ornithologie 1923). 


„Ir šarkos galva čia atlinkusi visai taip, kaip pirmapaukščio Ber- 
chaeop Lery B „plunk lino > anpiloiinje (Archaeornis siemensi, 2 pav.). | 
snų. būta taip pat 

gerai išlavintų kaip ir Archaeornio plunksnų, tai galima manyt ir jį galėjus, 
aktiviai mosuojant sparnais, pakilt į orą—nors ir ne taip vikriai, kaip Archaeor- 
nis. Rods, Archaeornio sparnus Dr. O. Heinroth'as (žinomas vokiečių 
ornitologas = paukščių tyrinėtojas) nesenai ištyrinėjo ir biolog'niu atžvilgiu. 
Jis į pirmapaukštį žiūrėjo ne kaip filosofas ir kilmės tyrinėtojas, bet kaip 
ornitologas, kasdien turįs darbo su gyvais arba tik ką užmuštais paukščiais. 
Tuo būdu jis pastebėjo tokių dalykų, apie kuriuos Petronievičius nieko 
nesako. Heinroth'as nustatė štai kokį įdomų dalyką: Jei negyvam paukščiui 
paviršium nulupti raumenis ir palikti jį pamažu pūti, tuomet, nebėsant rau- 
menų įtempimo, gįslos paukščio galvą atlenkia atgal lygiai taip, kaip tatai 
matyt atsispaudę 47c/haeornio (palygink Archaeornio atvaizdą su čia pat dedamu 
nupeštos šarkos atvaizdu: abiejų galva atsilenkus visiškai vienodai) (6 pav.). 

Iškėlus aikštėn tokių naujų duomenų apie pirmapaukščius, dabar teks 
daugiau ar mažiau atitaisinėti ir jųdviejų rekonstrukcijos, kurios iki šiol buvo 
abiejų daromos vienodos. O pasirodė taip nėsant. 
Vertė Pr. Dovydaitis. 


PO. D 


Kai kurie tyrimo duomenys iš Pabaltijo neolitiko ir 
bronzos gadynių. 
(Einige Betrachtungen ūber das spžtere Neolithikum und die Bronzezeit 
i im Baltikum), 
Iš Lietuvos Un-to prof. E. Nonevičiaus organizuojamų paleozoologijos mokslo darbų 
Darbo autorius: Mag. Kvašninas-Samarinas. i 


Jau keletas metų kaip prie prof. E. Nonevičiaus katedros daromi 
paleozoologijos tyrinėjimai. Pradžioj buvo tiriama daugiausiai Lietuvoje rastoji 
medžiaga, bet paskui per malonumą pp. Dr. Feuereisen ir magistrų 
H. Moora, M. Schmitdehelm, E. Laid ir k, kuriems šiąja proga 
pasinaudoju išreikšti mano padėką, man buvo patiektos ištirt kastinės gy- 
vulių liekanos iš Domo Muzėjaus (Dommuseum) Rygoje ir iš Tartų uni- 
versiteto paleontologijos bei archeologijos kabinetų. Ypačiai didelės pagalbos . 
suteikė mums Kauno Miesto Muzėjaus Direktorius prof. Volteris, kuris 
ne tik davė mūsų tyrimams visą jo žinioj esamą medžiagą, bet ir visais 
būdais dėjosi naujiems radiniams rasti. —Tarp šių visų įvairiopų radinių Pa- 
baltijo valstybėse radosi ir laukinių, ir naminių gyvulių atstovų iš įvairių 
archeologinių laikotarpių. 

Paprastai, pas mus iki šiol kreipta labai maža dėmesio į archeologines 
gyvulių liekanas, kurios visuose Lietuvos, Latvijos ir Estijos muzėjuose stovi 
antraeilėj vietoj ir kai kuomet, kaip mažai įdomi medžiaga, iki šiol palieka 
neapibrėžtos arba tiktai pavadintos bendrais vardais, nenurodant rūšies. 
O tuo tarpu senobinėms kultūroms atstatydint jos turi ne mažiau reikšmės, 
„kaip ir primitivieji žmogaus įrankiai, papuošalai bei keramikos (puodų iš- 

gražinimo meno) daviniai. . 

Tų ar kitų gyvulių prijaukinimo momentas ar primitiviųjų, ar neaukštos 

kultūros žmonių yra labai svarbus veiksnys tolesnei jų ekonominio gyve- 

nimo plėtotei. Netgi aukštesnės kultūros giminėms, kaip, antai, bronzos ga- 
dynėj prisijaukinimas arklio suvaidino jų gyvenime nemažą vaidmenį. Bet 
randant naminių gyvulių liekanas, pas mus, paprastai, nebuvo surašoma pro- 
tokolų, ir todel, be mažų išimčių, nėra galima nustatyt jų chronologinės 
datos. Dar sunkiau spręsti klausimas, kuriai tautai ar. giminei jų priderėta. 
Ypač didelė spraga šiuo atžvilgiu yra neolitiko ir bronzos gadynėse. 

Jau Grewingk'o, Buchholtz'o;, Tischlerio, Hausmann'o, 
Ebert'o ir k. darbuose buvo nurodoma bronzos gadynės radinių mažybė. 
Neolitikas nors ir davė daugiau medžiagos, bet ji vienašališka. Hausman- 
„nas, padaręs Pabaltijo archeologinių duomenų santrauką?, daro šiokį išve- 
dimą akmens gadynės atžvilgiu: „Apžvelgdamas akmens gadynės radinius 
matai, kad tai, kas išėjo aikštėn pas Kundą ir Pernavą, dar stovi greta vie- 
nas kito. Vėlybesnės bus Rinnekaln'o iškasenos. Apie šių tolimų laikų čia 
gyvenusius gyventojus mes vargiai ką pagrįsta galime spėliot; įtikima, 
tai būta giminių didžios ugrų genties, kuriai pridera suomiai bei estai ir 
kuri turi artimų santykių su lappiais. Netikras taip pat ir šių akmens 
gadynės gyvenamų vietų laikas: remiantis kai kuriais pažymiais, gal būt 
reikėtų taryti, kad akmens gadynės mūsų šaly jau būta trečiajame tūkstanty 
metų prieš Kr. Ši gadynė gal būt bus trukus iki kriksčionių eros pradžios. 
ir įtikima užgeso tik palengvėlia“. 

Prie šito galima pridurti, kad per, palyginamai, ilgai trukusią neolitiko- 
gadynę yra įvykę reikšmingų gyventojų persigrupavimų ir įvairių giminių 
judėjimo iš rytų į pietryčius. Antropologiniais ir kitais daviniais, Baltijos pa- 
jūrio juostoj gyvenę Homo europaeus atstovai, iš kurių kilę teutonai. O vė- 
liau prie jų prisimaišė keltų kilmės giminės3. Todel Pabaltijo apgyvenimo 
paveikslas neolitike buvo labiau komplikuotas ir surištas su indoeuropiečių 
kilnojimosi srovėmis. 

Dar mažiau ištyrinėta bronzos gadynė: šios gadynės radinių rasta labai 
nedaug, dėliai ko Hausmanas ir kiti daro išvedimą, kad Pabaltijy bronzos ga- 
dynės nebūta. Pabaltijo archeologinę medžiagą smulkiau išstudijavo Ebertas 
ir paskelbė visą eilę darbų. 

Svarbiausia neolitiko medžiaga pasirodė esanti akmeniniai dirbiniai. Bet 
ir ši medžiaga žymiai netenka mokslo verčios, kadangi didumai radinių 
stinga tikslių žinių apie aplinkumą, kurioj ji buvo rasta. Taip pat tie radiniai 
neišstudijuota pakankamai ir petrografiniu atžvilgiu. Neolitiko kasinėjimų Pa- 
baltijy daryta labai maža. Nė vienu atveju netyrinėtas žemės sluogsnis, ku- 
riame buvo rastas akmeninis įrankis. Daugelį neaiškių klausimų galėtų nu- 
šviest pedologiniai tyrinėjimai. Del visų šių priežasčių pasirodė nėsant ga- 
lima nustatyt tikslesnis, nors ir relativus kalbamosios medžiagos senumas. 

Tas pat tenka pasakyt ir apie bronzos gadynę. . Ebertas, smulkiai iš- 
nagrinėjęs atskirus bronzinius radinius, priėjo išvadą, kad „iki šiol stinga 
liudijimų, tokių kaip liejimo formos ir tik pusiau baigti daiktai, kurie liudytų, 
kad (bronzinių daiktų) gamybos eita pačioj šioj šaly. Taip pat neturime ir 


1 Buchholtz, A., Archaologie Livlands, Estlands und Kurlands, 1806. 

*2 Hausmann, R., Prahistorische Archūologie. Baltische Landeskunde. Riga 1917. 

3 Augst, S, Abstammung und Herkunft der mitteleuropaischen Hausziegen,. 
Heidelberg 1920. i 

jokių keramikos liekanų iš bronzos gadynės“!. Netgi pirmieji šimtmečiai po 
Kr. labai bėdini archeologiniais radiniais, ko dėliai ir ankstyboji geležies ga- 
dynė sudaro labai juntamą spragą. 

Spicinas savo paskutiniame darbe apie Lietuvos senienas?, smulkiai 
apžvelgęs radinius ir iškasenas iki 1923 m.,, nurodo titnaginių ir akmeninių 
dirbinių gausumą, esantį Kauno Miesto Muzėjuj. Priegtam jis senesnįjį Pa- 
baltijo neolitiką sumezga su Novgorodo ir suomių neolitiku, bet ne su se- 
nesniuoju, 0 su viduriniu arba vėlybuoju. Del neolitiko laiko Spicinas sako, 
kad mes kol kas esame visiškai bejėgiai išspręst klausimą apie Lietuvos vė- 
lybosios akmens gadynės laiką. Galima esą būtų remtis daugiau sudirbtąja | 
Vakarinės Europos archeologine medžiaga, bet Pabaltijo ryšys su jąja yra 
neaiškus. Kai del bronzos gadynės, tai Spicinas mano, kad Lietuvos daliai 
tekdavę labai maža bronzinių dirbinių, nors jų taip pat būdavę atgabenama 
ir laikas nuo laiko jų čia pasirodoma. Spicinas sutinka su Eberto ir Tall- 
gren'o manymu, kad bronziniai daiktai į Pabaltijo kraštus ėję ne iš Švedijos, 
o iš Rytinės Vokietijos ir kažkur maišydavęsi su Vengrijos (Madjarijos) bron- 
ziniais dirbiniais. Bet gretimai su tąja didžiausia tekme, kai kurie bronziniai 
dirbiniai patekdavę Lietuvon taip pat ir iš Svedijos. Toliau Spicinas pažymi, 
kad „bronzinė kultura Švedijoj pasibaigė niekuo nepasikeisdama ir tuo būdu 
parodžiusi savo vidujinį silpnumą. Siaurinė Vokietija ir Lenkija pastraipomis 
perėjusios į Hallstatt'ą. O Lietuva, visiškai netekusi reikšmės pasaulinėj pre- 
kyboj, kultūros judėjime atsiliko ištisą tūkstantį metų. Tai archeologijai liūdna, 
tamsi gadynė, kurios beveik nėra kuo užpildyt.. Gyventojai gyveno primi- 
tivų gyvenimą, pirminiais žuklavimo ir medžioklės pavidalais“. Be to, šį lai- 
kotarpį Spicinas būdina dar citata iš Tacito: „Fennis mira feritas, faeda 
paupertas: non arma, non egui, non penates... solae in sagitis opes, guas 
inopia ferri ossibus asperant... securi adversus homines, securi adversus deos 
rem dilticillimam adsecuti sunt ut illis ne voto guidem opus esset“, t. y. 
šalis buvo pirminėse sąlygose, gyventojai neturėjo nei ginklo, nei gyvenamos 
pastogės, nei arklio. Būta tik primitivios keramikos.—Iš Spicino tolesnio dė- 
'stymo matyt, kad teigiamas nurodymas apie naminio arklio pasirodymą pas 
lietuvius yra iš gana vėlybo laiko, ir, būtent, iš VI-jo šimtm. po Kr. Bet su 
tuo aš negaliu sutikti. Aplinkinėse šalyse arklys turėtas jau bronzos gady- 
nėj, o kulturingesniuose centruose netgi neolitike. Nesenai paskelbti kai ku- 
rie daviniai, rodą, kad Pietvakarių Rusijoj, iš kur manoma esant atėjus lie- 
tuvius, arklio būta prijaukinto jau neolitiko gadynėj. 

Paskutinio meto archeologiniai radiniai Lietuvoj kiek sutrumpino tą 
„tamsųjį laikotarpį“. 1924 m. radiniai Naruišiuose (Raseinių apskr.) davė 
gausios medžiagos, daugiausiai iš bronzinių dirbinių, kaip, antai, fibulų, apy- 
rankių (rankinių brasletų), apykaklių (kaklinių žiedų, Halsringe), sagučių, žiedų, 
grandinėlių, smulkių gintarinių papuošalų ir k. Drauge su bronziniais daik- 
tais pasirodė esant kai kurių geležinių, bet visai neįdomių. Iš visa rasta per 
70 daiktų, esančių dabar Kauno Muzėjuj. Naruišių kasinėjimai buvo atliekami 
toli gražu ne rūpestingai, ir todel galima manyt, jog dalis daiktų paliko dar 
neiškelta aikštėn.— Vyravimas įvairių bronzinių daiktų rodo metalo buvus 


2 Ebert, M., Die baltischen Provinzen. Kurland, Livland, Estland 1912. 


2 Spicin, A., Litovskije drevnosti. Tauta ir Žodis, Kaunas 1925. 

pakankamai. Iki Naruišių kasinėjimų manyta, kad tiktai Raginėnuose ne* 
laukiamai pasirodo turtinga ir įvairiopa kultūra. 

Ypatingo įdomumo Naruišių radiniuose sudaro apykaklės (Halsringe) 
su kriaušiškais (konusiškais) galais ir apyrankiai su gražia ornamentika. Be 
to, verta ypačiai susidomėt vienu egzempliorium apvalainos sidabrinės fi- 
bulos (Scheibenfibel), kuri savo pavidalu visai panaši su rastąja Vokietijoj. 
Ji atvaizduota Almgren'o darbe!. Be šių daiktų, Naruišiuose rastos šios 
pinigų minėtos (apibūdino prof. Lenze): 

2 1)-Moneta kaip iš Tomis'o prie Juodųjų jūrių su graikišku parašu, at- 
mušta imperatoriui Karakalai viešpataujant (211—217 m. po Kr.); 

2) Moneta kaip iš Nikejos Bitinijoj, atmušta Aleksandrui Severui viešpa- 
taujant (222—235 po Kr.); 

3) Monetas kaip iš Tomis'o, atmušta Gordiano laikais (238 —244 po Kr.); 

4) Imperatoriaus Komodo (Commodus Antonius Augustus 180—192 
po Kr.); 

5) Tokia pat moneta; 

6) Morkaus Aureliaus (161—181 po Kr.) laikų moneta. 

Kitose Lietuvos vietose buvo dar rastos monetos Faustino jaunesniojo 
ir k. Kai kurios šių monetų pasitaiko ir kitose Pabaltijo valstybėse. 

Prof. Volterio manymu, Naruišių iškasenas tenka skirti III-IV šimtm. . 
po Kr. O rastosios romėniškos monetos su graikiškais parašais galį paliū- 
dyti buvusius prekybinius santykius su to meto graikų kolonijomis Kryme, 
Bendrai sakant, Naruišių radiniai įgalina padaryt išvedimą, kad jau pirmai- 
siais šimtmečiais po Kr. romėnų kultūra buvo pasiekusi ne tik Lietuvos 
teritoriją, bet ir plėtėsi toli į Rytus, kaip tatai matyt iš romėniško darbo 
bronzinės lempos, rastos pas Tartus (Dorpatą). Įdomu pažymėt, kad Narui- 
šių iškasenos neparodė jokių naminių gyvulių liekanų, be vieno molarinio 
arklio danties. Jį ištyrinėjus pasirodė, kad jo esama tos pačios arklio veislės, 
kuri ir iki šiol išlikusi Lietuvos šiaurėje (stepų lytis, orientinė rasė). 

Kokioj būklėj būta Lietuvos krašto iki Kristaus gimimo, iki šiol nepa- 
vyko tiksliai nustatyt. Už tat kaimyniuose Rytprūsiuose gražiai atstovau- 
jamoji bronzinė kultura tiksliai išaiškinta. Tišleris? mano Rytprūsiuose 
bronzos gadynę prasidėjus už 1000 metų pr. Kr. Bet Pabaltijo kraštuose 
esama stipraus pavėlavimo. Sis pavėlavimas davė Spicinui progos manyti, 
kad neolitikas ir Pabaltijy, ir kai kuriose kitose Rusijos vietose (Pskovo ir 
Novgorodo gubernijose) trukęs ne tik iki Kristaus gim., bet netgi iki isto- 
rijos laikų (VIII šimtm.). 


* 
* * 


Kauno Muzėjaus Direktorius prof. Volteris man maloniai leido smul- 
kiau patyrinėt neolitiko radinius. Jie čia reiškiasi išimtinai atskirų akmeninių 
dirbinių pavidalu. Cia gana didelė ir įvairi akmeninių kirvių, kaltų ir pleištų 
(kylių) kolekcija—apie 300 egzempliorių. Gaila, kad vis tatai yra privatinių 
asmenų atsitiktini radiniai įvairiuose Lietuvos kraštuose. Jų guolio vietos 
moksliškai neištirtos, ir todel šios, palyginamai, didelės ir įdomios kolekcijos 
vertė įžymiai sumažta. 


1 Almgren, O., Studien iiber nordeuropaische Fibeliormen. Leipzig 1923, Abb. 225. 
2 Tischler, Ostpreussisches Altertum. 

= Tyrinėdamas akmeninius dirbinius, aš pirmiausia kreipiau dėmesį į jų 
nustatymą petrografiniu atžvilgiu kiek tai buvo galima padaryti nedarant šlifų. 
Išaiškėjo, kad mineraloginė jų sudėtis labai įdomi ir įvairi. Pavyko artutinai 
" nustatyt -dioritas, porfiras, fenolitas, nefelininės padermės, filitas, titnagas, 
pusopalis, smėlakmenis, kvarcitas, padermės su dauge! geležies, marmoras, ragi- 
nukiškas amtibolas, šiaip raginukiškos padermės, chalcedonas, nefritas!, gnei- 
sas, sienitas, sliudos padermės ir kai kurios kitos kristalinės padermės. 
Daugelio iš čia suminėtų mineralų nėra Pabaltijo kraštuose, kaip kad nėra 
jų ir kaimynėse valstybėse. Matyt, jų čion būta atgabentų iš tolo—iš pietryčių 
ar vakarų. Mineralogai jau senai kreipė dėmesį į tokį retą mineralą, kaip. 
nefritas. Lėbedev'as? del šita nurodė, jog pirmiau manyta, kad akmeniniams. 


3 pav. 2 pav. 1 pav. 


dirbiniams priešistoriniais laikais nefritas išimtinai gabenta iš Azijos. Bet 
paskui nustatyta jo radimo vietų buvus Cebteno kalnuose (Zebtengebirge) 
netoli Jordansmūhlė's Silezijoj ir Stirijoj. Siaip ar taip, radimas Lietuvoj to- 
kių akmeninių dirbinių, kokių nerandama Pabaltijy, rodo juos esant čion at- 
vežtus iš tolo, ir todel prekybinių santykių buvimą; iš Pabaltijo vidurinėn 
Europon buvo išvežamas gintaras. Kai del išorinio kalbamųjų įrankių pa- 
vidalo, tai, nežiūrint įvairiopumo, jie turi daug bendra su tokiais pat radi- 
niais Kurše, Livžemy, Oesel'io, Moon'o salose“ ir Estijoj. Pabaltijo akmeninių 
dirbinių atvaizdus paduoda sakytasis Eberto darbas. Formų panašumas rodo. 
neolitiko kultūros bendrumą Pabaltijo valstybėse. 


1 Šis nustatytas padedant p. J. Dalinkevičiui, kuriam šiąja proga tariu ačiū. 

2Lebedev, G., Mineralogija. Peterburg 1907. 

3 Holzmeyer, O., Osiliana. Das Kriegswesen der alten Oeseler, Arensburg 1868 
(su pav.) ir Publikationen des Vereins zur Kunde, 1891 (pav.). 

Tirdamas stipriai padidinant mineraloginę sudėtį nedidelio neifritinio 
kalto (Meissel) elegantiško pavidalo ir simetriško darbo (1 pav.), aš paste- 
bėjau jo paviršiuje blizgančio metalo žymių. Chemiškai tai išanalizavęs, aš“ 
konstatavau čia esant bronzos. Paskui ir kitose to paties kalto vietose 
dar pavyko rasti bronzos pėdsakų. Ištyrinėjęs visus akmeninius kaltus, 
suradau dar keletą egzempliorių su prilipusios bronzos dryžiais ir dėmėmis, 
kaip, antai, Nr. 371 (3 pav.) pusopalis iš Mariamp. apskr, Nr. 144 (titnagi- 
nis iš Raseinių apskr.), Nr. 261 (5 pav.) dioritinis išgaubtas kaltas (Hohlmeissel). 

Aplankius Archeologinį Kabinetą prie Tartų universiteto, man, jau tik 
paviršutiniai jį apžiūrėjus, pavyko susekt bronzos žymių ant kalio Nr. 2588 
(8 pav.). Ant jo bronza pasirodė esanti raudonesnės spalvos, t. y. su dau- 
giau cinko palyginant su Lietuvos bronzomis, kurių spalva šviesesnė, tokia 


6 pav. 7 pav. 5 pav. 4 pav. 


kaip. aukso. Aš neabejoju, kad jei panašiai ištyrinėti kaltų kolekcijas Talino, 
Mintaujos ir kituose Latvijos muzėjuose, tai ir tenai pavyktų surasti tokių 
pavyzdžių, ypačiai kad vadinamosios neolitiko kultūros liekanos Pabaltijy 
gana vienodos. 

Be konstatavimo bronzos ant akmeninių dirbinių, įdomu pažymėt, kad 
jos žymių esti ir ant mažesniųjų, kaltų tikra prasme (Meissel), su siaurais ir 
aštriais galais (pav. 1 pav.), ir ant vidurinio didumo su plačiu užriestu aštriu 
kraštu (3 pav; jo ilgis 75 mm, o- plotis 60 mm). Visi šie įrankiai, ir mažieji, 
ir vidutiniai, padaryti iš kietų mineralų, kaip titnagas, pusopalis, nefritas ir p. 
ir paviršium gerai nutekinti (nupoliruoti). Bet pasitaiko ir dar stambesnių 
įrankių, vad. išgaubtų kaltų (Hohlmeissel, 5 pav., ilgio 145 mm), vienas ku- 
rių Kauno Muzėjuje pasirodė uždengtas ištisais bronzos dryžiais ir ne ant 

paaštrinto krašto, o ant plokščių šoninių paviršių; čia bronza aiškiai matyt 
net plika akimi. Petrografiniu atžvilgiu šis įrankis pasirodė padirbtas iš 
minkštesnės padermės, panašios į dioritą, bet su žymia geležies dalimi. 
Remiantis šiais daviniais pigiai galima vaizdintis šių akmeninių kaltų 
technikinį tikslą. Aišku, kad smulkesnieji ir kietesnieji buvo vartojami ap- 
dirbinėt bronzinių dirbinių ornamentams ir smulkiam tekinimui bei poliravi- 
mui, ką buvo galima padaryt tiktai kietomis, paslėptai kristališkomis pader- 
mėmis. O stambieji, ypačiai su lovuku per vidurį priešakinėj daly, ėjo poli- 
ruot ir tekint stambesniems paviršiams. Priegtam pradžioj tekinta šiurkščiais 


11 pav. 8 pav. 


įnagiais, padarytais iš vidutiniškai ir stambiai grūduotų paderinių, o paskui 
smulkiais kristališkais akmenimis ir pagaliau minkštesniaisiais. Taip keist įran- 
kius buvo būtina, kadangi žvilgėjimas eina nuo medžiagos, kuria tekinama 
(šlifuojama). Sie įnagiai taip pat galėjo būt panaudojami ir papuošalams iš 
gintaro. Įdomu pažymėt, kad analogiški įrankiai juvelirų darbe išlikę ir iki 
. šių laikų. 9-sis pav. rodo šių dienų įrankius iš agato ir plieno. 

; Tokioj pat gilumoj, maždaug 75—100 cm kultivuojamame dirvos 
sluoksny, Lietuvoj pasitaiko atskiri kirvių egzemplioriai, poliruoti, puikaus 
simetriško darbo (10 pav. 336 pusl). | . 

Visai tokio pat darbo kirvių esti Rygos Domo Muzėjuje ir Tartų 
Archeologijos Kabinete (Nr. 451, 11 pav.). 

Įdomu, kad gręžimas (6 ir 7 pav.) daryta kaip vėlesniais laikais. Dažna 
stebėti, kad iš vieno šono skylės diametras didesnis, kaip iš kito. Be šiokio 
gręžimo būdo, praktikuota dar ir tobulesnis. Viename Kauno Muzėjaus kirvy 
(Nr. 98) gerai matyt, kad pradžioj skylė pradėta daryt paprastu būdu, o paskui 
gręžiamu instrumentu, palikusiu žymę, panašią į sraigto įrėžą. Kirvis pada- 
rytas iš padermės panašios į kvarcitą, t. y. iš kietos kristališkos, ir todel grę-- 
žimas turėjo būt daromas tokia pat arba dar kietesne paderme. 

Iš šių  davinių 
matyt, kad akmeninių 
dirbinių technikos Pabal- 
tijo šalyse būta labai to- 
bulos. 

Visi šie stebėjimai 
duoda šiek tiek pagrindo 
išvedimui, kad Baltijos 
pajūriais plote nuo Ryt- 
prūsių iki Petrapilės, o 
gal būt ir dar toliau į 
rytus, priešistorijos lai- 
kais daugelis rastųjų nu- 
tekintų kirvių ir kaltų turi 
būt priskirti vienai kul- 
tūrai. Nėra abejojimo, kad 
bronzos šioj teritorijoj 
stigo, ir todel ji labai 
branginta. Ją perdirbinė- 
davo papuošalams, tat 
todel ir bronzos radiniai, 
kaip, antai,  ragotinių 
smaigaliai pasitaiko labai 
retai. Bet bronzinių pa- 
puošalų, sprendžiant iš 
kasinėjimų Naruišiuose, 
turėta pakankamai. 

Akmens  gadynei 

skiriant tik tuos akme- 
ninius dirbinius, kurių 
nelydi metalai, tatai Pa- 9 pav. 
'baltijo šalių diduma nutekintų dirbinių, kurie iki šiol buvo 
skirti neolitikui ir kurie tokiais etiketais yra išstatyti visų mūsų muzėjų vi- 
trinose, tenka laikyti pseudoneolitiniais, kadangijie neabe- 
jotinai yra iš bronzos gadynės. Sioji gadynė, įtikima, bus trukus 
maždaug iki mūsų eros pradžios, bus buvusi negausinga bronza, bet šis 
metalas pigiai susekamas ant įvairaus pavidalo kaltų, kuriais vyriausiai ir 
naudotasi jai apdirbti. Nors iki šiol pas mus nesurasta įtaisų bronzai lydint, 
bet Pabaltijy vis delto bronza apdirbinėta—tekinta, ornamentuota ir p. 

Archeologai nekartą eidavo prie klausimo del šių pseudoneolitinių ra- 
dinių laiko, iš kurio jie yra kilę, ir jų priderėjimo tai ar kitai tautai. Hausma- 
nas, antai, šiuo atveju kalba: „Manyta, kad latvių-lietuvių ir suomių giminės 
jau nuo krikščionijos eros pradžios buvo gyvenę vakarinės Baltijos kraštuos, 
bet kad germanų tautų kėlimosi banga buvo palietusi ir šiuos kraštus. (Šios 
kultūros) turėtojai čia buvę gotai“. Bet klausimas del gotų buvimo Pabaltijy 
iki šiol lieka dideliai abejotinas. Latvių-lietuvių giminių čia pasirodymas mūsų 
„eros pradžioj atmesta po Būgos tyrinėjimų, kuris įrodė, kad baltai, arba 
aisčiai, iš pietryčių (iš dabartinių Mogilevo, Smolensko ir Minsko gubernijų) 
į Baltijos pajūrį pasislinkę tik V-me šimtmety po Kr. g. O archeologai, 
remdamiesi kitais daviniais, mano, kad iki V šimtm. visą teritoriją nuo Ne- 
„muno toli į rytus laikė užėmę žemos kultūros laipsnio suomių giminės“. 
. ; Paprastai būdavo nurodoma į Tacito paliu- 
dijimą. Remdamiesi Būgos tyrinėjimais, vokie- 
čių tyrinėtojai, darydami išvedimų, nuėjo dar 
toliau, ir, antai, Mortensen'asš mano, kad 
iki XIII šimtmečio lietuviai gyvenę toliau į ry- 
tus nuo dabartinių savo vakarinių sienų, O 
tarp Rytprūsių ir Lietuvos buvusi kurį laiką 
niekeno negyvenama miškų zona—Wildnis—, 
kadangi kai kurios čia gyvenusios giminės bu- 
vę išmirusios. O iš visa iki 1400 m. tarp 
Prūsų ir Lietuvos gyvenę „Kuren, Carsovier, 
Sudauer“ ir gal būt kai kurios kitos smulkios 
suomių-madjarų kilmės giminės, palikusios 
neištirtos, joms išnykus. = 


Todel galima tiktai prileisti, kad Narui- 
šiuose rastieji daiktai priderėję vienai kuriai 
šių giminių. Betgi jei prileist čia buvimas 
giminių su gana aukšta kultūra, tai palieka 

nesuprantama, kodel medžioklių gyvenimo 
ša sąlygose ir vienodose gamtos-geografinėse 
sąlygose kaimynistėj su jomis turėjo gyvent 
visai primitivios giminės. O neturėjimas arklio 
dar nėra žemesnio kultūros laipsnio rodiklis, kadangi medžioklių gyvenimo są- 
lygose arklys iš visa nereikalingas. Medžioklių gyvenimo būdas pirm visa reika- 
lauja tylos, kad nebaidyt žvėrių. Naminiai gyvuliai šią tylą žymiai ardo. Šių 
dienų medžioklių tautos, k. a. aračenai Sibiro šiauraryčiuose taip pat neturi arklio, 
kuris jiems visiškai ir nereikalingas. Daugelis šeimynų netgi neturi šiaurinio 
elnio, kadangi daugely vietų jis suserga nuo epizootijų, todel jo įsiveisimui 
yra daug sunkenybių. Bet užtat visos medžioklių tautos turi ugnia šauna-' 
mąjį ginklą ir pėkšti gana - veikiai nueina 1000 km. plotus. Savo teritorijos 
įvairiose dalyse jie turi tam tikrus sandėlius, kur laiko savo gaminių atsar- 
gas ir sukrauja žvėrių kailius. Gyvendamos medžiokliškai, šios giminės ir 


10 pav. 


ž ! Būga, K., Die Vorgeschichte der aistischen (baltischen) Stimme im Lichte der 
Ortsnamernforschung. Leipzig 1924. 

2 Tallgren, A. L'ethnographie prėhistorigue de la Russie du nord et de etats 
Baltią:es du nord. Tartu 1923, 

3 Mortensen, H., Die litauische Wanderung. Gėttingen 1927. 

iš visa kilnojasi iš vienos vietos į kitą nedidelėmis šeimynomis. Būtiniausias 
ir naudingiausias jiems gyvulys yra šuo. Šuns liekanų, tarp kita, visur pa- 
sitaiko ir Pabaltijo valstybėse. Ir Pabaltijo šalių gyventojai medžiokliai, kil- 
nodamiesi iš vienos vietos kiton, turėjo neišvengiamai susisiekt tarp savęs 
ir todel nebuvo tinkamų sąlygų, kad čia vienoj vietoj būtų gyvenusios ir 
žemos ir aukštos kultūros tautos, nes, palyginant su Rytiniu Sibiru, Pa- 
baltijis juk visai menkutėlis. Todel vargu bus racionalu prileist, kad šioj 
mažo ploto teritorijoj būtų gyvenę tautų užsidariusių, atsiskyrusių kiekviena 
savame įvairios kultūros laipsny. Veikiau tenka prilėist, kad jau senai prieš 
Kr. g. joms gerai buvo pažįstamas ne tik arklys, bet ir metalai. Tačiau vieti- 
nės industrijos būta silpnai išsiplėtojusios, gyventojų gyventa neturtingai, 
kaip ir visų medžioklių. Be žvėrių kailių, gintaro ir kai kurių kitų gaminių, 
kitokių brangenybių maino prekybai neturėta. O II šimtm. romėniškų monetų 
radiniai jau rodo į atgijusius prekybinius santykius po Kr. g. 

. Kai del dar senesnių laikų ir tų nutekintų akmeninių dirbinių, kurie 
iki šiol buvo priskiriami vėlybajam neolitikui, tai jų amžius Pabaltijy reika- 
lingas stropiai pertirti. Diduma nutekintų įnagių, įtikima, pridera suomių- 
madjarų giminėms ir neabejotinai yra pseudoneolitiniai, kadangi juos tenka 
priskirt bronzos gadynei. Jos pradžia tuo tarpu negali būt. tiksliau nustatyta, 
kadangi, pav., Lietuvoj, neištirtos nutekintų akmeninių dirbinių radimo apysto- 
vos. . O remtis pavieniais atsitiktinais radiniais netenka. Bet sugretinant jų 
guolį vienodose dirvos sąlygose (lygiose vietose) su kitais tiksliau apibrėžtais 
radiniais, galima manyt, kad jau apie Kristaus gimimo laikus bronzos .ga- 
dynė Pabaltijy buvo pasibaigusi. O jos čia prasidėta daug vėliau, negu Rytprū- 
siuose. Bet ir paskui visą laiką justa bronzos trukumo, ir todel, jau . geležies 
gadynei užstojus, bronziniai „ginklai buvo perdirbami į labiau "brangina- 
mus -papuošalus. 
Iie Santrauka vokiečių .kalba 

Zusammenfassung. 

Beginn und Ende 'der Bronzezeit irn. Baltikum sind bis jetzt. AEL nicht 
genau festgestellt worden. Alle glatten Steinerzeugnisse, die in den Museen 
des Baltikums vorhanden sind, werden zum spaten Neolithikum hinzuge- 
rechnet. Bei der genaueren Untersuchung konnte man jedoch bei starker 
Vergrėosserung an der Mehrzahl der Meissel in Rizzen und Zacken Spuren 
von Bronze feststellen. In einzelnen Fallen, an den grossen Meisseln, ist 
die Bronze mit unbewaffnetem Auge zu sehen (Im Kaunaer Museum). 

Da man zum Neolithikum nur diejenigen Gerate hinzuzahlen darf, die 
in keiner Verbindung mit Metall stehen, so sind somit die obenerwdhn- 
ten glatten Meissel pseudo-neolithisch und geh6ren zur Bronzezeit. Sie fan- 
den hauptsachlich beim Ornamentieren, Schleifen und Polieren von Bronze, 
Silber, Bernstein u. s. w. Verwendung, weswegen sie auch aus verschiede- 
nen harten Gesteinen hergestellt wurden. 

Funde solcher Meissel zeugen dariber, dass noch vor Chr. Geb. die 
Bronze, an der grosse Knappheit bestand, im Baltikum zu Schmucksachen 
umgearbeitet worden ist. Die Vollkommenheit der Ausarbeitung der Meissel 
und Aexte, zuweilen aus von Weitem hergebrachten Mineralen (Opal, Halb- 
ii Nephrit u.s.w.), >pdeBe fūr das ziemlich hohe Niveau der neolithischen 

ultur. 

Die Ausgrabungen von Naruišiai (Litauen, Bz. Raseiniai), die einen 
irūheren Zeitpunkt fūr die Raginener Kultur feststellen, gehėren vermutlich 
zum 3 u. 4 Jahrhundert nach Chr. Geb. und geben Veranlassung zur Annahme, 
dass schon in den ersten Jahrhunderten nach Chr. Geb. die rėmische Kul- 
tur auch nach dem Baltikum eingedrungen war. 

Die aus dieser Zeit stammenden Reste der domestizierten Pierde sind 
kleine Pierde der orientalischen Rasse, Steppenpferde, und nicht Waldpierde, 
wie es manche bis jetžt angenommen haben. Dieses lūsst eine Vėolkerwan- 
derung mit domestizierten Steppenpierden vom Osten oder Siden vermuten. 


Lietuvos Rytuose atsidarė mūsų krašto priešistorijos 
dar vienas archivas. 


Sių metų pavasarį atsiskleidė dar vienas Lietuvos žemės priešistorinių 
laikų archivas Lietuvos Rytuose. Antai, Mildupio slėny, jam įtekant 
į Merkį, vėjas nupustė smėlį ir atidengė senobinius kapus. Iš 
inteligentų šiais didžiosios svarbos dokumentais tuo tarpu yra susidomėjęs 
tik Perlojos mokytojas p. Abaravičius, kuris tik šiek tiek pažarstęs smėlį, 
jau yra radęs įvairių senobinių dirbinių iš titnago ir bronzos, kaip antai, 
peilių, iečių, žiedų, auskarų, apyrankių, taip pat-molinių indų šukių su kera- 
miškais ornamentais. Nelaikydamas savęs šio darbo specialistu, jis gerai daro 
šaukdamasis specialistų pagalbos, bet, deja, iki šiol nesulaukė nieko atvykstant 
iš mūsiškių archeologų. Ponai Lietuvos archeologijos specialistai ir archeolo- 
gijos mėgėjai! Supraskite, kad ir šiuo atveju tinka įspėjimas: periculum in 
mora! Reikia kuo grieičiausiai pasirūpint pradėt šį priešistorinį archivą arba 
* metodingai ir sistemingai tyrinėt, arba daryt žygių bent apsaugot jį nuo ne- 
protingo išdraskymo ir jo vertės sunaikinimo; o to nelemto darbo pirmieji 
„Specialistai“ tai apylinkių piemenėliai; jie be ne pirmieji kalbamąjį archivą yra 
aptikę ir pradėję jį savotiškai „tyrinėt“. 

Apačioj pasirašiusiam visai netyčiomis teko apie visa tai patirt š. m. 
gegužės mėn. 27 d. atsilankius šiose apylinkėse ir pamačius p. Abaravičiaus. 
jau padarytąjį sakytųjų kapų senienų rinkinį. Jei draugas Abaravičius pasi- 
rūpintų įtikint apylinkės žmones, kad jie šių senkapių bent neliestų, taigi, kad 
jis juos globotų nuo neprotingo naikinimo, iki jie bus tinkamai ištyrinėti, tai jau 
ir tuo jo vardas paliktų įrašytas Lietuvos Rytų priešistorijos lapuose. Mat, 
kiekviena archeologinė liekana pilną savo vertę kaip tam tikras praeities doku- 
mentas išlaiko tik tuomet, kai pagrindingai ištiriama įos-pirminio guolio 
aplinkuma. O kai ji esti nuo savo guolio vietos atskiriama, tai, nors pati 
ir nedingtų, netenka pusės savo vertės.—lr iš visa, Perlojos ir Merkinės apy- 
linkėse dažna sutikti įvairių senovės liekanų iš Lietuvos priešistorijos laikų. 
Ir kairioje Nemuno pusėje, tuojau už tilto, vėjas, nunešęs smėlį palieka vieną 
kitą senovės liekaną. Cia, tarytum, pati gamta ateina pagalbon ir atskleidžia 
praeities lapus. Mums reikėtų tik neužsimerkti ir daugiau, kaip iki šiol, susi- 
rūpinti tomis šio krašto seuienomis. O tų senienų čia yra įdomių ir iš istorijos 
laikų. Antai, Perlojos senoji bažnyčia, sakoma, esanti Vytauto statyta iš mau- 
medžio. Merkinės piliakalny randama ugny sutirpusių, kaip ir metalų, gabalų. 
Vietos dekanas turi senobinę anspaudą, kuris yra didelis dokumentas Merkinės 
miesto istorijai ir kuris būtų gražus įdėtis į Lietuvos siragistikos rinkinį. 

Kaunas, 1928. VI. 12. Mokytojas J. Mileris. 


Nauji bruožai apie šiaurinės Lietuvos ir Kuršo geologiją 
ir jų ryšiai su vidurine Lietuva. 
Su geologiniu žemėlapiu, profiliais ir 15 atvaizdų šalia teksto 
Patiekė J. Dalinkevičius, Kaunas 
New points in Lithuania and Courland Geology. 


With geological sketch map, sections, photos and the english abstract. 
By Joseph A. Dalinkevičius, 
previous asistant and lecturer in the Mining Institute at Leningrad. 


Neaiškumai mūsų krašto geologinę struktūrą spren- 
džiant ir maršrutų tikslai. Dvejetą kartų man jau teko „Kosme“ . 
nurodyti, jog, sprendžiant įvairius geologinius mūsų krašto klausimus, gali 
kilti ginčų ir nesusipratimų ne tik del antraeilių smulkesnių dalykų, bet ir 
pagrindiniais klausimais. Prie tokių ginčytinų ir neaiškių klausimų aną kartą! 
priskyriau Lietuvos šiauraryčių— daugiausia Mūšos ir Sventosios upių—įvai- 
rius mergelius bei molius ir Biržų-Pasvalio rajono gipsus, kuriuos jau prof. 
C. Grewingk'as buvo priskyręs prie vidurinio devono. ' 

Tame savo straipsny aš tik labai trumpai išsireiškiau šiuo reikalu, visai 
nenurodydamas, jog ir paskutiniųjų 30 metų gilūs gręžiniai bei naujų tyri- 
nėjimų daviniai verčia iškelti minėtų gipsų kilmės klausimą. Paaiškėjo, būtent, 
jog Lietuvoje yra labai išsiplatinę pagrindinieji, vadinami, margieji, su gip- 
sais surišti, mergeliai (bunte Mergeln, necrponBernan T0xma) ir tokiu būdu 
turį didelės, visai iki šiol nepaisytos reikšmės mūsų krašto geologijai. 

ie mergeliai, būdami stratigrafiniu atžvilgiu senesni už juros sistemos 
padermes ir jaunesni už permio vidurinį cechšteiną, buvo prieš karą žinomi 
tik Klaipėdos krašto gręžinių pjūviuose, kaipo „Purmallener bunte Mergeln 
unbestimmten Alters“, taip pavadinti nuo gręžinio ties Purmaliais, kur jų 
buvo aptikta. Grewingk'as ir Jentzsch'as buvo linkę juos priskirti prie 
triaso, o Tornguist'as juose matė cechšteino padermes. Hess von 
Wichdorff'as2, nurodydamas didelį jų panašumą į Vologdos sluoksnius 
(Wologdaer Schichten), aiškiai nepasisako nė už vieną nurodytų prileidimų 
ir savo žemėlapy palieka terminą „unbestimmte“. Šie mergeliai buvo pasiekti 
maždaug dešimtyje gilių gręžinių Klaipėdos krašte; iš jų trijuose pergręžti 
per visą 135 m siekiantį storumą. Nuo šių gręžinių vietų į šiaurę, būtent, 
Palangoje, grąžtas, įsigilinęs į marguosius mergelius iki 151 m, dar jų ne- 
pergręžė. Tai rodo, jog jų storis tąja kryptimi neina mažyn, ir, kas dar 
mums bus svarbu, sulyginus Klaipėdos ir Palangos žemuosius gręžinių ho- 
rizontus, galima įsitikinti, jog nėra jokio pamato įmatyt jų kritimą į pietus. 

Kaune taip pat buvo sutikti margieji mergeliai penkiuose gręžiniuose. 
Jie čia buvo pergręžti trijose vietose, o gręžinių pjūviai parodė jų storį 
esant arti 140 m. Nors šie mergeliai pas mus, ypač del vokiečių karo ži- 
nybos klaidingų davinių, buvo amžiaus atžvilgiu įvairiopai įvertinami, net iki 
diluvinės kilmės, bet, kadangi jų stratigrafinės sąlygos yra aiškios, tai yra 
nesunku juos sugretinti su sakytais Klaipėdos krašto mergeliais. 

1 Kosmos 1927, 2—3 Nr., 84 pusl. 


2 H. Hess von Wichdorti, Erlūuterung zur Geologischen Karte von Preussen. 
Blatt Memel. Lieferung 207. Berlin, 1917. 

Kauno margieji mergeliai randasi tarp maždaug 20 m storio juros si- 
stemos sluoksnių ir vidurinio! cechšteino padermių, savo apatiniuose hori- 
zontuose turi gelsvai raudono gipso sluoksnių ir kitų druskų aiškių pėdsakų. 
Žemiau margųjų mergelių eina 25 m storio pilkai melsvo anhidrito sluok- 
snis, o dar žemiau neginčytiname cechšteine vėl sutinkame šviesius gip- 
sus su melsvo mergelio protarpiais. Tuo tarpu vokiečių geologai apie Klai- 
pėdos gręžinių gipsus mums nesuteikia jokių žinių. 

Margieji mergeliai pas mus buvo žinomi tik gręžinių gilumose iki 
1926 metų. Tuo laiku: (siųstas Geologijos Kabineto) darydamas tyrinėjimus 
paliai Vadakstį, Šventupį ir Šventąją upę, aš pastebėjau bent kelias jų ato- 
dangas vietose, kur ir anksčiau ne sykį buvo daryta tyrinėjimų. Matyt, jie 
pasilikdavo nepastebėti del didelio jų panašumo į diluvines padermes. Man 
juos lengva buvo pažinti, kadangi 1919 metais dalyvaujant Glavneiti'o suruo- 
štoj geologinėj ekspedicijoj į Uchtos (Archangėlsko gub.) naftos rajoną, 
pakely teko ilgai pasidarbuoti paliai Suchoną, o ypač -paliai Vym'o upę. tarp 
. Timano ir šiaurinio Uralo. Rytų Rusijoje šios vietos yra žinomos del di- 
džiausių, rusų geologų prie pereinamojo permio-triaso arba viršutinio permio. 
(rarapekui apyc) priskirtų margųjų mergelių, o šiaurėje —devono išsiplėtimo 
plotų. Kadangi sakytos Lietuvos atodangos randasi netoli nuo gipsingų 
vietų, aišku, savaime kyla mintis, ar nėra tik ir mūsų plačiai žinomi Biržų- 
Pasvalio gipsai taip pat permio kilmės. O rimtam šio klausimo sprendimui 
yra būtina nustatyt santykiai tarp to rajono gipsų ir tikrų devono padermių 
bei margųjų mergelių. O šitam reikalinga atlankyt Biržų-Pasvalio apylinkės. 
“ Vradarir kitokių neaiškumų mūsų krašto geologinę struktūrą sprendžiant. 
Prie jų, antai, tenka priskirti nevienodą įvairių autorių nuomonę in- 
terpretuojant vidurinės Lietuvos geologinius: reiškinius, o pačiame Kaune-—- 
dezorientaciją, aiškinant horizontus, aukštesnius už marguosius mergeliūus. 
Antai, dažnai tenka matyti ant įvairių geologinių žemėlapių pažymėtą terciarą 
paliai Nemuną, Nerį, Šventąją, o skirstydami viršutines gręžinių. padermes 
autoriai palieka sau gan laisvas rankas ir nustatinėdami ribas tarp terciaro, 
kreidos bei juros sistemų, o retkarčiais pastarosios ir visai nemini. 

„Mano nuo 1925 metų rinktoji gręžinių medžiaga parodė, jog terciaro 
klausimas: pas mus yra gan painus ir kol kas neaiškus. Juros siste- 
mos padermių Kaune turime apie 20 m, ir jos rodo aiškų vakarų linkme 
0,004 siekiantį kritimą. Bet, kadangi pavyzdžiams surinktoji medžiaga yra ne 
per gausi, tai lieka tik paprasčiausias jos papildymo būdas—ieškoti ne toli 
Kauno pagrindinių sluoksnių atodangų. Nemunas su jo gausingomis viršu- 
tinės—baltos kreidos —atodangomis tapo Universiteto geologinių tyrinėjimų | 
rimtu objektu. Lieka dar Nevėžis, Neris su Šventąja ir mažesni upeliai. Bet 
kadangi, einant oficialine tyrinėjimų programa2, mūsų maršrutai laikomi už- 
baigti ir artimiausiu laiki nenumatoma daryti naujų bei papildomųjų maršru- 
tinių nuotraukų, tai lieka tik vienintėlis būdas tai atlikti, būtent, taip sakant 
elgtis „motu proprio“. Pagrindą tikėti ką nors tuo būdu susekti aš mačiau 
tą, jog dar 1926 metais teko įsitikinti, kad paliai Sventąją upę, matyt, esama 
mezozoinių padermių. 


* Plg: žemiau patiektus davinius. 
2 Ziūr. p. doc. M. Kaveckio straipsnį, Lietuva 1927, N 236. 

Buvo dar vienas, be ne svarbiausias motivas, pastūmėjęs mane atlikti 
savarankų maršrutą. Mano buvo numatytas darbas ištirti, tiksliau sakant, 
padaryti pradžią sistemingiems tyrimams Lietuvos molių ir mergelių techni- 
kinės vertės atžvilgiu. Mano manymu, vienintėlė pamatuota molių klasifikacija 
tam tikros nedidelės teritorijos ribose tegali būti tik stratigrafinė, arba, ben- 
drai kalbant, geologinė. Trūkstant ir medžiagos, ir davinių brėkštančiai 
naujai, geologinės strukturos atžvilgiu, orientacijai ir tinkamam geologiniam 
žemėlapiui, tat ir reikėjo prie šio darbo paskubėti. Sis motivas nulėmė tokiu 
būdu ir artimiausio laiko klausimą. Savo sumanymais pasidalinau su „Kosmo“ 
redaktorium gerb. prof. Pr. Dovydaičiu, kuris, tam pritardamas, suteikė man 
ir finansinės pašalpos. Tai man žymiai padėjo atlikti kai kuriuos žemės dar- 
bus Papilėje, paliai Tatulą ir Sventąją. Deja, stoka rimto instrumento ir pa- 
lankamo laiko paleozojui tirti buvo labai juntama susipažįstant su Lietuvos 
šiauraryčių kietomis padermėmis. 

Taip užsibrėžęs savo maršrutų tikslus ir pasirinkęs susisiekimo prie- 
monėmis dviratį bei geležinkelį, aš išvykau iš Kauno šiąja kryptimi: Kaunas— 
paliai Nevėžį —Panevėžys—Papilė—Siauliai—Petrašūnai—paliai Kruoją ir Mušą 
iki latvių pasienio—paliai Tatulą—Biržai—Simbarkas—-paliai Nemunėlį iki 
Panemunio—paliai Lavėną ir Pyvėsą--Pasvalys —paliai Ystrą--Panevėžys— 
Subačius —Surdegis —Raguva-— Kavarskas. Čia užbaigiau savo pirmąjį ilgą 
maršrutą, o kitą dariau jau su pertraukomis. Jo kryptis: Anykščiai—paliai 
Sventąją —Kavarskas— Ukmergė —Jonava—paliai Nerį iki Ciobiškio; be to, 
Suvalkų pusėje: Garliava —Mariampolė — Kybartai. Gan tankus pašto įstaigų 
tinklas duodavo galimumo lengvai pasilaisvinti nuo sparčiai augančio pa- 
vyzdžių bagažo, : 

Papilės aplankymo reikalas kilo apdirbant tos vietos geologinę medžiagą. 
Kadangi Papilės juros klausimas neturi nieko bendra su nurodytais maršrutų 
tikslais, tai aš šiame straipsny visai jo nepaliesiu. Taip pat čia neliesiu ir tų 
maršrutų dalių, kurių tikslas buvo tik apžiūrėti molynus ir aplankyti plytų 
dirbtuves. Bet pakely tekdavo susidurti ir su tokiais geologiniais reiškiniais, 
pro kuriuos nebuvo galima praeit jų neužkliudžius. Juos nors trumpai čia 
taip pat paminėsiu. | 

Pirmasai maršrutas. Pradžia šio maršruto paliai Kauną buvo gan 
nevykusi. Iš geologinės literatūros davinių žinojau, jog ties Paltiškių dv.! 
arti kairiojo Nevėžio kranto, 1,5 m nuo paviršiaus, šuliny prie kelio buvo 
konstatuotas nežinomojo storio baltos kreidos sluoksnis. Toje kreidoje 
Grewingk'as surado apie 10 rūšių Foraminiferae, be to, dar Bairdia 
subdeltoidea Miūnst, daugybę spyglių Echinoidea, gabalėlių Inoceramus sp. 
kriauklių ir kit. Nežiūrint į visas pastangas Paltiškių ir Bivilių savininkų pp. 
Vaitiekunų, be grąžto nepasisekė jų surasti. Galima tik spėti, kad gili Ne- 
vėžio (-|-19 NN)* toje vietoje vaga su žalsvai juodu dumblu dugne liudija apie 
kreidos padermių čia artimumą, kadangi šios žalsvai juodos padermės guli, 
kaip žinoma, po baltos kreidos sluoksniu. 


1 Grewingk, C., Zur Kenntniss ostbaltischer Tertiūr- und Kreide-Gebilde. Archiv 
fir die Naturkunde Liv-, Ehst- und Kurlands. Dorpat 1872. 

2 Šiame straipsny šiuo būdu visur žymėsiu hipsometrinius davinius; būtent, 1-19 NN 
reiškia: 19 metrų aukščiau normalaus nulio, t. y. Baltijos jūrių paviršiaus, 0—19 NN-—-že- 
miau to nulio. - 

Taip pat nepasisekė ir kiek toliau. Daugely senų mūsų krašto geognosti- 
nių aprašymų figuruoja Vilčatavos k. ties Panevėžiuko miesteliu sūrus šal- 
tinis, o Stabauničios k. tikėjaus pažiūrėti man anksčiau pasakotą baltąjį šlyną 
(kreida?). Nei vienoj, nei kitoj vietoj del darbymečio nesutikęs apie tai pasi- 
teirauti suaugusiųjų. žmonių, vykau toliau, kadangi paviršiaus apžiūrėjimas 
nieko tuo atžvilgiu nedavė. 

Kiek toliau pasukęs Josvainių m. linkui apžiūrėti. Plaktynės k. žinomus 
molynus, girdėjau žmones pasakojant apie dujų išsimušimą kasant šulinį. 
Apie panašius įvykius tenka gan dažnai Lietuvoje užgirsti ir rimtai jais su- 
sidomėti. Antai, doc. inž. Tamošausko surinktomis žiniomis, grafas Tiške- 
vičius Palangoje projektavo sunaudoti iš daryto ten gręžinio išsimušančias 
degančias dujas, o vokiečių geologas prof. Dr. v. Linstow'as! gan dido- 
kame straipsny: „Der Krater von Sall aut Oesel“, kalbėdamas apie šį ir į jį. 
panašius mažesnius ten kraterius, prieina išvadą, kad Ezelio krateriai susi- 
darė dujoms besiveržiant iš žemės gelmių jau poglacialiniais laikais. Prie 
tos išvados jis prieina ir aptikus visą eilę esamų bitumų (Estijoj), aliejų 
(Dago saloj) ir dujų (Kokskūr'o saloj) apraiškų Pabaltijy bei artimose 
salose ir nurodo į jų kilmę iš viršutinio kambrio diktioneminių skalynų. 
Linstow'as linksta prie šitokių skalynų todel, kad jie turi tendenci- 
jos eiti storyn vakarų linkui, tuo tarpu, kaip aukščiau jų, būtent, apatiniame 
silure, esamas turtingesnis bitumais kukersitas tąja kryptim eina plonyn. Kaip 
geocheminę šių bitumų ir dujų susidarymo priežastį jis nurodo šilimą, kuri 
randasi besiskaldant ten esamoms piritinėms ir markazitinėms konkrecijoms*“. 
Aš nemanau, jog ir pas mus visur panašius įvykius galima išaiškinti tik kilusio 


! Centralblatt fr Mineralogie, Geologie und Palžontologie, Jahrgang 1919. 

2 Prof. v. Linsto w'ui, matyt, del kilusio karo nebuvo žinomas žymaus paleofito- 
logo M. Zaleskio Dictyonemu ir kukersito skalynams pavestas darbas, su kuriuo man | 
teko susipažinti 1918—1919 metais besidarbuojant geologiniuose kukersito tyrinėjimuose 
ties Jamburgu ir mėginamojoje jo eksploatacijoje. Neturėdamas dabar šio veikalo, negaliu 
jo tiksliai cituoti. Šio mokslininko manymu, apatinio paleozojo bituminiai skalynai, su 
kritimu nuo 10 iki 39, slinkdami nuo Suomių įlankos į pietus, gali, pav., Latvijos pietuose 
pasiekti tokios gilumos ir su tokia jau aukšta temperatūra, jog gali lengvai vykti bitumų 
„Susidarymas“ (kadangi tuose skalynuose organinė medžiaga—sporai, stiebų dalys—nėra 
dar mums įprasto bitumo pavidalu) ir susiskaldymas. Iš to eina, jog darant gręžinius ties 
Ryga, Zaleskio manymu, galima laukti išorinių bitumų apraiškų besiveržiančių dujų arba 
naftos pavidalu, o jų intensivumas, žinoma, turi priklausyt nuo šių skalynų storio Latvijos 
teritorijoje. Linstow'as šio Zaleskio darbo niekur nemini. Be abejo, jog kas yra čia sakyta 
apie Latviją, tinka ir Lietuvai. ' Aš tik padarysiu dar vieną pastabą. Naftos tyrinėjimų ir 
eksploatacijos teorija bei praktika rodo, jog tinkamiausios naitos, kaipo lengvos medžiagos, 
akumuliacijos vietos randasi klodų gubriuose, antiklinalėse arba, dar tiksliau pasakant, 
brachiantiklinalėse. Kaip žemiau pamatysime, pas mus yra vienas toks devono gubrys— 
brachiantiklinalė paliai Pakruojį, o kitas stovi ant sienos tarp Latvijos ir Lietuvos. Kadangi 
orogeniniai procesai, sulankstę devono padermes, sykiu turėjo sulankstyt ir silurines bei 
kambrines, tai galima laukti, jog stambioms devono tektoninėms linijoms atatinka ir silurinės, 
ir tokiu būdu devono gubriais galima natidotis besirientuojant gręžinio vietai. Žinoma, 
tuo aš dar netvirtinu, jog pas mus yra naftos. Aš tik noriu įrodyti, jog, dabartiniomis mūsų | 
žiniomis apie Lietuvos geologiją,“ dar negalima tvirtinti Lietuvos gelmėse tikrai nėsant 
tinkamos medžiagos naftai susidaryt. Tik gilus gręžimas tam tikroje, su atsargumu parinktoje 
vietoje gali galutinai išspręsti šį įdomų klausimą. k 

Ziūr. taip pat įdomų straipsnį: Zalessky, M. D., Uber einen durch eine Zyanalge 
gos euneR Sapropel silurischen Alters (Kuckersit). Centralblatt f. Min., Geol. und 

iš durpėtų sluoksnių metano išsibrovimu; taip pat per toli būtų ieškoti šių 
įvykių priežastį esant-—didelėje gilumoje (pav., Kaunui arti 500 m) esamų ku- 
kersito arba diktioneminių—skalynų skaldymąsi. Mūsų permis, kaip žemiau 
pamatysime, turi bituminių klinčių sluoksnių; be to, pasirodė, antai, paliai 
Vadakstį, jog ir margieji mergeliai yra 'bitumingi. Dar pastebėjau, jog dau- 
guma mūsų diluvinių molių, kuriuose, matyt, yra primaišytų margųjų mer- 
gelių, turi taip pat bitumų pėdsakų. Kokie geocheminiai procesai turi įvykti, 
kad iš šių padermių išsiskirtų degančios dujos, spręsti nesiimu; nurodysiu tik 
vieną mano stebėjimą, jog rūgštims jas beveikiant gaunama aromatinės eilės 
angliavandenilių kvapsnis. Kad susidariusios dujos gali kur nors susirinkti 
molio. plyšiuose ir tuštumose, ir del spaudimo, pasilaisvinę nuo kliūčių, išsi- 
brauti, arba tam tikromis sąlygomis net užsidegti, aš laikau taip pat esant aišku. 

Imant dalyką teoriškai, mūsų margųjų mergelių bitumingumas yra labai 
įdomus klausimas. Galima manyti, kad jis yra epigenetiškos kilmės, be to, 
kad ir ne visur tie mergeliai yra bitumingi, ir kad jų bitumingumas seka tam 
tikras dislokacijas, būtent, plyšių linijas. O praktiškos reikšmės mums gali 
turėt bituminės permio klintys. Gilumoje 243 m. žemiau Nemuno paviršiaus 
Kauno gręžimy jos siekia vieno metro storio ir guli apačioje kalkių sluoksnio, 
kurs, mano analizu, turėdamas vos apie 19/; MyO, ties Vėgeriais ir Sablauskų k. 
pasirodo ant žemės paviršiaus. Tolimesnieji paliai tas vietas tyrinėjimai iš- 
aiškintų jų ten buvimą tamsių klinčių pavidalu, o paaiškėjus cheminei su- 
dėčiai, —jų technikinę vertę bei galimumus juos sunaudoti. Be to, ir šviesios 
Vegerių klintys yra kiek bitumingos. 

Vykstant toliau paliai Nevėžį iki Panevėžio nedaug tegalima pastebėti 
geologinių reiškinių, kurie prisidėtų .podiluviniam šių vietų vaizdui išaiškint. 
Visur matyt tik diluvijus, o apaugę Nevėžio krantai maža suteikia ir jo 
atodangų. Ė į 

Grįždamas iš Papilės sustojau Šiauliuose Gubernijos kalkių krosnies 
apžiūrėti. Ši monumentali krosnis (1 pav.), sudirbdama Pakruojo dolomitus, 
kurie inž. Glodenio analizais turi net iki 14—180/) MgO, duodavo labai men- 
kos rūšies kalkių; tuo tarpu eksploatuodami Vegerių arba net Sablauskų klintis, 
ir sutaupytume tam tikrą kuro kiekį ir gautume puikiausią statybai medžiagą. 
Šis reiškinys—aš visai neliečiu tos krosnies techniškos įrengimo pusės —rodo, 
kaip blogai ir skaudžiai mūsų jaunajai pramonei atsiliepia tai, kada geologi- 
niai tyrinėjimai, eidami užpakaly pramonės plėtojimosi, su pasivėlavimu nu- 
rodo, jog vienoje vietoje stiklo dirbtuvė, kitoje kalkių, trečioje stambi plytų 
dirbtuvė ir t.t. stovi pramonei netinkamos medžiagos vietoje, arba vartoja 
iš tolo atvežtą netinkamą medžiagą. Vegerių, o gal ir Sablauskų klintys sąstato 
atžvilgiu visai tiktų ir cemento gamybai, ir dabar, kada, berods, rimtai pra- 
dėta svarstyti mums cemento fabrikos reikalingumas, reikėtų ir šį variantą 
„pagrindingai ištirti, 

Pasiekęs Petrašūnų stoties, pradėjau savo tikrąjį maršrutą. Pradžia to 
maršruto sutapo su prof. G. Smit Sibingos maršrutu ir prie to, kas yra 
pasakyta doc. M. Tamošausko 1924 metų tyrinėjimų apyskaitoj, galima 
pridėti dar šias pastabas. 

Pakruojo, tiksliau Kiauliškių pal. (2 pav.) dolomitai su savo fauna: Spi- 
vifer Archiaci, Spirifer disjunctus, Spirifer Anossofi neginčijamai priklauso apa- 
tiniams viršutinio ir viršutinėms vidurinio devono horizontams ir yra čia 

žymiai daugiau išsiplatinę, kaip kad tatai buvo iki šiol žymėta. Pasukęs nuo 
Kiauliškių (--59 NN) pietų-rytų linkui, pastebėjau ištisą eilę kaimų, stovin- 
čių ant devono dolomitų, kaip, antai, Meilūnų (--52 NN), Vaisvydžių, Uošo 
(--60 NN), Klovainio miestelio apylinkės, Bešonių (?), Akmenėlio dv. ir kiti 
kaimai; žodžiu, susidaro gan didelis plotas su centru paliai Petrašūnų. stotį. 
Raudonpamušio dv. ir Stipinų k. (-4-37 NN) dolomitai ir melsvi mergeliai, 
matyt, priklauso jau aukštesniems horizontams, kaip Kiauliškių dolomitai. Ato- 
dangas sudarantieji dolomitai atrodo petrografiniu atžvilgiu gan nevienodai 
ne tik vertikaline kryptim, bet ir horizontaline ir, kadangi mes dar nieko ne- 
žinome apie šių uolenų dolomitizacijos laipsnį ir jos kryptis, tai, be abejo, 
mus čia dar laukia didelis darbas. Jau iš gan didelio kiekio šiose vietose 
esamųjų „deglyčių“ (krosnių kalkėms degti), kurios kai kur duoda visai ne- 
blogos statybai medžiagos, galima spręsti apie didoką magnezijos ir kitų 
priemaišų kiekio svyravimą tuose dolomituose. Morfologiniu atžvilgiu, spren- 
džiant iš daugely vietų mano darytų matavimų, šie devono dolomitai su-. 
daro, panašiai, kaip ir Žagarės, su vietinio pobūdžio svyravimais, gan didelę 
brachiantiklinalę. Kiauliškių dolomitų klodų situacijos matavimai davė kritimą, 
siekiantį 20—30 laipsnius 1909—2009 azimuto kryptim, o Raudonpamušio- 
Stipinų rajono geologinė nuotrauka parodė, jog ten esamųjų raukšlių spar- 
nai! duoda ašies kryptį su azimutu 1340 (t, y. SO) ir gan silpną kritimą tąja 
linkme. Tai, kaip toliau pamatysime, pilnai atatinka ir kitiems devono pavir- 
šiaus topografiniams daviniams. 

Be to, Raudonpamušio-Stipinų apylinkės mane ypačiai domino del nu- 
rodytų p. Tamošausko apyskaitoje dviejų sluoksnių numetimų, kurie, matyt, 
turėjo ten sudaryti horstą. Nors sluoksnių numetimai, kaip ir kiti dislokaci- 
niai reiškiniai, pas mus būtų visai normalūs, bet nežiūrint į visas mano pa- 
stangas, be nugriuvimų paliai upės krantus, tektoninio pobūdžio nuslinkimų 
neįžiūrėjau, o sustatytas žemėlapis rodo, jog to prileidimo vargiai reikalauja 
geologinė šios vietos situacija. 

Dar vieną įdomų reiškinį turiu čia paliesti. Stipinų k. dolomitų tuštumose, 
o taip pat ir Joniškio gręžinio pavyzdžiuose suradau: pirmuose—gan išsi- 
vėjėjusio, beveik limonitu virtusio pirito įtarpus, o antrame—puikiai išsi- 
laikusius to pat pirito FeS,, sfalerito ZnS ir kalcito CaCO,; kristalus?. Tai 
aiškiai nurodo, jog mes čia turime reikalo su metazomatinio pobūdžio rū- 
dynu (Erzlagerstatte), kurio pilna prasme epigenitiškąją kilmę, iš keleto pa- 
vyzdžių sprendžiant, galima ginčyti. Sis visai naujas mūsų krašto geologijoj 
reiškinys reikalauja paaiškinimų, kuriuos, trumpai suglaudus, galima taip iš- 
reikšti. Jau anksčiau geologas M. Antonovič'ius, tyrinėdamas paliai Dau- 
guvą, konstatavo, jog apie 809/, ten jo surinktos faunos atatinka Vestialijos 
stringocefalinius viršutinio devono horizontus. 1926 metais, man aplankius 
Zagarę, teko dolomituose pastebėti tuštumas, savo išvaizda visai primenančias 
įspaudas Siringocephalus Burtini. Kadangi mes, be abejo, šiame rajone 
turime viršutinio devono padermių, tai turime teisės - gretinti jį su 

(teksto tęsinys 349-me puslapy). 


"(Gaunami ašies 

! Būtent, šiaur. srarno: kryptis kritimo: Az: 450; kamp. krit.: 12]e'ementai: kryptis 
piet. o š = m Ala es 3 ŽEEimo Az: 1340 

- kapas krit: 1/,0 

2 Apibūdinimą darė ir inž. Z. Novickis. 

1/ pav. Gubernijos krosnis kalkėms 2 pav. Kiauliškių pal. ties Pakruoju 
“degti dolomitų laužykla (karjeras). Ma- 
tyt atidengtas sluoksnio paviršius. 


3 pav. Parvalkų k. ties Pasvaliu 
Mūšos up. krante gipso atodangos. 
Gipsas smulkiai sluoksniuotas. 


4 pav. Pasvalio sieros šaltinio kap- 5 pav. Naujai įgriuvusi 6 m gilu- 
tažas (šulinys). mo duobė Karaimiškių k. laukuose 


ties Biržais. Iš viršaus—molis ir 

ir juodžemis, apačioje— gipso sluok- 

sniai su mergelingais ir dolomiti- 
niais tarpusluoksniais. 


346 J. Dalinkevičius: Nauji bruožai apie Lietuvos geologiją 


6 pav. Gipso atodaugos ties Padva- 
riečių k. Nemunėlio krante. Gipsas 
stambiai sluoksniuotas. 


7 pav. Nemunėlio krantų at odan- 
gos ties Radviliškiu. 


8 pav. Dugninė morena paliai La- 
vėną ties Kupiškiu. 


9 pav. Dolomitinis karjeras ties Pa- 10 pav. Kalkinės krosnys Pušynėj 
lavėnio miesteliu. ties Pumpėnais. Gretimai paliai 
Ystrą Sereikonių k. šaltinis. 

11 "pav. Terciaro atodanga Kantupy 10 > B ; Aaa : 
ali ; ; 2 pav. Gilių kaimo terciariniai smė- 
paliai Neti, eks, Elo ps liai ties Anykščiais paliai Sventąją upę. 


13 pav. Plyšys, aptiktas kasant šurfą 
žalsvai juoduose (juros sist. ?) mo- 
linguose smėliuose  Zariečių kaime 
ties. Upninkais paliai Šventąją upę 


14 pav. Tarpglacialiniai sluoksniuoti 15 K k - šaltini 

moliai aukščiau Ciobiškio m. paliai jr L 8 pa SB 

"Nerį su aiškiais „Staumorūne“ vei- kaptažas (lovių pagalba). 
kimo požymiais. 

minėtais Vestialijos stringocefaliniais horizontais. Be to, čia aukščiau galėjo 
būt ir permio sistemos nuogulų su bituminiais sluoksniags, kurie dabar 
yra denuduoti. O Vokietijos to rajono nurodytos padermės turi! ge- 
ležies, cinko, vario, švino ir jų palydovų—sidabro, aršeniko ir kitų rūdžių. 
Sio tipo rūdynai randasi dažniausiai netikėtų koncentratų—štokų pavidalu, 
o jų kilmė aiškinama ryšium su esamais gretimai plyšiais ir skilimais, bitu- 
mingais sluoksniais, dolomitizacija, vandenų . judėjimų kryptimi ir tt. Svino 
rūdos —galenito PbS—tose tuštumose nemačiau, bet vėliau, susipažindamas 
Raguvoje su p. K. Sulgos gan turtingu petrografiniu ir paleontologiniu rin- 
kiniu, sutikau tarp mūsų akmenų paupy rastą ir šio taip minkšto mineralo 
gan didoką apzulintą gabalą. Stai naujas rimtas reiškinys, kuriuo reikėtų 
susidomėti. | 

Ties Židonių k. pagrindiniai sluoksniai dingsta po storomis diluvijaus- 
sąnašomis. Tolimesnis mano kelias ėjo per vietas, neaplankytas 1924 metų 
geologinės ekspedicijos. Jos pasirodė gan įdomios del naujų reiškinių, būtent, 
gausingų šaltinių, kurie paliai Mušos upę čia pasirodo pirmą sykį. Pavyzdžiui, 
teko pastebėti daugelį šaltinių, žmonių vadinamų „verdeniais“, paliai Pontekių 
k., Migonių k., kaip upės vagoje (--34 NN), taip pat ir atviruose laukuose. 
Sieringumas kai kurių šaltinių yra neabejotinas. Ypačiai graži ir įdomi yra 
vieta ties Simonių k., kur keletas paliai Mušą ir Ramojos (!) upelį sieros. 
šaltinių su plačiai žinomu vardu, kaipo gydomųjų, kartu su istorišku ten 
esamu piliakalniu kiša mintį apie šitą vietą, kad ji galėjo būti mūsų tolimesnėj 
ar artimesnėj praeity išgarsėjusi, kaipo ypatingos dievų malonės vieta. 

Ties kapynais, kiek žemiau Šimonių malūno bent keliose vietose pasi- 
rodo sykiu su verdeniais pagrindiniai melsvieji šlynai. Kadangi nei žmonės. 
šiems šlynams naudoti duobių nekasa, nei grąžto neturėjau, tai negalėjau 
nustatyt jų storį, o taip pat, kas po jais guli. 

Tame pat kairiame upės krante apačioje diluvijaus atkreipia dėmėsį 
maždaug 1-2 m storio stipriai limonitu sucementuotų rupių smėlių klodas, 
kurio išgriuvę kelių arba keliolikos tonų gabalai čia riogso upės pakrantėj. 
Neturėjau galimumo įsitikinti, kas yra žemiau šio sluoksnio, bet turiu pa- 
sakyti, jog šis sluoksnis daro „kranto“? tipo padermės (iš terciaro siste- 
mos) įspūdi. į . 

4 km žemiau, Pasvaly Lavėnos krante (--26 NN) sutinkame gipso 
sluoksnių jau stambių atodangų pavidalu. Cia smulkūs gipso klodai sluoksniuo- 
jasi su dar plonesniais melsvų mergelių ir šviesių skalynų tarpusluoksniais. 
Kaip teko pastebėti, Pasvalio gipsų atodangos, taip ir atodangos paliai Mu- 
šos upę (--24 NN) ties Parvalkų k. (3 pav.) yra analogiškos, o atskiros tų 
pjūvių vietos galima stebėti čia paliai Svalią, Lavėną, Mušą ir Pyvėsą. Ato- 
dangos pjūvy paliai Tatulą ties Dagilinės dvaru (-32 NN), mes turime 
keletą smulkių bitumingų tarpusluoksnių. Kiek toliau Kerdonių k. laukuose 
yra smulkiai sluoksniuoti gipsai, o žemiau ties upe matyt karjerų ir iki 20 cm. 
storio švariausio gipso klodų su plonais melsvo mergelio protarpiais. 


! Borganosaas, K. H. npod., Pyxana wer ipox1eu'a, T. I, sama. 2crp. 372 (ID. 1912. 
2 „Krantas —tai lietuvių ka bos įdėlis į Pabaltijo geolog'jos terminiją. Apie „Krantą“ 
Rytprūsiuose žiūr. Hess von Wichdorifif, Krantas und Jurabeck-n in Ostpreussen. 
Veraltete Auschauungen der Geologie und Vorgeschichte. Mannus. Zeitschrift fir Vor- 
geschichte. 13 (1921) 41—51 pul. (Leipzig 1922). Red. . 

Šios vietos suteikia ir daugelį labai gerų nuo seniai žinomų gipso 
atodangų, duobių, naujų įgriuvimų, kaip ties Karaimiškiu (5 pav.) nemažiau gal 
įdomių, kaip -pasakingieji seni, ties Kaunių, Duodžgirių ir, sakoma, Padaičių 
dvarais (- 48— --55 NN), kurie specialiam darbui galėtų duoti įdomią atskirą 
temą. Bet kadangi aš turėjau tikslo nustatyti gipsų santykį tarp devono ir 
margųjų mergelių, tai nepastebėjęs čia šiuos klausimus lėmiančių vietų ir 
-apžiūrėjęs dar garsų Likenų dvare Smerdonio (Ą4-45 NN) šaltinį, nuvykau 
paliai Mušos upę žemyn Latvijos pasienio linkui. Nuo šių vietų mano maršru- 
tas ėjo jau vėl 1924 metų ekspedicijos nelankytais keliais. 


Nuo Tatulos upės žiočių Mušos krantai yra ramūs ir apaugę, nesu- 
darą jokių žymesnių atodangų ir tik retkarčiais čia pasirodo berods paprasti 
šaltiniai ir melsvi pagrindinieji šlynai, kaip, pav., ties Geltopamušiu (---20 NN), 
Buiviškiais, Saločių miesteliu ir pasieny ties Gniaužių k. (4-16 NN). Saločių 
klebonas gerb. kun. A. Štombergis suteikė ir keletą žinių apie čia gręžtą 
24 m gilumos klebonijos šulinį. Pasirodo, jog pilkai melsvi, panašus į Griau- 
žių k., šlynai buvo sutikti maždaug apie 19 m storio, žemiau buvo pergręžta 
kieta uola, o po jos— gelsvas šliufas, gautas, matyt, sutrynus minkštas tos 
spalvos padermes. Kadangi man neteko matyti šių šlynų ar mergelių pa- 
vyzdžio, tai turiu pažymėti, jog jo pagrindingumą pripažinti kliudo kiek 
įtartinas nepaprastai didelis storis, nors, kun. klebono žodžiais, jis buvo visai 
be jokių akmenukų priemaišų. Saločiuose taip pat teko girdėti ir apie klinčių 
klodus ties Sakarnės maliinu, bet neturėjau“ progos tuos gandus patvirtinti. 


Nusistatęs toliau daryti maršrutą paliai Nemunėlį, del gan keistai iš- 
vestos čia su Latvija sienos, turėjau padaryti aplinkui gan didoką. ratą, kol 
pasiekiau Germaniškį. Tokiu būdu teko praleisti iš Grewingk'o darbų žino- 
mus ir dabar latvių pusėje atsidūrusius devono sluoksnius su gausinga fauna. 
Nemunėlio vaga čia beveik visur siekia pagrindinių sluoksnių, kadangi jos 
dugnas tiesiog išklotas dolomitiniais ir skalyniniais plytgaliais. Kiek aukščiau, 
ties Padvarėčių kaimu (--28,5 NN) teko matyti upės krante puikias gipsų ato- 
dangas (6 pav.). Iš viršaus tuos gipsus padengia, matyt, pagrindinieji mar- 
gieji mergeliai. Deja, priėjimas prie tų mergelių del ištikusių lietų ir didoko 
purvo buvo sunkokas ir ištirti tarp gipsų ir šių mergelių kontaktą pigiu 
būdu man nepasisekė. Dviem kilometrais aukščiau paliai Nemunėlį ties Leitiškių 
k. gipso atodangos dar puikesnės: šios vietos gipsai ar tik nebus šva- 
riausieji ir stambiausieji iš viso mūsų šiauraryčių rajono. Cia taip pat esama 
ir gilių žemės įgriuvimų bei sieros šaltinių. Ties Radviliškiu (Ą4-31 NN) jau 
gipsų nematome, o aukštuose upės krantuose atidengtas padermes Grewingk'as 
priskiria prie žemesnių, kaip gipsai, horizontų (7 pav.). Su tuo, be abejo, 
tenka sutikti. Radviliškio pjuviai susideda —einant iš viršaus žemyn-—-iš kietų 
uolų, minkštesnių skalynuotų mergelių ir melsvai pilkų šlynų su šviesiais ir 
tamsiais skalynais ir dolomitiniais protarpiais. Jie yra smulkiai diferencuoti 
petrografiniu atžvilgiu ir juos. tiksliai aprašyti reikia atsidėjimo bei nemažo 
laboratorinio darbo. Kas ypačiai krinta akysen, tai keletas plonų bitumingų 
tarpusluoksnių, kurie, būdami išdžiovinti, dega su liepsna. Padaręs jų ana- 
lizą, radau apie 269/, lekiančios medžiagos. Be to, pastebėjau paliai Apaščios 
upelį aiškų kritimą pietų linkui. Šis kritimas, matyt, turi svarbios reikšmės, 
kaip vėliau pamatysime, Biržų —Pasvalio rajono brachisinklinalei. 

Savo tolimesnėje geologinėje ekskursijoje jau nebesutikau gipsų. Turiu 
prisipažinti, jog aš toli gražu neišnaudojau viso, ką gali duoti šios vietos 
paliai Nemunėlį. Priežastis aš jau iš dalies nurodžiau; pakartotinas šių | 

- vietų atlankymas ilgesniam laikui ir su rimtu instrumentu man atrodo ne- 
abejotinai naudingas. Šios vietos suteikia palankias sąlygas ir faunos ieško- 
jimui, kadangi kitur nėra tokių gerų ir keletą arba net kelioliką kilometrų 
besitęsiančių atodangų. 

Vykstant toliau paliai Nemunėlį, galima pastebėti dažnai besikeičiantį, 
bet aiškų sluoksnių. kilimą rytų linkui. Čia vyrauja pilkai melsvi, Gr e- 
wingk'o, kaipo fukoidiniai, t. y. devonui priskiriamieji mergeliai. Deja, 
Grewingk'as nenurodo, kur jis surado Fucoides. Bet nėra abejonės, jog 
mes čia visą laiką turime reikalo su negilių jūrių, o vėliau, t. y. stratigrafi- 
niu atžvilgiu aukščiau, ir su tipingomis lagūnų padermėmis. Apie tai liudija ir 
smulki sluoksnių diferenciacija, jų sąstatas ir gan nepastovus trumpame ato- 
kume pasikeičiantis kritimas. Ties Susėjos įtaku paliai Sandoriškių pal. 
(--51,5 NN) sakytame pilkai melsvame mergely savininkai pp. Bernšteinai 
maloniai nurodė vietas, kur gan apsčiame kieky randasi pirito tikrai mu- 
zėjinių didelių atskirų kristalų ir stambių druzų su retai gražiais dvilypi- 
niais padarais. Sugretinimas anksčiau nurodyto ir šio ties Susėjos įtaku me- 
tazomatinio rūdyno yra būtinas, kadangi rūdingi horizontai yra, be abejo, artinii. 

Nuo Sandoriškių pal. Nemunėlio krantai darosi vis žemesni ir apaugę, 
bet keletas kalkių deglyčių ir dažniausiai upės vagoje dolomitų ar klinčių 
karjerai latvių ir mūsų pusėje -(pav., ties Gross Memelhoff, Smaltiškiais, Pun- 
duriais, Alt Memelhoti ir kit.) rodo, jog Susėjos ir Nemunėlio vagos laikosi 
netoli pagrindinių sluoksnių. Aukščiau Garjonių km. (--65 NN) paliai Ne- 
munėlį pagrindinieji sluoksniai berods daugiau nebeiškyla į paviršių. 

Deja, del susidėjusių aplinkybių man nepavyko aplankyti šio rajono | 
kalkių gamybos centro į rytus nuo Biržų paliai Vinkšninių, Paberžių k. ir 
Parovėjos dv. Kadangi tų vietų kalkes vietos žmonės giria, tai turi būt čia 
esti veikiausia silpnai dolomitizuotos klintys. Jų amžiaus nustatymas labai pa- 
dėtų orientuotis šių vietų stratigrafinėse sąlygose. 

Vykdamas toliau, savo ekskursiją nukreipiau per Kvietkus, Panemunį 
"ir Pandėlį ir, pasiekęs Lavėnos bei Pyvėsos augštupių, keliavau į vakarus 
tai vieno, tai kito upelio pakrančiais, Ties Kupiškiu Lavėnos upės slėnis ati- 
dengia dugninę moreną (Grundmoržine) retai užeinamo didumo ir gražumo 
(8 pav.). Ne šimtai, bet tūkstančiai didžiulių riedulių riogso pievos lygumoje, 
sudarydami nepaprastą chaosą. Nenuostabu, jog liaudies vaizduotėj šie rie- 
duliai pagimdė ir aukštaičiuose plačiai žinomųjų legendų apie Kupiškį... 
Geologiniu atžvilgiu ši vieta yra labai įdomi petrografams, kadangi ji duoda 
medžiagos spręsti, iš kur, o iš dalies ir kuriais keliais yra pas mus atke- 
liavę seniausieji ledynai. Šiai dugninei morenai pamatą sudaro pagrindinieji 
dolomitai, kurie čia-upės dugne apsireiškia aštriakampiais plytgaliais, o kiek 
žemiau, 1 km. neprivažiuojant Palavėnio miestelio, dolomitai jau tiek iškilo, 
jog upės terasoje (|-72 NN) sudaro patogias karjerams sąlygas (9 pav.). Si 
medžiaga vartojama kalkėms degti be didesnio pasisekimo ir petrografiniu 
atžvilgiu labai primena Pakruojo dolomitus. Nesuradęs juose faunos, paė- 
miau medžiagos tik analizui, kurs man davė šitokių rezultatų: SiO;—3,59/4, 
Fe50,--A150;—1,19/4, CaO0—-28,59/; ir MgO-—-21,19/c. 

Aukšti, deja apžėlę, Lavėnos krantai nedavė galimumo susekti, kuo 
yra šie dolomitai padengti, ir tik į vakarus, apie 20 km žemiau, paliai Aš- 
čegalos kaimą yra pagrindinių margųjų mergelių žymių, 0 15 km į pietų 
rytus, 1926 metais (Geologijos Katedros siųstas) atlikdamas man pavestą 
ištirti maršrutą, paliai Pelešos upelį tikrai pastebėjau pastaruosius pagrindi- 
niame guoly. Dolomitai paliai Lavėną susekami dar gerokai paupiu že- 
myn, būtent, Palavėnio dvare, upės dugne paliai Skvarbų k. (Ą4-62 NN) ir 
kitur. Be to, čia yra aiškiai įžiūrimas uolenų kritimas vakarų linkui. 

„ Karsokiškio apylinkėse apžiūrėjau dalį geležies rūdynų, apie kuriuos 
„Panevėžio Balso“ 1927 m. 32 N-ry rašė p. J. Balys. Pasirodė, jog šio mie- 
stelio apylinkėse, kaip niekur iki šiol Lietuvoje nepastebėtame kieky, esama | 
geležies rūdos, kuri čia iki kelių pudų išakijusių limonitų—vad. „gargožių“ 
pavidalu turi labai aukštą geležies nuošimtį. Paimto pavyzdžio analizas pa- 
rodė, jog joje beveik nėra jokių —išskyrus organines medžiagas— priemaišų, 
rūgštyse tirpsta ir turi apie 509/, grynos geležies. Tai yra labai aukštas /(, 
jeigu prisiminsime, jog geriausios iki šiol žinomos rūdos— Papilės juros ir Va- 
daksties terciaro sideritai-—turi vos 30—350/, Fe. Aš lankiausi tik paliai Sukni- 
škių dvarą; tuo tarpu p. Balys dar nurodo Rudiškę ties Tiltagaliais, Gelažius,. 
Naujikų k. laukus, Kuntiškį, Aukštolius, Grikėgus; be to, aš dar girdėjau 
apie miškus ir pelkes už Pelėdiškių kaimo. Tokiu būdu susidaro apie 40 kv: 
km geležies rūdos atžvilgiu tirtinas plotas. Tik vėliau, ekskursuodamas pa- 
liai Nerį ties Budelių k, mačiau daugelį ir savo tipinga išvaizda grynų Ii- 
monitų, kuriuose geležies kiekis siekia arti teoriškojo 609/4, 

Vykdamas pagal Lavėną toliau nieko įdomaus nepastebėjau iki Puša- 
loto-Pumpėnų rajono, kur iš po diluvijaus vėl pasirodo melsvieji mergeliai 
ir dauguma verdenių, kaip, pav., svarbesnieji ties Toliūnais, Gikoniais— paliai 
Lavėną, ties Sereikoniais (10 pav.) ir 1!/, km žemiau Pumpėnų —paliai Ystrą.. 

Toliau savo maršrutą nukreipiau Šventosios upės linkui per Panevėžį, 
Subačių, -Surdegį ir Raguvą. Sioje maršruto dalyje taip pat nepastebėjau 
nieko, kas prisidėtų Lietuvos podiluviui atvaizduoti. Gal tik ne pro šalį bus 
paminėti Surdegio pobažnyčio šaltinį, kurs čia rusų monastyrio laikais tu- 
rėjo gydomojo šaltinio vardą ir buvo, kaip žmonės pasakoja, gausiai lanko-- 
mas turtingesnių Rygos ir kitų miestų pirklių sluoksnių. Mano paimtas iš 
didesnės gilumos vanduo turėjo. gan stiprų sieros šaltinių kvapsnį, kurį vargu 
ar galima aiškinti, kaip vietiniai žmonės linksta, vien tik tuo, kad tas šalti- 
nis yra dabar per silpnai naudojamas: ir todel kiek apleistas. Šulinio aukštis. 
--84— -89 NN. 

Pasiekęs Šventąją upę, kiek ilgesniam laikui sustojau Kavarsko apylin- 
kėse, kur smulkiau apžiūrėjau jau iš praėjusiųjų metų man žinomas margųjų 
mergelių vietas ties Betygalos k.. Kartu teko susipažinti su eile naujų mūsų 
mezozoją ir kenozoją liečiančių reiškinių, kurie man nušvito tik baigiant antrąjį 
maršrutą paliai Nerį. Todel žemiau aš juos ir aprašysiu kiek kita tvarka, negu 
aš de facto lankiau Neries ir Šventosios upių o 


* * 


Antrasis maršrutas. Leidusis Paneriais, kiek žemiau Tartoko k., 
vietoje, vadinamoje „Kantupis“ teko susipažinti su šiokia atodanga. 

Aukštamę Neries krante 10—12 m aukščiau Neries paviršiaus (4-41 NN) 
šviesiai pilkas mergelingas šlynas yra padengtas 2 mi storio baltais, silpnai 
glaukonitiniais smėliais, kurie žemyn, įgydami gelsvų spalvų, darosi žalsve- 
sni, o apačioje pereina į anglėtą tarpusluoksnį (11 pav.). Panašūs, kiek žalsvi 
kvarciniai, arba žerutiniai, arba ir visai gryni balti smėliai. teko ir pirmiau 
pastebėti daugely vietų paliai Šventąją, kaip, antai, Armionos upelio krantuose 
ties Juodausiais!, Daumantais, Betygala, Šlavės upelio skardžiuje?, už Anykš- 
čių ties Gilių k. (12 pav.), paliai Vario, Aknistos upelius ir kitur. Del didelio 
jų skirtingumo nuo margųjų ten esamųjų mergelių, tipingo ir gan vienodo 
„su anglies žymėmis pasireiškimo būdo tokiame dideliame plote, tvarkingo 
„sluoksniavimosi ir kalkingumo stokos?, aš esu linkęs priskirti šias pader- 
mes 'prie terciaro. O kai del Kantupy aptikto šviesiai pilko mergelingo šlyno, 
tai panašus šlynas iki šiol buvo rastas tik dviejose vietose: Nemuno krante 
paliai Rumšiškes ir, matyt, lęšio (linzos) pavidalu, kaip stambus diluvijuje 
įtarpas (?), po Palemono durpynu (-4-65 NN). Šis šlynas gali priklausyti arba 
viršutinėms kreidos arba apatinėms terciaro sistemos padermėms. Tolime- 
snieji šiose vietose tyrinėjimai yra būtini, kadangi Lietuvos terciaras kol kas 
priklauso prie mažiausiai ištirtų pas mus geologinių sistemų. . 

7 km. aukščiau šios Neries vietos upės pakrantėse paliai Pagūnių k. 
randasi pagrindinių žalsvai juodų molėtų nekalkingų smėlių keletas atodangų. 
90 km..nuo Pagūnių į šiaurę paliai Šventąją upę prieš Upnikų bažnytkiemį 
Zariečių (Užupio) kaime randasi panaši atodanga su kiek juodesniais smė- 
liais. Dabar mano čia padarytas 3 m gilumos šurfas atidengė numetimo ar 
suskilimo plyšį, kurs aiškiai matyt ir nuotraukoj (13 pav.). Kaip Zariečių, 
taip ir Pagūnių kaimo atodangos nedavė jokių paleontologinių liekanų; pa- 
starojoje randasi daugelis piritinių konkrecijų. Mechaninis analizas parodė 
Zariečių juodų smėlių vienodą sąstatą su Papilės juros molingais smėliais; 
skirtumas—tik intensingesnis stambesnių grūdelių žalsvumas. Tolimesni ty- 
rinėjimai parodys, prie kokios sistemos šias padermes reiks priskirti. 

“Ties Žvagakalnio k. dešiniame Neries krante pasirodo tufai, o kiek 
'aukščiau paupy—sluoksniuoti tarpglacialiniai moliai. Panašūs moliai (šlynai) 
„pasitaiko daugely vietų tarp. Ukmergės. ir. Jonavos, o ties Ciobiškiais—paliai 
Rusių Ragu ir Budelių k.. Pastarosios vietos moliai rodo aiškių „Staumorane“ 
veikimo pažymių (14 pav.), kurie duodasi pastebimi ypačiai ryškiai Vilniaus 
-apylinkių diluvinėse sąnašose*, Labai yra galima, kad visi šie moliai yra sin- 
„chroninės kilmės. 2 t 

Tuifus taip pat teko pastebėti žemiau Kavarsko paliai Sventąją Ryklikų 
. palivarke. Šių tufų analizas parodė, jog tai beveik grynos klintys, tik su MgO 
pėdsakais. Jų kiekis, matyt, pakankamas būtų vietos reikalams kalkėms degti. 
Šių tuių kilmei išaiškinti, gal būtų visai logiška padaryti prileidimas, kad 
ties Kavarsku po diluvijaus sąnašomis yra užsilikusi baltos kreidos oazė, 


1! Del Juodausių k. ir Paleampolio dv. smėlių jau anksčiau ir Giedraitis išsitarė, 
priskirdamas juos prie terciaro. 

2 Vyskupo Baranausko šilelis. 

š Jentzsch'o, Kraus'o ir- kitų vokiečių geologų praktika, vienu svarbiausių Ryt- 
prūsių terciaro požymių yra jų nekalkingumas. Rytprūsių terciaras yra beveik be liekanų. 

1 Co6oxens J. u H., O sexunkosNx6 OTIOKENIAXB Bb OKpeCTHOCTAXb r. Biabun 311. 
+<C.—3. o1Ą II.P.U.0. Buasua 1912. 

kurios medžiaga čia dar ir dabar, stiprios versmės veikiama, ilgą laiką buvo 
ir dabar dar tebėra tirpinama ir vel nusodinama jau tufų pavidalu. Pagrin- 
dinieji šių vietų terciariniai smėliai ir margieji mergeliai yra beveik visai be 
karbonatų. S 

Kitokios kilmės yra Kavarsko ir Betygalos šaltiniai. Kavarsko gausin- 
game šaltiny (15 pav.) vanduo yra minkštas ir, matyt, surištas su grynai 
kvarciniais terciaro sluoksniais, kurie duodasi pastebimi ir tolimesniuose nuo 
upės kranto kaimuose (k. a., Penios pakranty ties Pakarkle). O Betygalos 
šaltiniai Šventosios krantuose pasirodo iš kontakto tarp terciaro ir margųjų mer- 
gelių ir, sprędžiant iš kvapsnio bei rūdėtumo, matyt, yra daugiau mineralizuoti. 

Pažymėtina, kad Širvintos upės žiotyse ir taip pat Žariečių k. pievose 
nurodoma, jog ten esama šaltinių, kurių sūrumas yra neabejotinas: besiga- 
nydami gyvuliai tų vietų žolę beveik su žeme graužia. Tie šaltiniai dabar 
atrodo visai uždusę. 


k 
* * 


Padaręs trumpą maršrutų apžvalgą, pasistengsiu padaryti ir keletą iš- 
vadų. Kad tos išvados atrodytų vaizdingesnės ir megstųsi su visos Lietuvos 
geologija, pavartosiu priimtus tais atvejais būdus, būtent, sudarysiu keletą 
pamatinių tam rajonui tipingų geologinių pjūvių ir, kaipo jų suderinimo iš- 
reiškimo formą, patieksiu Lietuvos šiaurės, šiauraryčiu ir jos vidurinių apskričių 
geologinį žemėlapį. 

ia taip pat pabrėžiu, kad vienam ar kitam reiškiniui išaiškinti, man 
teks daug naudotis Leningrado Kalnų Institute 1923/24 m. mano skaityto 
Kalnų Geometrijos kurso dėsniais, kitaip tariant, grynai geometrinėmis tekto- 
ninių formų savybėmis, kurios mums iš dalies atstos dažnai trūkstantį strati- 
grafinį pamatą. + asirodo, jog šis metodas ir mūsų krašto silpnai išreikštos 
tektonikos sąlygose gali duoti vaizdingų ir gan įdomių rezultatų. 

.Sustatydamas pjūvius, o taip pat nustatydamas svarbiausius devono pa- 
viršiaus topografinius bruožus naudosiu įvairių autorių veikaluose įdėtus grę- 
žinių davinius, o taip pat ir firmos E. Bieske gręžinių žurnalo ištraukas. 
Žymi tos medžiagos dalis yra sudėta gerb. prof. Pr. Jodelės knygoje 
„Geologiniai tyrinėjimai“. Nors su kai kuriomis autoriaus išvadomis ir ne- 
galima sutikti,--kadangi dabartiniu momentu mūsų žinios apie Lietuvos geolo- 
giją yra žymiai pasistūmėjusios priekyn,—bet stropiai surinkti ten įvairių grę- 
žinių profiliai sudaro tą pamatą, be kurio nebūtų galimas joks pozitivus dar- 
bas mūsų krašto geologinį žemėlapį sustatant. Topografinio reljefo pjūviai 
daryti daviniais žemėlapio 1:100.000. a 

Pjūvis: Tilžė--Ragainė-—Benės stotis (Latvijoj). Sis pjū- 
vis, kaip ir kitu du, maždaug supuola su visų Lietuvos teritorijos geologinių 
padermių generalinio kritimo kryptimi. Tą pjūvį būdina šie gręžiniai ir ato- 
dangos. 2 Žž 

Benės stoties 34 m gilumos gręžinys? duoda 18-me nuo paviršiaus 
metre devoną. 


! I:skyr. s, žinoma, ledynų sąnašas (diluvijų“. : 

* Šio gręž nio pjūvis, kaip ir Klykolių, Mintaujos bei Mažeikių stoties gręžinių da- 
vin ai sudėti barono E. Toll'io straipsny: Geo ogische Forschungen imi Gebiete der Kur- 
lindischen Aa. Separat-Abdruck aus den Sitzungsberichten der Naturforscher-Gesellschatt 
bei der Univ. Dorpat, jahrg. 18, 1898, ' 

Vegeriai ir Sablauskai duoda vidurinio cechšteino atodangas su tipinga 
tam cechšteinui fauna. Gervillei: ceratophaga, Schizodus obscurus ir kit. 

Netoli Papilės stoties—p. Kušmano 1913 metais darytas gręžinys, 
be žinomųjų juros sistemos ir margųjų mergelių, savo apatinėje dalyje per- 
kirto minkštas 14—16 m storio cechšteino klintis ir, pasiekęs kietas uolas 
(virš. devoną?), sustojo. 

Geologo A. Giedraičio ir 1925 m. Lietuvos Universiteto geologi- 
niais tyrinėjimais Akmenos ir Jūrės upių vagose nuolat ir dideliais kiekiais pa- 
sitaiko kietos kreidos gniutulių (Knollen von harter Kreidė), kurie, be abejo, 
liudija apie artimą čia kreidos sistemos padermių buvimą. . 

Pagaliau Tilžės—Ragainės gręžiniai, kurių suvestas pjūvis pagal A. 
Jentzsch'ą buvo ištisai įdėtas „Kosme“!, maždaug apibūdina ir juros bei 
kreidos sistemų kontakto kritimo kampą, nors gali kilti abejojimo, ar visi 


jų davinius. 

Kaip jau minėjau, po margaisiais mergeliais Purmalių ir kitų gręžinių 
buvo susektos klintingos ir dolomitingos padermės, kurių Grewingk'o, o 
ypač JentzschH'o ir Speyer'io? apdirbta medžiaga parodė čia esant cech- 
šteino. Apie Purmalių cechšteiną veikalų autoriai, tame skaičiuje ir Hess 
von Wichdorffas, pasisako už apatinį cechšteiną, o Wichdortf'as 
nurodo Klaipėdos gręžinių cechšteino pilną atatinkamumą Kuršo cechštei- 
nui, prie kurio yra priskiriamas ir Sablauskų, t. y. Lietuvos, cechšteinas. 

Čia reikia štai kas pasakyti. Nors cechšteino paskirstymas į viršutinį, 
vidurinį bei apatinį ir nesiduoda griežtai išvedamas pasinaudojant vien tik 
paleontologine medžiaga, o reikalinga dar ir petrografinių davinių ypač apie 


1 Žiūr. aukščiau cituotą straipsnį, Kosmos 1927, 2—3 Nr., 90 pusl. Ė ' 

2 Aknistos upelis—mažas Šventosios įtakas, prasidedąs ties Debeikių miestėliu. 

3 Speyer O, Zeitsehrift d. Deutsch. Geol. Gesellsch. XXIX, 1877. s. 423. Jis Pur- 
malių cechšteine surado: 5 Entomostraca, 2 Annelida, II Molusca, 1 Anthozoa, 2 Bryozoa, 
1 Foraminiferae, 3 ? Amorphorae. 

gipsus, druskas ir bitumingus sluoksnius, kurie turi beveik lemiančios reikšmės 
Vokietijos cechšteinui, bet vis delto galima nurodyti, jog apatiniam cechšteinui 
yra būtinas Productus horridus, Fenėslelli retiformūs. Tūo tarpu nei pas Gre- 
wingk'ą, nei pas Toll'į niekur neranidame žinių apie šių liekanų radimą. Kaip 
paliai Sablauskų k., taip ir Kurše rasta .Gervilleia ceratophuga, Schizodus obscu- 
rus ir kiti, kas yra kaip tik daugiau charakteringa vidurinio cechšteino „svar- 
biausiam dolomitui“ (Hauptdolomitui). Tik vienoje vietoje! Grewingk'as 
nurodo, jog sykiu su tipinga devono fauna jis surado ir „einigen, 
schlecht erhaltenen an Pr. horrescens und Pr. Cancrini erinnernden Formen“. 
Tuo aš nenoriu. dar pasakyti, jog Kurše ir pas mus nėra apatinio cechšteino; 
tas faktas, kad Rytprūsių geologai nurodo į gręžiny surastą Productus horridus, 
o, be to, Vegeriuose, apžiūrint sav. D. Plieno šuliny surastus žemuosius 
cechšteino horizontus, ir aš pastebėjau pavyzdžiuose Žryozoa, labai primenantį 
Fenestella retiformis. Tokiu būdu gal bus'racionalu prileisti, jog ir Lietuvos 
šiaurėje esama ir vidurinio, ir apatinio cechšteino. . 
Žymiai aiškiau dalykai stovi su Kauno gręžinių cechšteinu, nors pasta- 
rasis, faktinai, tik viename gręžiny, būtent, „Ragučio“ B-vės buvo pergręžtas 
per visą savo storį. Palyginant su Vokietijos cechšteinu ir pasinaudojant 
tąja negausinga medžiaga, kuri, kaipo standartinė pateko Un-to Geologijos 
Kabinetui ir kuri dar pasisekė kiek papildyti „Ragučio“ B-vės ties“ gręži- 
nio vieta kieme ir kitur rastais naujais pavyzdžiais, taip pat pasinaudojant 
dariusios šį gręžinį firmos E. Biske gręžinio žurnalo ištraukomis, galima gan 
lengvai, nors sluoksnių specifikacijos ir storumo atžvilgiu tik apytikriai, 
nustatyti Kauno viršutinį ir vidurinį (taip pat su gipsais!) cechšteiną*. Del pa- 
vyzdžių stokos lieka dar neaiškus. kaip tik: apatinis, Klaipėdos gręžiniuose 
surastas cechšteinas. “||| ME, Nas a 
Šis gretinimas (paralelizacija) smulkiau atliktas čia pridedamoje (357-me 
pusl.) tabelėje.'. : Gelis | a iai 
Kaip matyt iš tabelės, ne visi Kauno gręžinių margieji mergeliai yra 
čia priskirti prie viršutinio cechšteino.  Viršutinieji, be gipsų, jų sluokšniai 
su aiškiais kontinentinės ' facijos požymiais yra paženklinti kaip priklausan- 
-tieji permiui-triasui, nors šią ribą tiksliai nustatyti yra sunku. Žemutinieji mūsų 
permio-triaso (PT) horizontai, matyt, susidarė dar sekliame baseine. Tik pa- 
čios šių padermių viršūnės yra tipingi lateritiniai mergeliai. Ę 
Taip pat neaišku, ar galima tokį paskyrimą taikinti ir Klaipėdos gręži- 
nių margiesiems mergeliams, kadangi Rytprūsių geologai visai nemini, ar 
surasta ten gipsai ir bitumingos padermės. Kyla klausimas, ar tas reiškia, 
jog gipsai ten yra jau visai išplauti? 


1 Grewingk, C., Geologie von Liv- und Kurlands, Dorpat, 1861. S. 684. 

2 Tenka labai apgailestauti, kad, darant šį gręžinį 1924 metai , nebuvo atkreipta tin- 
kamo dėmesio gauti tikslių davinių apie jį. Būdamas Un-to Geologijos Kabineto priežiūroj 
atliktas, šis grežinys galėjo duoti tikrai moksliškos ir rimtos praktiškos medžiagos mūsų 
krašto geologijai pažinti. Tokios kitos progos gal negreit atsiras. Šių davinių neturint, . 
lieka tik naudotis labai miglotomis ir netiksliomis, nors visuomet labai maloniai Akc. „Ne- 
muno“ B-vės suteikiamomis žurnalų ištraukomis, kurias šiek tiek taiso tik gautieji pavyzdžiai. 
Nesant pavyzdžių, suinteresuotam žmogui reikia turėti geros vaizduotės ir šauktis intuicinio 
pajėgumo geologiniams santykiams ir galimumams numatyti, kad iššifruotum vokiečių 
gręžimo meisterių užrašus. : 


viršutinis permis—cechšteinas : 


Tiuringijos (Harco-Vestialijos)ir Kauno bei Klaipėdos gręžinių 


čechšteino paralelizacija 


(gretinimas). 


Harco-Vestfalijos sritis 
(Thūringer Becken) 


(Kayser E. Lehrbuch d. Forma- 
tionskunde, 1923, III Band, S. 363). 


Vyrauja dolomitai, klintys, 
margieji mergeliai su gipso, 
anhidrito ir druskų (jaun.) 
štokais. 

Gervilleia ceratophaga, Mya- 
kina Hausmanni, Schizodus, 
Pleurophorus. ) 


virš. cechšteinas 


skalynai (Stink- 


gipsai ir įvair. druskos (sen.). 
Gervilleia ceratophaga, Mya- 
lina Hausm., Schizodus obscu- 
rus, Terebratula suflata. 


vidurinis cechšteinas 


Cechšteino klintys su Produc- 
tus horridus, F'enestella ve- 
tiformis; 

bitumingas Mansfeldo skaly- 
nas su 2—30/, Cu; 


tula clongata, Sehizodus ob- 
scurus,  Gervilleia cerato- 
haga, Myalina Hausm., Fe- 
mnestella retiformis. 


apat. permis | Rothliegendes 


91 
106 


Kauno gręžinys „Ragučio“ B-vės 


Klaip. kr. Purmalių gręž. 


14 


m |(pag. Hess v. Wichdorif'ą) 
Papildant iš kitų gręžinių davinių! 
gautas Kauno pjūvis; 

—52 NN ž —87,5 NN 
Margieji mergeliai be druskų ir gipsų;|137.6|Margieji mergeliai) $ < 
apatiniai sluoksniai su žeručių ir sil- su baltais, melsvais| S E 
pnai mergelingi. Permis-trias (PT ?). lir žalsvais protar-[(5 = 
—158 NN piais. —228 NNIĖ = 
Smulkiai sluoksniuoti margieji merge- 
liai su įvairių druskų priemaišomis; 

mergely arba šviesiame smiltainy; 

anhidritas (25 m). 
Silpnai dolomitizuotos koringos klin-| 1,6 |koringas šviesus do- 
tys—savo petrograline išvaizda ana- lomitas; 

ratophaga iv Sehizodus obscurus; lomitas; 

Pleurophorus costatus; 6 |id.—smulkiai krista- | > 
bitumin, dolom. klintys (Stinkkalk); lingas; Ė 
melsvi, gipsu ir liekanomis apstūs 6,8 |dolomitinės klintys; = 
mergeliai; šie sluoksniai žurnale pa-| 4,7 |silpnai dolomitingos 62] 
vadinimo neturi. klintys su fosilijomis;4 £ 
Gervilleia Sp. Terebratula Šp., Ste- 1  kristalingas,smūlkiai | „ 
nopora Sp. koringas, be liekanų I "5 

dolomitas; š 
Koringa uolena (pagal žurnalą). Producius horridus, | = 
Tikrų pavyzdžių negauta, Pleurophorus costd- 
“Apatinis cechšteinas? tus, Gervilleia an- 
tigua, pima 
Sp, Stenopora Sp. | 
! 
—249 NN —253 NN! 
nėra] 7 nėra 
2,3 |Raudonai pilkas do- | 
Žalsvas kietas molis (nepergręžtas). lomitinis smėlys; 
Devonas (D4?)|13,2 (tioletinis skalynuotas 8 
molis su dolomitizuo- | = 
tų klinčių tarpų-/2 
sluoksniais; 5 
13 gelsvai pilkas dolo-| 5 
mitas su  Spirifer| = 
Archiaci | (Vern.),| 
"|Avieula Sp. Ta“ 
—250 NN 

Purmalių gręžinys duoda mums labai svarbų nurodymą devono sluok- 
snių atžvilgiu. Galima spėti, jog pagilinus Ragučio gręžinį dar 10—20 m 
sutiktume devono padermes, kurios ties Pakruoju ir Žagare pasirodo žemės 
paviršiuj!. 

Kraštutinėj šio pjūvio vietoj stovi Suvalkai. Rytprūsių geologų davi- 
niais, artimose Rytprūsių dalyse sluoksniai kreidos po diluviju sutinkami 
kiek žemiau Baltijos jūrių paviršiaus*?. Kreidos sistemos kontaktą su jura ga- 
lima maždaug nustatyti, kadangi Suvalkai stovi tarp Varėnos ir Heilsbergo,. 
- kur kreidos sistemos padėtis yra aiški. Juros sistemos padermės tąja linkme 
turi aiškios tendencijos eiti storyn. 

Pjūvis: Varėna— Vilnius. Sustatant šį pjūvį, tenka naudotis 
Varėnos ir Vilniaus gręžiniais. 

Varėnos gręžinys aprašytas prof. Pr. Jodelės minėtame veikale. Su-- 
lygindami Kauno ir Varėnos gręžinių kreidos pjūvius, turime prieiti išvadą,. 
kad pastarajame yra žymiai daugiau pasireiškusi baltosios kreidos (senono) 
iacija; o žalsvai pilkų mergelių (Griinerdemergeln) storis lieka beveik tas pats, 
kaip ir Kaune. O paskutinieji to gręžinio sluoksniai, einant analogija su 
Kauno gręžiniais, mano nuomone, tenka jau priskirti juros sistemai. Be to, 
labai galimas daiktas, kad pažymėtas gilumoje 34,4—42,2 m nuo žemės pa- 
“ viršiaus pilkas molis pridera terciaruis, 

ymiai yra sunkiau su Vilniaus gręžiniais. Neturint naujų davinių apie 
Vilniaus gręžinius, tenka naudotis jau nuo senai paskelbtais ir Giedraičio 
išinterpretuotais profiliais, pagal kuriuos gaunama, kad gilumoje ir žemiau 
NN dar randasi terciaro sluoksniai. Šie arti 40 m storumo sluoksniai, pra- 
dedant nuo forsforitų ir piritų (reiškia, pas mus yra fosforitų ir terciarinės 
kilmės) klostosi ant balto silpnai mergelingo molio. Iš šios gilumos gautas 
vanduo yra sūrus. Be to, reikia laukt, kad apačioje esamieji kreidos sistemos 
sluoksniai yra tiek ploni, jog galutinai kritimas gaunamas Varėnos linkui, o 
ne atvirkščiai. Priešingu atveju, tai būtų su viso krašto geologija visai ne- 
suderinamas reiškinys, ypač, jeigu prisiminsime, jog mes visur turime ge- 
neralinį kritimą nuo šiaurės pietų linkui. Juros sistemos Vilniaus giliuose 
gręžiniuose galėtumėm ir visai nebesutikti, o marguosius mergelius rastume 
Kauno mergelių aukštumose, t. y. arti —50 NN. 

Pjūvis: Benės stotis (Latvijoj) — Joniškis — Kupiškis 
(Palavėnys) —Aknistos upelis. Biržų — Pasvalio gipsų kilmė 
ir Purmalių, Ventpilės bei Rupeikių gręžiniai kaipo me- 
džiaga pjūviui: Ezelio sala — Ventpilė-— Kaunas — Varėna. 

Šiam skersiniui šiaurės ir šiauraryčių Lietuvos geologiniam pjūviui pa- 
tiekti reikia kiek galima mūsų sąlygose tiksliau išreikšti devono tektoniką, 
t. y. nubraižyti (pav. viršutinio horizonto su Spirifer Archiaci) topogratinį jo 


1 Gal ne pro šalį bus paininėti, jog trijų giliausių Kauno artezinių šulinių vanduo 
gaunamas iš šių horizonių: Šančių kareivinių šulinys (šiuo momentu jau užgriautas) duo- 
davo vandenį iš po apatinių margųjų mergelių sluoksnių; Šančių šaldytuvo dabar minerali- 
nėms vonioms vartojamas—vanduo kyla iš vidurinio cechšteino gipsingų padermių; pa- 
galiau, Ragučio gręžinys duoda vandenį, pasiekęs devono paviršių. 

2 Jentzsch A., Der vordiluviale ių der Nordostdeutschen Flachlandes, 
Jahrb. d. Kon. Preuss. geol. Landesanstalt, 1899, B. XX. 

3 Žiūr. Vilniaus Pohuliankos gręžinio pjūvį—ten pat, 67 psl. 

paviršių. Tam. reikalui tenka pasinaudoti žinomomis devono atodangomis, 
gręžinių daviniais!, maršrutuose darytais matavimais ir nupiešti devono izo- 
hipses; tai mano ir padaryta nuliui (t. y. NN) ir--50 m. Nors ir panaudoti 
daviniai yra dažnai tik apytikriai, bet gautieji rezultatai yra tiek ryškūs, jog 
davinių galimas svyravimas tam tikrose ribose negali tiek atsiliepti, kad pa- 
keistų išvadas. 

Kadangi jau ir daugelis kitų geologų, tame skaičiuje ir pats Gre- 
wingk'as, nurodydavo, jog devonas Kurše turi kritimą į šiaurę?, tai gautos 
izolinijos rodo, jog mūsų ir pietinės Latvijos devono paviršius yra aiški 
tektoninė atšaka į vakarus nuo devoninio Rusijos masivo, kurio artimiausis 
svarbus gubris (antiklinalė—uralida) randasi Ilmen'io ežero meridianes. Kra- 
štutinį į vakarus jos pasireiškimą galima dar pastebėti ties Priekule (Latvi- 
joj), kur cechšteino sluoksniai yra iškelti gan aukštai. Šioji, kaipo topografinis 
paviršius tipinga atšaka turi ir savo viršūnes bei perėjas („balnus“). 
Žemėlapio ribose šios viršūnės sudaro dvejetą brachiantiklinalių, būtent, ties 
Pakruoju ir Zagarės-Ciecerio ež. (Latvijoj) plote. Ties Joniškiu yra ir perėja 
tarp šių viršūnių*. Tarp linijų: Pakruojis—Bauskė ir Panevėžys—Kvietkai su- 
sidaro Pumpėnų— Pasvalio rajone palanki šaltiniams pasireikšti brachisinklinalė, 
kuri, matyt, turi ir šiaurinę (Latvijoj) ir pietinę (tarp Panevėžio ir Pakruojo) 
perėjas. Genetiškai ši brachisinklinalė gal yra surišta su vėlybesniais epi- 
rogeniniais procesais, kurie, iškeldami pietinį arba šiaurinį atšakos šoną, 
galėjo lėngvai paversti pirmiau buvusią sinklinalę į brachisinklinalę. Turint 
nupieštas devono paviršiaus izohipses, nesunku padaryti ir tikslesnį bet ku- 
ria linkme pjūvį. 

Reikia pažymėti, jog šiam rajonui turi ypatingos reikšmės karo metu 
vokiečių daryto Joniškio „gręžinio, nors tik apytikriai pirmosios Un-to ėkspe- 
dicijos surinkti, apie jį daviniai ir pavyzdžiai. Jie parodė, būtent, jog gręžiny 
buvo susekti margieji mergeliai, gelsvai-raudonas gipsas, baltas gipsas, cinko 
1 geležies rūda, bitumingos padermės ir, pagaliau, sprendžiant iš rastos apa- 
tiniuose gręžinio sluoksniuose tipingos viršutiniam devonui faunos: Spirifer 
Archiaci, Spirifer disjunctus, 10—80 m gilumoje buvo pasiekti ir iš Pakruojo ži- 
nomi mums dolomitai. Šis gręžinys kaip tik ir nusprendžia mūsų pjūvio pradžią. 

Toliau, devonas vėl iškyla“ ties Pakruoju, o Raudonpamušio-Stipinų 
raukšlės matavimai parodė, jog toliau uolenos krinta pjūvio kryptim. Patekę 
i Pasvalio rojono gipsų ir versmių zoną, jau iš Joniškio gręžinio davinių ga- 
lime orientuotis, jog esame aukščiau devono horizonto su Spir. Archiaci 
Toliau, matome devono dolomitus sparčiai kylant. Ties Palėveniu jie vėl pa- 
sirodo atodangų pavidalu, o kiek toliau greit vel nusileidžia, sudarydami 


1 Zemėlapy skaičiai prie vietų pavadinimų rodo devono paviršiaus padėtį; jie ir su- 
daro pamatą izohipsėms pravesti. 

* Pav., ties Ryga horizontas su Spr. Archiaci yra žemiau jūrių paviršiaus. 

* Tiksliau Cholm—Radoviči kryptim. - 

* Del šitokios Joniškio st. padėties galima suprasti, kodel vokiečiai, pasiekę kitur van- 
deningus devono sluoksnius vandens nesurado, kadangi čia susidaro ypačiai nepalankios 
arteziniam vandeniui gauti sąlygos. 

> Tamošauskas, M. inž. Geologinės ekspedicijos 1924 m. darbų prirengiamoji 
apyskaita. L. U. Gamt.-Mat. Fak. Mokslo darbai, 1926, 

5 Patikrinta matavimai Kiauliškių palivarke. 

raukšlę (?), kurios muldoje randasi vėlybesnės padermės, būtent, aptinkami 
“ paliai Aknistos ir Pelėšos upelius margieji mergeliai ir terciaras. 

Jau iš to, kas aukščiau pasakyta, nesunku pasisakyti už Biržų-Pasvalio 
rajono gipsų permišką kilmę. Bet šiam klausimui nušviest dar ryškiau, trum- 
pai suglaudęs patieksiu svarbiausius motivus, kodel pradedant nuo Grewingk'o 
iki šiol mūsų gipsai buvo priskiriami viduriniam devonui ir kokie daviniai 
rodo jų permiškos kilmės naudai. 

Gipsų devono kilmę nulėmė šie faktoriai. 

-1. Iki paskutiniųjų metų nebuvo žinomi tikro cechšteino gipsai. Nei Pur- 
malių gręžiny, nei šiarinėj Lietuvoje ties Sablauskais jie nebuvo aptikti. 

2. Nebuvo žinomos ir margųjų mergelių atodangos, kurios taip glaudžiai 
yra surištos su cechšteino gipsais. |. 

3. Stoka atodangų su aiškiai išreikštu kontaktu tarp gipsų ir devono 
padermių. 

4, Vienodos melsvos ir pilkos spalvos mergelingų, be faunos, gipso ho- 
rizontų ir viršutinio devono mergelių, kuriuose Grewingk'as ir Toll'is 
surado devonui tipingų žuvų liekanas. | | 

5. Keletas liekanų, surastų tikrų gipsų rajone, būtent, Piyctodus Parvalkų 
k. atodangoje, Spirifer tenticulum ties Butniunais (į pietus nuo Biržų), Fucoides. 

6. Nesurasta ten iki šiol liekanų iš permio sistemos. 

Permio naudai -kalba šie daviniai. 

1. Topografinis devono reljefas, pagal kurį gipsai randasi aiškiai vir- 
šum devono horizonto su Spirifer Archiaci. | 

2. Kauno, Purmalių ir Joniškio gręžiniai, pagal kuriuos gaunamas ai- 
škus gipsų santykiavimas su apačioje esamais devono horizontais su Spir. 
Archiaci. 

3. Konstatuotos ties Dagilinės dv. ir Radviliškiu žemiau gipsų bitumin- 
-gos, permiui tokios labai charakteringos padermės ir margi mergeliai (?) ties 
Padvarėčių k. 

Kai del faunos davinių, tai man nežinoma, ar buvo iš tikrųjų darytos 
rimtos, ilgo laiko reikalingos pastangos šiai faunai surasti. Prof. Gr e- 
wingk'o nurodytas Piyctodus vargiai tegali būt rimtu argumentu devono 
naudai, kadangi jis nėra devonui charakteringas, o Helocephali, atsiradę de- 
vone, pereina ir į permį. Fucoides (be Fucoides cauda. galei) paprastai taip pat 
nėra vien tik devonui charakteringi. Mes žinome storiausias ilišo ftukoidines 
Karpatų terciaro padermes. Kiek sunkiau yra atsispirti Sp. tenticulum sura- 
dimo faktui. Bet įsižiūrėjus į topografinius devono paviršiaus davinius, ga- 
lima spėti, jog ten gali pasirodyti atodangų pavidalu devono uolenos, ku- 
rioms ši liekana ir priderėtų. 

Į Grewingk'o pasiūlytą šiaurinės Lietuvos ir Kuršo devoninių pa- 
dermių sistematiką geologas bar. E. Tolis įnešė. keletą labai svarbių pa- 
taisų. Pastarasis trumpai aprašė ir paleontologiniu bei petrografiniu atžvilgiu 
mūsų viršutinio devono atodangų sluoksnius! 

Dar gali kilti klausimas apie tikslesnį Biržų —Pasvalio rajono ir Kauno 
gipsų sugretinimą. Šį klausimą išspręsti padėtų, mano nuomone, šie su- 
metinai. 


1 Žiūr. cituotos Toll'io veikalus. 

Iki šiol nepasisekė kur nors pastebėti Biržų rajone gelsvai-raudonų 
gipsų, kurie klostytųsi tarp raudonų molių ir mergelių: Biržų gipsai visur 
yra šviesūs, gryni ir turi tik melsvus mergelio skalynų ir pilkų dolomitų 
protarpius. Iš kitos pusės atrodo, kad bitumingi tarpusluoksniai randasi, 
pav., ties Radviliškiu, žemiau gipsų. Todel galima spėti, kad tinkamiausia 
anologinga Kauno gręžinio pjūvy vieta, tai yra pažymėtas anhidritas apa- 
tiniuose viršutinio cechšteino horizontuose!. 

Yra dar vienas galimumas, būtent, manyti, kad šiaurės gipsai atatinka 
viduriniam cechšteinui; bet tai yra vargiai įmanoma, kadangi vidurinio cech- 
šteino sluoksniai yra labai gausingi fauna, tuo tarpu, kai Biržų rajone mes 
jų pigiu būdu nerandame. 

Ryšium su orientacijos pakeitimu šiaurinės ir šiauraryčių Lietuvos gipsų 
kilmės A ižvilgiu kyla klausimas, ar šitai yra suderinama su Kuršo bendra geolo- 
gine struktūra. Kaip žinom, ir Kuršo ir visos Latvijos žymi dalis yra pažymėta, 
kaipo turinti po diluvijum apatinius smiltainingus ir klintingus (D;* ir D5“ ) 
vidurinio devono horizontus. 

Šiam klausimui atsakyti, aš čia sau leisiu patiekti vieną svarbų Latvi- 
jos geologijai taktą kiek kitokio šviesoj, negu iki šiol buvo imama. 

1906 m. Ventpilės muitinėje buvo darytas gilus 183,48 m gręžinys. Iš 
prof. Br. Doss'o veikalo?, kuriame apdirbta šio gręžinio medžiaga, matome, 
jog gilumoje 105,16 m nuo žemės paviršiaus Ventpilėje buvo sutikti ir ne- 
pergręžti 78 m storio margieji mergeliai, kurie, sprendžiant iš jų petrografi- 
nio aprašymo, niekuo nesiskiria nuo Purmalių margųjų mergelių. Šiuose 
mergeliuose faunos nebuvo surasta. Prol. Doss'ui, matyt, buvo sulyginimui 
prieinama ir medžiaga dar praėjusio šimtmečio 80 metais daryto p m gilu- 
mos gręžinio Rupeikių kaime (Ą-47 NN) ties Biržais. Tame gręžiny?, matyt, 
buvo sutikti margieji mergeliai o gal ir gipsai, kadangi prot. Doss'as rado 
galima, juos sugretindamas, prieiti prie šių sluoksnių identifikacijos išvadų. 
„Kadangi prof. C. Grewingk'o autoritetu šių gipsų amžius buvo apibū- 
dintas kaipo vidurinio devono, tai ir apatinius Ventpilės gręžinio horizon- 
tus Doss'as taip pat priskyrė prie to paties amžiaus. 

Dabartiniu momentu, kada mes turime Palangos ir Mintaujos gręžinių 
profilius, Ventpilės gręžinio davinius, manau, reikia interpretuoti kitokioj 
šviesoj. Palangos gręžinys parodė, jog mes ir į šiaurę turime tikėtis sutikti 
storus margųjų mergelių sluoksnius, o Mintaujos gręžinio daviniai rodo, 
jog Latvijos viduriniam devonui yra svetimos margos padermės, tame skai- 
čiuje ir taip stori mergeliai. Tokiu būdu lieka prileisti, kad margieji Ventpi- 
lės mergeliai yra tie „patys mergeliai, kuriuos mes matome Purmalių, o tai 
reiškia ir Kauno gręžiniuose. Atrodo, kad devonas ten dar visai nebuvo ir 
pasiektas“, 


1 Galima abejoti, ar gręžimo žurnale tiksliai yra užfiksuota, jog per 25 m anhičrito 
storį nebuvę sutikta jokio kito tarpusluoksnio. 
2 Doss, Br, Uber die geologischen Auischlisse einiger Tiefbohrungen in Windau. 
Pbrreia diena iaŲ des Naturtorscher-Vereins zu Riga. Bd. LII 1C08. 
* Sitzungsberichte Natur.-Ges, Dorpat, ;V. 1878, p. 354. Šio įdomaus mums straipsnio 
aš negalėjau gauti. 
* Įdomu prisiminti šias mūsų krašto geologinių tyrinėjimų istoriją liečiančias smulkmenas. 
1840-41 metais rusų vyriausybė pakvietė garsius užsienių geologus: anglą R. Murchi- 
son'ą, prancūzą Ph. Verneil'į ir vokietį A. Keyserling'ą kad Rusiją ištirtų geologiniu 

Ryšium su tuo gaunamos ir tolimesnės ne mažiau įdomios išvados. 

Pirmoj eilėj tenka prileisti, kad tarp Ezelio salos ir Ventpilės yra ryškiai 
išreikšta tektoninė linija, kuri, greičiausia sinklinalės formoje, nusitraukus 
rytų linkui. Gan ryškios sėklumos jūrių dugne į pietus nuo Ezelio, matyt, 
priklauso devono sluoksnių viršunėms: („galvoms“). Ši sinklinalė su pakilimu 
nusitraukus Rygos kryptimi ir, būdama užpildyta minkštų permio sistemos, 
daugiausia margųjų mergelių padermių, buvo ledynų žymiai ištuštinta, išbraukta 
ir sudarė, tokiu būdu, naturalią Rygos įlanką. Permio sistemos likučius mes 
matome gipsų ir cechšteino klinčių bei dolomitų pavidalu šiauriniame Kuršo 
šone ir gipsų bei sieros šaltinių—ties Kemmern'u Rygos-Tukumo rajone. 
Toliau į pietus kyla jau aukščiau minėta devono į vakarus atšaka, kurios 
gubris sudarė naturalinę sieną juros (kelloway'o) ir kreidos (cenoman'o) 
periodų transgresijoms, sulaikė nuo išdildinimo ir minkštas Papilės juros 
padermes, o taip pat marguosius mergelius paliai Pelėšos upelį ir terciarą 
paliai  Mušą bei Šventąją!. 

Dar daugiau. Šie nauji Pabaltijį liečią geologiniai faktoriai verčia iš 
naujo kritiškai peržiūrėti visas geologinio žemėlapio vietas, kur ne tik Latvijoj, 
bet ir Estijoj (ties Izborsku), Rusijoj (Stararusa) buvo aptikti gipsai, sieros 
šaltiniai, druska ir sūrūs šaltiniai, o kai kurių rusų geologų balsai prieš de- 
vono Starorusos šaltinių kilmę? man duoda šiam tvirtinimui ir pamato. Tokiu 
būdu gal pasiseks nustatyti tiltas tarp Vakarų Europos (Vokietijos) ir tolimųjų 
Rusijos Rytų, nes kitaip yra sunkiai suprantamas taip vienodas tokiame ato- 
kume viršutinių permio sistemos padermių pasireiškimo būdas. 

Pasinaudojant tais daviniais, mano ir sustatytas pjūvis: Ezelio sala— 
Ventpilė —Papilė —-Kaunas—Birštonas— Varėna. Del davinių stokos paliai Va- 
rėną nepažymėtas terciaras, nors tame rajone jo galima pilnai laukti nedide- 
lėse gilumose. 

Pjūvis: Tilžė —Ragainė — Varėna. Šis pjūvis yra išdava jau 
aukščiau patiektos medžiagos. Cia tik pridėsiu, jog pjūvis Rusnė—Tilžė 
(prie šio straipsnio neįdėtas) verčia priimti domėn gan žymų kreidos ir ju- 
ros sistemų kontakto kritimą, kurs vėliau kaž kokiu būdu, iki pasiekęs Va- 
rėną, išsilygina. Šiame pjūvy nepažymėjau ties Alytum oligoceno, kurs, nors 


atžvilgiu ir sustatytų atatinkamą žemėlapį. Šie mokslininkai lankėsi ir Lietuvoje, ir pastebėję 
Gruzdžių valščiuje (ties Šiauliais) daugybę silurinių riedulių, nusprendė, jog ir Kurše bei Liė- 
tuvoje pagrindinio esama silūro. Reikia pasakyti, jog anuomet dar nebuvo tikro supratimo apie 
diluvijaus kilmę, Vėliau prof. C. Grewingk'ui teko padėti daug pastangų, kol mūsų geologinių 
mokslų milžinų-kurėjų ši, deja, klaidinga nuomonė buvo pataisyta, arba išbraukta iš svarbesnių 
geologinių veikalų (pav. Neumayr, Erdgeschichte, II B. S. 696). 

1 Tariamas prieštaravimas gaunamas, žiūrint.profilį Ezelio sala-—Varėna, kur taip, antai, 
pasirodo niekuo nenžstotos minkštos Papilės juros padermės. Dalykas čia toks, kad profilio 
kryptis ir ledynų slinkimo kryptis či nesutampa. Ledynai slinko tarp Nigrando bei Klykolių 
ir pakely nuardė visas minkštas padermes. Taip aiškinant galima suprasti, kodel Mažeikių. grę- 
žiny nebuvo surasta ne tik juros sistemos, bet ir margųjų mergelių; taip pat jokios pagrindinės 
padermės nesiduoda pastebinios nei paliai Venta žemiau Papilės, nei paliai Vadakstį Laižuvos — 
Leckavos rajone. Papilės jurą užstojo Vegerių —Klykolių—Sablauskų kietos devono ir cechšteino 
uolenos. 

* Su šiąja nuomone man teko susipažint dar Leningrade; del devoniškos sūriųjų šaltinių 
kilmės teko suabejoti ryšium su naujais paskutinio dešimtmečio Geologinio Komiteto tyrinėji- 
mais. Neturėdamas tų Komiteto darbų, nežinau, kuria kryptim eina tolimesnieji ten tyrinėjimai, 
negaliu tiksliai cituoti šiuo klausymu pasisakusiųjų autorių ir jų straipsnių. 

ir ftiguruodamas geologiniuose žemėlapiuose, L. Un-to geologiniais tyrinėji- 
mais nebuvo iki šiol patikrintas. 
* Ė * - 

Šiuos pjūvius suteikus, nesunku duoti ir geologinį podiluvinį žemėlapį, 
kurs atatiktų dabartinio momento daviniams. Aš šitai ypačiai pabrėžiu, kaip 
ir faktą, jog panašus žemėlapis gali būt tik pedagoginio pobūdžio. Ir štai kodel. 

Jau iš paviršutinių stebėjimų paliai Kauną galima spręsti, kaip giliai ir 
keistai yra išraižytas pagrindinių sluoksnių paviršius. Dar ryškiau šis reiški- 
nys atrodo, sulyginus gręžinių davinius. Yra Kaune gręžinių, kuriuose ga- 
lima manyti, jog buvo aptikti terciaro sluoksniai; dauguma gręžinių tuojaus 
po diluvijo patenka į kreidos sistemos padermes, arba, nesuradę kreidos 
sistemos, įsigilina į juros juoduosius molius. Bet yra dvejetas gręžinių, kurie 
po diluvijo pateko tiesiog į paleozojo (permio-triaso) marguosius mergelius. 
Tokiu būdu gaunamas podiluvinio paviršiaus svyravimas iki 70 ir daugiau metrų. 
Savaime suprantama, koks sudėtingas ir margas geologinis žemėlapis gauna- 
mas Kaunui. Galima laukti panašaus margumo ir daugely vietų, kur diluvi- 
„jus liečia minkštas pamatines padermes. Kaip gali pakeisti žemėlapį ++30—40 m 
ribose diluvijo apatinių horizontų svyravimas, galima spręsti ir iš patiektų 
profilių. Deja, mes iki šiol neturime tikro supratimo nei apie ledynų slin- 
kimo griežtai apibūdintas kryptis, nei apie jų vagas, o tai sudaro beveik ne- 
nugalimą kliutį tikslesniam žemėlapiui sudaryt. 

Bet kadangi be žemėlapio negalima vaizdingai išreikšti tam tikros geo- 
loginės koncepcijos, tai aš čia tokį žemėlapį ir pridėjau. Aišku, kuo smul- 
kesnio masto yra žemėlapis, tuo mažiau jaučiami yra ir jo netikslumai. 

Del tikrų žinių stokos, o taip pat, kad neužtemdintų mūsų mezozojo, 
žemėlapy beveik visai nepažymėtas terciaras. Tuo tarpu jo galima tikėtis 
aptikti žymiai platesnėse ribose, ypač pietų-rytų plotuose, kur jis, matyt, 
darosi storesnis ir vietomis randasi net arti žemės paviršiaus. Jeigu ir mūsų 
terciaras pasirodys analogiškas su Rytprūsių terciaru, tai naudingų iškasenų 
atžvilgiu jis bus mums svarbus. 

Tektonikos atžvilgiu, kaip buvo matyti iš.to, kas nupasakota anksčiau, 
vien tik devonas yra gan aiškus. Žemėlapio ribose išvestos izohipsės lengvai 
duodasi suvedamos Latvijos teritorijoje. Žymiai sunkiau yra nustatyt vidu- 
rinės Lietuvos tektonika. Vien tik galima pastebėti, jog per Lietuvą eina riba 
vidurinių juros ir kreidos transgresijų. Tuo tarpu, kaip juros sistemos nuo- 
sėdų susidarė nedidelis storis, milžiniška kreidos transgresija ir pas mus 
apsireiškė storoku nuogulų kiekiu, kurs gan greit eina didyn nuo briaunų 
baseino jo vidurio linkui. Kreidos sistema Lietuvoje išlygino susidariusį to- 
pografinį paviršių Tai matyt iš to, kad tarp jos, t. y. kreidos dugno ir kal- 
nuoto iš paleozojo susidariusio, pakrančio aukštumų skirtumas siekė arti 
0,5 km; senono pabaigoje jau matome jures priėjusias net iki devoninių 
viršūnių (Nigranden). 

Aš manau, ne mažiau yra aišku, kad visai nepriklausomos nuo paleozojo 
tektonikos paliai Kauną yra linija išraižyto kontakto tarp diluvinių sąnašų 
ir kreidos sistemos. Tokiu būdu, prof. Dr. G. Smit Sibingos išvesta 
antiklinalė tarp Randonpamušio visai kita kryptim einančios raukšlės su pa- 
našiu kreidos ir diluvijaus kontaktu Pajesy neturi pamato. Juoba, kad p. Smit 

Sibinga šiai linijai linksta suteikti uralidos prasmę, t. y. tokios tektoninės lini- 
jos (dislokacijos), kuri eina iš orogeninių procesų, pasireiškusiųjų paleozojo 
pabaigoje. Panašiai yra ir su Žemaitijos „uralida“, kuri pratęsta pro Tilžę —Ra- 
gainę, kaip matome iš pjūvio Ragainė — Varėna, atsidūrė beveik tikrojoj muldoj. 

Zemėlapy nerado sau išraiškos ir sluoksnių numetimo vaidmuo mūsų 
krašto geologinėj struktūroj. Mes jau. žinome apie keletą panašių reiškinių, 
kaip, pav., Papilėj, Zariečiuose, bet, sprendžiant jų kilmę, reikia itin daug at- 
sargumo, kadangi mes, be abejo, turime mūsų teritorijos ribose ateity su- 
sitikti su numetimais ir nustūmimais visai netektoniškos kilmės. Prie jų teks 
priskirti tuos, kurie kilo ryšium su išplovimu gipsų ir druskų sluoksnių 
per ilgus mezozojo ir kenozojo amžius ir surištu su tuo tuštumų užgriu- 
vimu. Be to, ir ledynams slenkant susidarė daug dislokacijų, kurias galima 
įžiūrėti, pav., minėtuose Panerio tarpglacialiniuose moliuose, o gal ir pagrin- 
dinių sluoksnių viršūnėse. i 

Pagaliau, kad gautume pilnesnį mūsų krašto geologinės struktūros 
vaizdą, pridėsiu dar šias pastabas, kurios liečia spėliojimus didesnių Lietu- 
vos gelmių gilumų atžvilgiu. | 

Iš artimiausių mūsų kaimynų, daugiausia estų! ir rusų geologinių pjū- 
vių, o taip pat ir akademiko A. Karpinskio sintetinių darbų? spėjama, . 
jog pas mus galima laukti vargu daugiau, o gal net mažiau, kaip: de- 
vono—110--150 m, viršutinio siluro—100 m, apatinio—120 m, kambrio-— 
120 m ir algongko—90 m. Tokiu būdu, pagilinus Kauno „Ragučio“ B-vės 
gręžinį dar 500 m, tikriausia atsidurtume gal. jau granituose, kuriais dabar 
Suomijoj grožėjamės žemės paviršiuj. Bet tai dar nereiškia, jog šioj gilu- 
moj turi išsisemti ir visi Lietuvos gelmių turtai... 

Baigdamas šį straipsnį laikau savo pareiga išreikšti gilią padėką prof. 
Pr. Dovydaičiui, kadangi jo, kaipo „Kosmo“ redaktoriaus, suteiktoji man 
piniginė pašalpa įgalino mane susipažinti su geologiniu atžvilgiu įdomiomis 
vietomis ir surinkti medžiagos numatytam mano darbui apie Lietuvos mo- 
lius. Šiąja proga su padėka priminsiu ir tai, jog prof. Dovydaičio rūpes- 
čiu surinktoji literatūra apie Papilės geologiją metais anksčiau įgalino 
mane iškelti platesnių tos vietos tyrinėjimų klausimą. Gavęs galimumo pra- 
plėsti pirmiau man duotą uždavinį rinkt paleontologijos kolekcijas, atlikau 
tyrinėjimus, davusius daug įdomios medžiagos Papilės juros tektonikos ir 
stratigrafijos atžvilgiais. 

(Abstract). 


"The large part of the territory of the Baltic states was ari object of long 
studies by prof. C. Grewingk, who eventually published the geognostic 
„map of that region. This map with some insignificant changes was incor- 
porated in the Geological Map ot the Geological Commitee of Russia. Ac- 
cording to this map all the territory of North Lithuania and Courland, ex- 
cept a few small spots of permian is subdivided, as reffered to devonian, 
into D;, D“, „ and Dž; gypsum beds are assigned to D“,; all the Windau 
region—to Ds. 


1 Erassi, N. prof, Gevlogische Ūbersichtstabelle von Estland. Tartu 1923. 
2 Kapuanuckačū A, akax., Owepka reozoraveckoro npomxoro Esponešckož  Poccua. 

Meanwhile the data of the last deep bore-holes and geological re- 
searches oblige us to make certain inferences in regard to some essential 
changes in this distribution. 1 

The deep bore-hole at Purmallen (near Memel) showed that Zech- 
stein 27 m thick is covered by party-coloured marls (bunte Mergeln) 137 m 
thick and reposes upon the upper devonian with Spiri/fer Archiaci, Spirifer 
tenticulum etc. Jentzsch, Tornguist, Hess v. Wichdortf and 
other German geologists determined Purmallen's Zechstein, as corresponding 
to the lower Zechstein of Hartz-Westphalia (Thūringer Becken). 

The deep bore-hole at Kaunas suppliments the data of that of Pur- 
mallen. There were also found party coloured marls 140 m thick, the lower 
horizons of which are gypsiferous. Anhydrite, limestones, dolomites, bitu- 
minous limestone (Stinkkalk) and gypsiferous shales underlie them. All this 
with the permian fauna enables us to assume a correlation between, Thūrin-- 
ger Becken's Zechstein and that of Lithuania, i . 

Thė author's geological researches of 1926 showed that the party- 
coloured marls of Lithuania do not differ from those of northeastern Russia 
(necrpoyBerna4 101143) and occur as outcrops in several places near the: 
Biržai gypsiferous region. The investigation of that region in the year 1927, 
especially in the devonian structure, showed that within the limits of the 
appended map a devonian branch rises up parallely to western Dwina. The: 
summits of this branch give the devonian outerops (D;), the lower places 
being covered by uniossiliferous gypseous series and party-coloured marls. 
The sulphureous springs of Pasvalys are in a brachisinclinal. 

The boring of Joniškis shows also that its gypseous series is above 
the devonian horizon with Spirifer. Archiaci. 

It thus appears that there is a much larger development of permian 
system and that.it is indispensable to revise the previous distribution of the 
devonian and permian systems in all this region. 

A critical revision of prof. Br. Doss's interpretation of the Windau 

bore-hole also points to the need of essential changes in geological map-- 
ping of Courland. : 
; In that bore-hole there were found unfossiliferous party-coloured 
marls 75 (105 ?) m thick, which prof. Br. Doss assigned to the lower 
sandy section of the middle devonian (D*;). In view of the fact that devonian 
strata, according to Grewingk, Toll and others, have a northward dip! 
and because the petrographical description of these marls does not difter 
from that of „Purmallener bunte Mergeln“, it seems that the correlation of 
the party-coloured marls of Windau and Purmallen -bore-holes to be most 
natural. All the more since prof. Doss himself correlates the Windau marls 
to the sediments of the Biržai gypseous region, which now must be assigned 
to permian. Besides that the deep Mitau borings do not reveal any party- 
coloured marls in the middle devonian sediments. 

In such a case we must assume that there is a distinct depression in 
the Riga Bay, which probably stretches eastward as a sinclinal (see suitable 
profile). Careful investigation along this structural line and researches in 


1 the horizon with Spiri/er Archiaci is beneath the sea level at Riga. 

gypsiferous and saltiferous regions in Latvia, Estonia and Russia would givė 
an interesting material to set a joint between the upper permian of West 
and North-east Europe, especially regarding to permo-triassic (PT). 

Besides that there are described in this article sevelar indications in 
metasomatic ferrum and zinc ore deposits in Lithuania, new mesozoic and 
tertiary outcrops. 

The appended geological sketch map and profiles are constructed 
according to these new data. 


PSS B 


Lietuvos praeities faunos gausumas ir jos išnykimas. 
Pagal straipsnelį „Ostpreussens Tierwelt in der Vergangenheit“ von Rektor A. Strukat. 
„„Dar prieš 400 metų su Rytprūsiais faunos atžvilgiu vargiai galėjo 
lygintis bet kuris kitas Vokietijos kraštas. Taurai, briedžiai, lauki- 
niai arkliai, lokiai, vilkai ir lūšiai gyveno plačiuose miškuose. 
Laukinių arklių senovės prūsai tykojo mėsai, o riterių ordenas juos me- 
džiojo odoms. Jau 1543 m. hercogas Albrechtas išleido įsakymą šiek tiek pasi- 
rūpint šio gyvulio apsauga, idant jis neliktų visiškai išnaikintas. Atvykę iš Vo- 
kietijos ir. Austrijos svečiai dalyvaudavo briedžių, taurų ir laukinių arklių 
medžioklėse. Yra dar išlikę keletas iš daugelio laiškų, kuriuose Vokietijos 
kunigaikščiai prašo atsiųst jiems šių retų gyvulių, kas ir būdavo daroma. 

. Tokios medžioklės ir kylanti kultūra mažino gyvulių skaičių. Tauras ir 
laukinis arklys pasitaikydavo vis rečiau. Pagal archivuose išlikusius praneši- 
mus apie medžiokles, 1612—1619 metais greta 1998 tauriųjų elnių, 3908 šernų, 
112 briedžių, 38 lokių ir kitų gyvulių, buvę paguldyta tik 15 taurų. 17-jo 
šimtmečio galop nedaugeliui likusių taurų jau turėjo būt įrengiamas šėrimas; 
bet jų skaičius vis ėjo mažyn, pagaliau buvo likęs tik vienas, ir tas pats 1789 m. 
buvo brokonieriaus nukautas. Tuo būdu išsibaigė stambiausias girinis gy- 
vulys, gyvenęs Rytprūsių miškuose. 

Lokių (meškų) tačiau tuo metu dar būta daug. Vienas kurfiursto Zigmanto 
nukautas lokys svėrė 355 kg (per 22 pūdų!). 1741 m. turėjo būt uždarytos 
net mokyklos kaimuose, kadangi vaikams buvo pavojinga eit per girią. 1765 m. 
lokiai laikydavosi mažais būriais Druskėnų girioj. 

Vilkai išsilaikė ilgiausiai; iki 19-jo šimtmečio kai kuriuose kraštuose jie 
buvo tikra gyventojų rykštė, nors vyriausybė už jų naikinimą skirdavo do- 
vanų (premijų). 1817 m. buvę nukauta 350 vilkų. Siandien tik labai retai 
ateina kai koks į pasienio girias iš Lenkijos. 

Iki praeitojo šimtmečio-trisdešimtųjų metų Rytprūsiai Nemuno deltoje 
(žemupy) prie Alės ir Angerapo laikė priglaudę ir vebrą. O paskutinis lūšys 
buvo nukautas tik 1901 m. lapkričio m. 15 d. Zalasis elnias dar išsilaikė, ypa- 
čiai Romintų girioj, kuri buvo kurfiursto Jurgio Vilhelmo medžioklės rezer- 
vatas. Jų svoris siekia iki 300 kg (arti 20 pūdų); ragų svoris iki 10 kg. Taip 
kad už jį stambesnis tik Amerikos Wapiti ir Vengrijos taurasis elnias. 

„„ Kaip praeities laikų liekana Kuršių Nėrijoj ir prie Kuršių marių dar gy- 
vena elnias briedis. Balos ir tankūs brūzgai—tai mėgiamiausios jo prisilai- 
kymo vietos; jis dažnai net toli keliauja ieškodamas tokių apylinkių. Del to 
vienas girininkas teisingai išsitarė: „Išrodo, tartum jis ieško netektojo rojaus: 
ir negali jo surasti“. (Natur 1927, 322 p.) 


Krakmolinio maisto produktų geografinė apžvalga. 


Geografinė aplinkuma, kurioje tenka tarpti žemės ūkiui ir civilizacijai, 
žymia dalimi nulemia, ką turi valgyti tos ar kitos vietos žmonės. O nuo 
maisto daug pareina jų sveikata ir energija. Tinkama žmogui dieta turi rem- 
tis dviem svarbiausiais elementais: karbohidratais ir proteidais. Karbohidra- 
tai susideda iš tokių junginių, kaip krakmolas, cukrus ir tie riebalai, kurie 
turi anglies (karbono), vandenilio (hidrogeno) ir deguonies (oksigeno). Anglis 
lėtai dega mūsų kūne ir teikia jam šilimos bei energijos. Proteidai ran- 
dami tokiuose produktuose kaip mėsa, sūris, žuvis, kiaušiniai, pupos, riešu- 
tai ir kiti produktai, turintieji daug azoto (nitrogeno). Proteidai reikalingi yra 
raumenų ir abelnai kūno statybai. Suaugusiam žmogui per dieną reikia viduti- 
niškai apie !/, kilogramo karbohidratų ir apie 100—125 gramų proteidų. Be šitų 
svarbiausiųjų dviejų elementų, dar reikia trupučio vitaminų ir vaisių rūgšties. 

Krakmolas, kaipo karbohidratas, pridera prie svarbiųjų žmonijos mai- 
tintojų. Randame jo įvairių augmenų sėklose, grūduose, šaknyse (saldžioji 
bulvė) ir tokiuose šakniavaisiuose, kaip paprastoji bulvė. Yra jo ir kai kurių 
palmių liemeny (sago palma). Bet didžiausią krakmolinio maisto kiekybę duoda 
paprastosios bulvės, saldžiosios bulvės, yam'o šaknys, 
kassavos, arba maniokos, šaknys ir bananų vaisiai. Apžvelg- 
dami geografiškai šiuos maisto produktus, truputį daugiau vietos duodame 
tik dviem svarbiausiem produktam: bulvėms ir bananams. Iš visų javų didžiausį 
krakmolo procentą duoda ryžiai, kurių, kaip ir kitų svarbesniujų javų, apžvalga 
jau yra pirmiau įdėta „Kosme“ (kviečių 1927, 23—36; rugių 1928, 10—12; 
kukuruzų 139—142; ryžių 174—179; miežių ir avižų 233—238 pusl). 


I. Bulvių geografinė apžvalga. 


. 1. Bulvių zonos ir pasėlio plotas.—2. Bulvių našumas ir bendras jų derlius.—3. Bul- 
vių prekyba ir vartojimas. Ė 


1. Bulvių zonos ir pasėlio plotas. 


Bulvės, kurias botanikos mokslas vadina Solanum tuberosum  Linn., 
ispanai —patatas, italai —patate, anglai—potatoes, prancūzai —pommes de terre 
(žemės obuoliai), vokiečiai— Kartoffeln, rusai—kartofel' yra vertingiausias ir 
svarbiausias augmuo iš visų Naujojo Pasaulio augmenų, persodintų į Se- 
nąjį Pasaulį. Jų tėvynė--tai ilga Andų plokštakalnių ir daubų juosta, išsi- 
tiesusi išilgai Ramiojo vandenyno nuo Panamos iki pietinės Čilės. Cia jos 
augo nuo seniausių laikų laukiniame stovy. Pradėtos kultivuoti, bulvės persikėlė 
į Centrinę Ameriką, į Meksikos ir Vakarų Amerikos aukštumas. Po Kolumbo 
laikų jos persikėlė ir Europon, kur ilgai į jas žiūrėta su nepasitikėjimu! Iki 
XVIII-to šimtm. pabaigos Europos tautos bulvių dar maža augindavo. Tik 
XIX-me šimtm. jos gausiai išsiplatino visoje Europoje, ypač centrinėje jos 
daly. Šiandien Europa produkuoja net 000/5 viso pasaulio bulvių derliaus, 
o tarp jų augintojų Vokietija užima pirmąją vietą. Bet Kinijoje jos pradėtos 
auginti tik apie 1875 m. 


L ! Apie bulvių Europon atgabenimo legendas ir istoriją bei jų pirmąjį pasirodymą 
Lietuvoj eina atskiras straipsnelis artimiausiame „Kosmo“ N-ry. Red.“ , 

Bulvių geografinių zonų išsiplėtimas galimas aiškinti keliais svarbiais 
veiksniais: 

1) Bulvė— nelepus augmuo, pasitenkinąs trumpu augimo periodu ir 
prisitaikinąs prie įvairaus klimato. Slinkdamos į šiaurę, bulvės pralenkia vi- 
sus javus, išskiriant miežius. Jos gali augti visuose klimatuose, kurie jų 
brendimo periode gali joms suteikti ne perdaug karštos temperatūros. 

2) Šiltesniuose kraštuose, kaip Florida, Egiptas, Alžerija, jos augina- 
mos žiemos metu, i ir tuomet, pavasarį kasamos, jos labai apsimoka gabenti 
į tolimas šiaurės rinkas, kur gaunama už jas didelės kainos. 

3) Uždera jos įvairiose dirvose, nemėgdamos tik sunkaus molio ir Ia- 
bai drėgnų dirvų. Jos puikiai įgalina išnaudoti lengvas smiltingas dirvas, 
kurių nemėgsta kiti javai. 

4) Turėdamos savy net per 600/4 vandens, bulvės yra mažiau maistin- 
gos už kviečius ir kitus javus. Bet iš to paties hektaro jų gaunama dažniau- 
siai apie 6 ir 7 kartus daugiau, negu kviečių ar rugių. Tat jos suteikia ga- 
limumo ir mažame krašte An ntis dideliam žmonių kiekiui. 

5) Turėdamos daug karbohidratų (krakmolo), jos yra tarsi kuras žmogaus 
kinui, energijos teikėjas. Siokia savybe bulvės pavaduoja šiaur. kraštuose ryžius. 

1508 m. patekę Vienon, bulvės sparčiai plėtėsi visose vokiškose že- 
mėse į šiaurę nuo Alpių. Siandien didžiausia ir kompaktinė bulvių zona apima 
Belgiją, Olandiją, Vokietiją ir Lenkiją. Del savo sunkumo ir pigumo, bulvės 
neparankios tolimai kelionei, tat dažniausiai suvartojamos artimose vietos 
rinkose. Todel jos ir išsiplėtojo tirštai gyvenamuose sakytuose kraštuose, 
kurių ir klimatas, ir dirva visiškai tinka jų kultūrai. Sitoj zonoje kasmet bul- 
vėmis apsodinama vidutiniškai apie 5,400,000 ha ir gaunama apie 730,000,000 
kvintalų bulvių, kas sudaro apie 409), viso pasaulio bulvių produkcijos. 

Antra, bent plotu labai didelė, tik retesnė, bulvių zona nusitiesus per 
Pabaltijo respublikas ir apima beveik visą. Rusiją, Gudiją ir Ukrainą. Šioje 
zonoje joms tenka apie 5,000,000 ha. 

Mažą, bet intensivios kultūros, bulvių zoną sutinkame dar Prancūzijoj, 
Airijoj, Anglijoj, Šveicarijoj, Italijoj ir Cekoslovakijoj.. Nemaža jų auginama 
ir Jungtinėse Valstybėse, tik čia jų zonos labai išmėtytos didžiulėje terito- 
rijoj, dažniausiai rytinėse Valstybėse ir Kalifornijoj į rytus-nuo S. Francisco. 
O senoje jų tėvynėje, Pietų Amerikoj, jų zonos visai menkutės ir visos kartu 
apima tik apie 220,000 ha, kurių apie pusę tenka Argeftinds truputis Bra- 
zilijai, Čilei dr Peruvai. | 

Visoj Žemėj bulvėmis apsodiriama apie 17,000,000 ha, iš kurių kasmet gau- 
nama nuo 1,600,000,000 iki dviejų miliardų kvintalų. Iš šito pasėlio ploto tenka: 

Europai 14,500,000 ha, Š. Amerikai 1,800,000 ha ir“ kitoms Žemės 
dalims apie 700,000 ha. 

Atskiromis valstybėmis bulvių žymesnės zonos šitaip atrodo (1922—25 
m. viduriniai skaičiai): 

Sovietų Resp. 4,500,000 ha Ispanija 320,000 ha 


Vokietija 2,800,000 „ D. Britanija 320,000 , 
Lenkija 2,300,000 „ Vengrija 260,000 „ 
Prancūzija 1,500,000 ,„ Kanada 248,000 ,„ 
Jungt. Valstybės 1,450,000 „ Jugoslavija 230,000 „ 
Cekoslovakija 640,000 „ Rumunija 230,000 „ 


Italija 350,000 , 


K. Pakštas: Krakmolinio maisto praduktų geografinė apžvalga 369 


Visos kitos valstybės bulvėmis apsodinto ploto turi mažiau kaip po 
180,000 ha. Kaip matome, bulvių zonos palyginamai mažos visuose kraštuose 
į pietus nuo Alpių ir Tarpužemio jūrių pakraščiuose. Cia jos sunkiau prisi- 
taiko prie sausos vasaros. : 

Pabaltijo valstybių tarpe, Lietuva bulvių plotu užima pirmąją 
„vietą, ką matome iš šios lentelės (1922—1925 m. vidurinės). 


Lietuva 160,000 ha Estija 72,000 ha 


Svedija 159,000 ,„ Suomija 67,000 „ 
Danija 78,000 „ Norvegija 48,000 „ 
Latvija 75,000 7 


Prieš Pasaulinį Karą Lietuva (dabartinėse ribose) bulvėmis apsodindavo 
vidutiniškai po 119,000 ha, (1909—1913), 0 1922 m. jų pasodinta jau 142,000 ha, 
1923 m. 143,000 ha, 1924 m. 176,000 ha ir 1925 m. 163,000. Kitos trys Bal- 
tijos respublikos šiuo atžvilgiu pažangos nepadarė: Latvija išsilaikė senoje 
pozicijoj, o Suomija ir Estija net sumažino bulvių sodinamą plotą apie 109/,. 

2. Bulvių našumas ir bendras jų derlius. 


Nors bulvės vidutiniškai uždera ir šiurkščiame klimate, ir menkoje dir- 
voje, tačiau, norint tikrai gero derliaus, reikia gerai paruošti jų sėklas, duoti 
trąšų, apkaupti, nuolat prižiūrėti ir apginti nuo kirminų. Tat jų kultūra rei- 
kalauja daugiau darbo, negu kiti kurie javai. Per tai jos labai tinka intensi- 
vaus ūkio kraštams, kur mažas žemės plotas dideliu darbu priverčiamas 
duoti gausingą derlių. Tokia kultūra galima tik tankiai gyvenamose šalyse. 
Kad bulvių didžiausias našumos esti tankiai gyvenamuose aukštos kultūros 
kraštuose, tai įrodo ir ši lentelė. 


Bulvių hektaro vidutinis metinis derlius 1922—1925 m.: 


1. Belgija 195 kvintalai; 7. Vokietija 137 kvintalai; 
2. Olandija 163 i 8. Lenkija 129 ž 
3. D. Britanija 162 > 9. Cekoslovakija 115 S 
4. Norvegija 160 ž- 10. Svedija 142 ž 
5. Danija 148 ž3 11. Lietuva 111 i 


6. Sveicarija 147 2 
Visos kitos valstybės gauna dar mažiau iš hektaro, pavyzdžiui: 
Estija 06 kv. Sovietų Respublikos 87 kv. 
Latvija 80 „ Jungtinės Valstybės 75 „ 
Suomija 87 „ Argentina 60 „ 
Bendrasai viso pasaulio bulvių .derlius svyruoja tarp 1,600,000,000 ir 
2,000,000,000 kvintalų. Iš šito derliaus daugiausia tenka šioms didžiosioms 
gamintojoms (1922—25 m. vidurinės): 


1. Vokietija 378,000,000 kv. 8. Belgija 32,000,000 kv. 
2. Sovietų Respublikos 327,000,000 , 9. Olandija 31,000,000 „ 
3. Lenkija 214,000,000 „ 10. Ispanija 27,000,000 „ 
4. Prancūzija 132,000,000 „ 11. Kanada  24,000,000 „ 
5. Jungtinės Valstybės 110,000,000 „ 12. Italija 19,000,000 „ 
6. Čekoslovakija 7A,000,000 „ 13. Airija 18,500,000 „ 
7. D. Britanija | - 53,000,000 „ 14. Svedija  18,000,000 „ 

Bulvių gamybos atžvilgiu Lietuva užima pasauly 15-tą vietą, o kiti visi 
kraštai mažiau už ją gaminą. Cia pravartu bus palygintit ik Pabaltijo kraštų 
derlių 1922—1925 m., būtent: 

Lietuva 17,000,000 kv. Estija 7,000,000 kv. 
Danija 11,500,000 „ Latvija  6,500,000 „ 
Norvegija 8,000,000 „ Suomija 6,000,000 „ 

Prisiminus, kad Lietuva prieš karą 1909—1913 m. bulvių derliaus tu- 
rėdavo vidutiniškai tik po 8,000,000 kv., matome, kokia didelė pažanga šioj 
srity padaryta nepriklausomybės metu: net 1009/, su viršum. O visi mūsų 
kaimynai šiuo atžvilgiu vos galėjo išsilaikyti prieškarinėje normoje (Latvija) 
arba net sumenkėjo (Vokietija, Lenkija, Estija). 


3. Bulvių prekyba ir vartojimas. 


Kaipo tarputaučio prekybos objektas bulvės palyginamai nežymus pro- 
duktas, nes tik apie 11,000,000 kvintalų bulvių (1922—25) esti kasmet ekspor-- 
tuojama užsienin. O tai sudaro nepilną 10/, viso jų metinio derliaus. Prie: 
pastovių eksportuotojų priklauso šios valstybės (1922—25 m. vidutinis me-- 
tinis eksportas): 

1. Olandija 4,000,000 kv. 5. Jungtinės Valstybės 430,000 kv. 

2. Italija 1,700,000 „| 6. Argentina 400,000 „ 

3, Lenkija  1,600,000 ,„ 7. Estija 275,000 „ 

4. Kanada 1,000,000 „ 

Olandija vien krakmolo gamybai augina kasmet apie 8,000,000 kv. spe-- 
cialės rūšies bulvių, kurių žymi dalis eksportuojama. Italija sodina jų žiemos. 
metu ir stato rinkon pavasarį, kuomet jų kainos labai aukštos. 

Prie pastovesnių importuotojų reikia skirti (1922—25). 

1. D. Britanija 2,800,000 kv. 5. Šveicarija 600,000 kv. 


„2. Vokietija 1,300,000 ,„ 6. Urugvajus  350,000 „ 
3. Kuba 1,100,000 „ 7. Britų Indija 270,000 „ 
4. Austrija 700,000 „ 8. Suomija 200,000 „ 


Daug dar yra nepastovių eksportuotojų, kurie bulvių eksportuoja tik 
derlingesniais metais, o prastesniais metais patys esti priversti jų importuoti. 
Tokia yra Prancūzija, Svedija, Lietuva ir daug kitų kraštų. Taip, antai, ge- 
resniais 1924 m. Lietuva bulvių eksportavo 43,000 kvintalų, bet 1925 m. ir 
sau jų nebeužteko ir importavo 33,000 kv. Panašiai darė 1922—25 m. periodą 
Latviją ir Sovietų Respublikos. 

Tarputaučio prekyboje vis labiau dalyvauja šiltųjų kraštų žieminės bul- 
vės, vežamos į šiaurės rinkas anksti pavasarį. Taip, antai, Alžerija per 35 va- 
landas pristato paryžiečiams šviežių pavasarinių bulvių ir gauna iš to gerą 
pelną. Panašiai daro Egiptas, siųsdamas savo ankstybąsias bulves Šiaurės 
Vakarų -Europon, Florida ir Bermudų salos —Naujorkan, o Lamanšo kanalo 
salos — Londonan. > 

Bulvės labai plačiai vartojamos žmonių ir gyvulių maistui, krakmolui 
ir spiritui dirbti. Spirito gamybai daugiausia (209/, visos produkcijos) jų su- 
vartoja Vokietija, didžiausia bulvių augintoja. O Prancūzija yra pagarsėjusi 
labai sumaniais ir skaniais bulvių valgiais; prancūzai moka bulves stalui pa- 
ruošti bent 40 įvairių pavidalų. Dabar, kai jau surastas būdas joms džio-- 

vinti ir iš jų daryti miltelius, galima manyti, kad jų eksportas po truputį 
galės eiti didyn ir į tolimus šiltus kraštus ir gal net daryti kiek konkuren- 
cijos ryžiams. Sis išradimas įgalina gerai jas konservuoti ir pigiau transpor- 
tuoti, kartu išlaikant jų maistingąsias savybes. 


II. Saldžiosios bulvės. 


Ir saldžioji bulvė, botanikoje vadinama Jpomaea bataias vardu, A de 
Candolle'io tvirtinimu, esanti taip pat amerikietiškos kilmės. Kaip jau teko 
minėti, baltoji, arba paprastoji, bulvė (Solanum tuberosum), nemėgsta labai 
karštos tropiškos vasaros. Tat saldžioji bulvė yra ten vykusi jos pavaduo- 
toja, kuri kaip tik mėgsta karštą vasarą ir šiltuose tropikuose ji, kaipo ilga-- 
metis augalas, duoda daug gardaus krakmolinio maisto. Saldžioji bulvė auga 
ir už tropikų ribų, kur tik sutinka pakankamai šiltą vasarą. Amerikoje jos. 
šiaurinė riba pasiekia New -Yorko apylinkių ir nusikelia mažame kieky net 
vakarinės Kanados pietinėn dalin. Anglijoj, kad ir auga, bet sunkiai prisitaiko, 
nes jai čia per maža šilimos. Siaurės Amerikoje jų daugiausia sodinama New 
Jersey valstybėje, nes čia saldžiosios bulvės randa artimų didmiesčių rinką,. 
sau tinkamos lengvos, smiltingos dirvos ir pakankamai drėgmės. Saldžiųjų 
bulvių platus ruožas eina š. Amerikoje per visą medvilnės zoną, per nige- 
rių gyvenimą kraštą, ir išsitiesia nuo Filadelfijos iki Galvestono (Texas'e).. 
Mat čia taip pat yra daug lengvo smėlio ir augimo sezonas trunka ne ma- 
žiau 175 dienų, kas atatinka jų reikalavimus. Cia jomis apsodinama daug 
tūkstančių hektarų. Tačiau žiemos jos čia neiškenčia ir turi būt kas pava-- 
saris sodinamos iš nauja.—Be Amerikos, jos gerokai yra išsiplatinusios Afri- 
kos pakraščiuose, Indijoj ir Malajų pusiasaly. ; i 

Saldžioji bulvė yra daugmaž tokio pat didumo šakniavaisis, kaip ir pa-- 
“ prastoji bulvė, tiktai gelsvos spalvos, turi daugiau cukraus ir maistingumo. 

Dabar saldžiosios bulvės sodinamos visoje pietinėje ir centrinėje Ame-- 
rikoje, Antilų salose, visur, kur vidutinė vasaros temperatūra siekia 259C.. 

Tropikų šalyse jų ateitis didelė, ypač pradedant augti tropikų miestams,. 
kurie vis daugiau reikalaus šių gardžių ir maistingų daržovių. 


U.-Yam (Dioscorea). 


Yam'as kartais būdavo Londono rinkoje priskiriamas prie saldžiųjų 
bulvių. Bet tai yra kitas tropikų augalas, duodąs apie 139/; krakmolo. Yam'as 
labiausia išsiplatinęs šiltuose Azijos kraštuose, Indijoj, Kinijoj, Indo-Kinijoj, 
Malajų salyne, kultivuojamas jau ir Amerikų šiltesnėsė vietose, ypač Jamai-- 
koje. Jo yra keletas rūšių. Viena geresniųjų rūšių tai Dioscorea aculeata, au- 
ginama Indijoj ir Indo-Kinijoj bei Pietų Jūrių salose. 

D. batatas, arba kinų yam'as, pakenčiąs net Anglijos klimatą, yra 3 pėdų 
aukščio augalas. Auga jis smiltingose dirvose, bent kiek įtręštose. Jo ilgos 
šaknys, pilnos krakmolo, nulenda giliai į žemę (apie 2—3 pėdas), ir todel 
nepatogios iškasti. Išvirti, jie turi skonį panašų į bulves. Juos sodina kovo 
ar balandžio mėn. ir kasa lapkrity ar vėliau. Kai kurių rūšių vaisiai (šaknys) 
užauga labai dideli: apie 20 kilogramų, o D. alata pasiekia kartais net 40 ki- 
logramų svorio. Toks jų didumas sudaro nepatogumų jų smulkiai prekybai. 


Kaunas, . . Dr. K. Pakštas. 
Universitetas. 


Iš aa dis, gyvenimo ir sigis 


Wilhelm Johannsen 
(1857—1927). 


Profesoriaus Johannseno asmeniu šių dienų biologija neteko vieno įžy- 
miausiųjų eksperimentininkų pavaldumo (atsigimimo) moksle. Joks biologas— 
ar jis bus botanikas, ar zoologas, ar medikas—negali artintis prie pavaldumo 
problemos, o taigi ir prie rūšių kilmės problemos, nebodamas mendelizmo 
(Mendel), mutacionizmo (Hugo de Vries) ir grynųjų linijų (Johann- 
sen) pagrindinių principų. 

Johannsenas gimė 1857 m. vasario m. 3 d. Kopenhagoj. Savo išsimok- 
slinimu jis buvo farmaceutas. 1881—1882 m. buvo Carlsberg'o asistentas, 
1883—84 m. dirbo Tūbingene pas Pieffer'į, 1892 m. paskirtas augalų fizio- 
logijos lektorium Žemės Ukio Akademijoj, o 1903 m. augalų fiziologijos 
protesorium Kopenhagos universitete, kame dirbo 22 metu (1917/18 m. buvo 
jo rektorium). 1927 m. rugsėjo mėn. del ligos atsistatydino, o lapkričio m. 
11 d. ir visai išsiskyrė iš gyvųjų tarpo.—Tarp kitų kraštų, buvo nukeliavęs 
ir Amerikon (1911/12 m.), kame įvairiuose universitetuose po keletą mėnesių 
skaitė paskaitų. Buvo pagerbtas daugybės mokslo įstaigų visame pasauly. 
Greta mokomojo darbo universitete, gyvai darbavosi ir mokyklos politikos srity, 
o tatai jį vis labiau suartino ir su bendruoju savo krašto politiniu gyvenimu. 

Johannseno svarbiausių darbų paminėtini: 1) Das Aetherverfahren beim 
Frūhtreiben, ae 1901; 2) jo tyrinėjimai vadinamųjų grynų linijų srity: Er- 
blichkeit in Populationen und reinen Linien 1903; 3) jo tyrinėjimai liečian- 
tieji fenotipą (organinio pasaulio reiškinių formos) ir genotipą (zygotų reak- . 
cijos formos) jo veikale „Elemente der exakten Erblichkeitslehre“ (1909, 
21013, 31926); 4) be to, jis parašė augalų fiziologijos vadovėlį ir eilę darbų 
iš biologijos istorijos! 

Kai 1922 m. vokiečių gamtininkų ir gydytojų Draugija šventė savo 
įsikūrimo 100 metų sukaktuves, ji kreipėsi į danų mokslininką Johannseną, 
prašydama paskaityt referatą apie pavaldumo mokslo plėtojimąsi, kadangi ne- - 
turėjo tinkamesnio šios srities atstovo ne tik pas save, bet ir visoj Europoj. 

Johannsenas buvo Sir Francis Galton'o, t.y. kuo didžiausiai įsi- 
tikinusio darvinisto mokinys. Kas atsitiko, kad Johannsenas paskui ne tik 
nuėjo nuo darvinizmo, bet ir stojo opozicijon savo mokytojui, kurį, kaip 
žmogų, jis visą savo gyvenimą labai gerbė? Galtonas, tarp kita, buvo for- 
mulavęs vadinamąjį regresijos dėsnį, pagal kurį vaikai tokių gimdytojų, 


1 Šioj srity neiškenčiame nesuminėję jo puikaus straipsnio: „Die Vererbungslehre 
bei Aristoteles und Hippokrates im Lichte heutigen Forschung“. Die Naturwissenschaften 
5(1917) 389—-397 pusl. Viena proga vieną kartą „Kosmos“ nesenai (1927, 405—406) šį 
straipsnį yra citavęs. Dar platesnį žodį istorijai Johannsenas leidžia tarti savo knygoj: Ar- 
velighed i historisk og experimentel Belysning. En Udsigt over Arvelighedstorskningens 
vigtigste Resultater (Kobenhavn, Gyldendalske Bogkandei 1917, 11923, 358 pusl. su 56 atv.). 
Šis veikalas yra išverstas švediškai (1918) ir suomiškai (1920). Panašių rėmų Johannseno 
knyga vokiškai (Teubner'io serijoj „W'issėnschait und. Hypothese“) iki šiol nėra išėjusi, 
nors nuo senai buvo paskelbta. 19-jo šimtmečio biologija užsiima Johannseno veikalas 
„Biclogie i det XIX Aaarhundrede“ 1922 (švediškas vertimas 1923). Red. 


Iš gamtininkų gyvenimo ir darbų 373 


kurie buvo parodę nukrypimo nuo rūšies, stovi arčiau prie rūšies, nekaip jų 
gimdytojai. Si dėsnį Galtonas stengėsi išaiškint statistikos-matematikos keliu. 
Johannsenas eksperimentais įrodė šiokio dėsnio negaliojimą ir išaiškino, 
kad Galtonas čia padarė klaidą todel, kad jis dirbo ne su gryna medžiaga, 
t. y., kaip Johannsenas išsireiškia, su populacijomis, o ne su grynomis linijo- 
mis. Bet Galtono įvestąjį biologijon matematišką tyrinėjimo metodą Johannse- 
nas palaikė, ir jo didžiulė monografija „Elemente der exacten Erblichkeitslehre, 
einschliesslich der biologischen Variationsstatistik“ visa išmarginta matema- 
tiškomis formulėmis, kurioms suprasti paprastam biologui, kaip, pav., ir šias 
eilutes rašančiam, nepakanka žinių. 


Galtonas manė, 
kad jo tyrinėjimai kuo 
geriausiai rodo rūšių 
nuolatinę evolu- 
ciją tam“ tikra 
kryptimi, bet Jo- 
hannsenas įrodė, kad 
visi šioki  manymai 
virsta iluzijomis, kai tik 
eksperimentuojama su 
grynų linijų paderme, 
t. y. jei visa padermė 
kilusi iš vienos gimdy- 
tojų poros. Tokiems 
tyrimams tinkamiausiu 
objektu pasirodė esą 
vienanamiai augalai, 
bet paskui panašių 
eksperimentų daryta ir 
su dvinamiais augalais. 
Panašių tyrimų prieš | 
Johannseną jau buvo 
daręs prancūzų tyrinė- 
tojas L. de Vilmo- 
rin'as. Svarbiausia te- 
zė, prie kurios priėjo 
Johannsenas  pasirė- 
męs savo eksperimen- 
tais, tokia: „Grynųjų 
linijų ribose selekcija 
nesukėlė jokio tipų pa- 
stūmėjimo“. Bet ši 
Johannseno tezė neneigia, kad rūšyse gali vykti atmainų. Atmainos yra 
galimos, bet nepareina. nuo atrankos, o arba nuo hibridizacijos, arba nuo 
mutacijos. 

iais savo tyrimais Johannsenas įrodė, kad savo laiku daug triukšmo 
sukėlusieji P. Kammerer'io bandymai neturi pagrindo. Ir nors tuoj po inter- 
nacinės higienos parodos Dresdene (1911 m.), kame buvo rodomi Kamme- 

rer'io tyrimai, šiojo vardas buvo visų biologų lūposė, jau: po keleto metų, 
ypačiai del Johannseno kritikos ir darbų, Kammerer'io raštai nebeteko savo 
aureolės ir autoritingumo specialistų akyse. Suprantama, kad Kammereris 
stengėsi gintis nuo Johannseno, ir tuo būdu sunaikinančią kritiką, kaip sa- 
koma, perkėlė nuo ligotos galvos sveikai. Deja, šitai jam nepagelbėjo; ir tuo 
tarpu, kai specialistų tarpe Johannseno autoritetas augo, Kammererio 
nuomonės specialistai eksperimentininkai paskutiniu laiku iš 
visa paliovė paisę!. 

inomajame straipsny „Experimentelle Grundlagen dėr Descendenzlehre 
etc“. (Kultur der Gegenwart, III dalis, IV skyrius, I, 597—660 psl., [1915]) 
Johannsenas keliais žodžiais paliečia lamarkistiškus Kammererio tyrimus, tu- 
rėjusius parodyt galimumą sukelt naujas formas ir naujus instinktus aplin- 
kos pakeitimo keliu: „Išrodo, kad šitai ir pavyko; šių davinių kritika čia ne- 
bus reikalinga, mes davinius imame kaip teisingus. Bet dalykas čia vargu 
kitoks, kaip kurį mes radome ir Tower'io eksperimentuose, taigi, bet kokios 
rūšies mutacijų reiškiniai“. 

Johannsenas randa, kad kaip mendelizmas, taip ir mutacionizmas ne- 
suderinami nei su darviniškais, nei su lamarkiškais įvaizdais. Čia randame 
jo pareikšta šiokių minčių, kurias, kad išvengtume nesusipratimų, cituojame 
originalo pavidalu: „Zunachst ist es vollig evident, dass die Genetik die 
Grundlage der Darwinschen Selektionslehre ganz beseitigt hat... Darwins Se- 
lektiontheorie hat ja ihre sehr grosse geschichtliche Bedeutung gehabt. Indem 
aber, wie wir gesehen haben, Darwins theoretische Voraussetzungen in be- 
zug auf Vererbung prinzipiell unrichtig waren, und indem ferner die ihm zu 
Gebote stehenden an und fūr sich richtigen Erfahrungen ūber Selektionserfolge 
wegen vollig fehlender Analyse ūberhaupt nicht richtig gedeutet werden 
konnten, findet die Darwinsche Selektionslehre absolut keine Stūtze in der 
Genetik—und welche Stūtze hatte sie sonst?“ (Kultur der Gegenwart o. c. 
659 p.)2. O jau minėtame referate Vokietijos Gamtininkų ir Gydytojų Drau- 
gijos jubilejiniame suvažiavime Johannsenas tarp kita yra pasakęs: „Aber 
eins hat die Vererbungstorschung geleistet, nimlich eine recht vernichtende 
Kritik sowohl des Darwinschen Selektionsgedankens als des Lamarckschen 
Gedankens einer allmžihlich eintretenden «erblichen Fixierung» der durch 
Anpassung der Individuen fūr ihre Lebenslage <erworbenen Eigenschaftenoš, 


1 Monistiškojo biologo Pauliaus Kammererio gyvenimo, darbų ir tragingo galo (nu- 
sižudėi paminėjimas „Kosme“ vis dar laukia savo eilės; artimiausiuose numeriuose betgi 
vis jau tikimasi tam paminėjimui atsirasią vietos. Red. 

2 „Pirmiausia yra visiškai aišku, kad genetika visai pašalino Darvino selekcionizmo 
pagrindą. Darvino selekcionizmas yra turėjęs savo labai didelės reikšmės istorijoj. Bet, 
kaip matėme, kadangi Darvino teoriškos prielaidos pavaldumo atžvilgiu buvo principiškai 
neteisingos, ir kadangi, toliau, jo turėtieji iš savęs teisingi patyrimai apie selekcijos pasi- 
sekimus del visiškai stokojusio analizio iš visa negalėjo būt teisingai išaiškinami, tai dar- 
viniškas selekcionizmas absolučiai neturi genetikoje jokio pagrindo—ir kokį kitą pagrindą 
jis iš visa dar turėtų?“. 

3 „Bet vieną darbą nudirbo paveldėtyros mokslas, būtent, jis patiekė sunaikinanč'ą 
kritiką ir darviniškos selekcionizmo minties ir lamarkiškos minties, kad individų prisitaikymu 
savo gyvenimo būklei „įgytosios savybės“ pamažu „paveldimai užsifiksuojančios“. Hundert 
Jahre Vererbungsforschung. Verhandlungen der Gesellsch. Deutschen Naturforsch. u. Aerzte. 
87. DE aiaiuis zu Leipzig vom 17. bis 24. Sept. 1922 (Leipzig, Verlag Vogel 1923) 
102—103 pusl. 

Jau paminėtosios ištraukos rodo mums, prie kokių įsitikrinimų priėjo 
Johannsenas, pasiremdamas daugelio metų tyrimais. Ir tokias savo pažiūras 
jis nepabūgo reikšt šių dienų stambiausių biologų akivaizdoj 1922 m. rug- 
sėjo mėn. kongrese. O gal būt, kad kaip tik stambių mokslininkų akivaizdoj 
nepavojinga reikšti naujas mintis? Jei jie su tomis naujomis pažiūromis ir 
nesutiks, tai betgi bus įsisąmoninę, kad mokslas dar ne apie visa ką yra 
taręs paskutinį savo žodį ir kad Nietzschė's šūkis apie „vertybių sukaino- 
jimą iš nauja“ („Umwertung der Werte“) biologijoj tenka atminti daugiau, 
kaip bet kur kitur. | 

Suprantama, kad ir Johannsenas turi savo priešininkų, bet speciali- 
stai jo negailestingoj ir darvinizmo ir lamarkizmo kritikoj pripažino stambų 
galvotoją, ir prezidiumas 5-jo Internacinio Genetikos Kongreso Berline 
(1927 m.), tūkstantinio kongreso pavestas, pasiuntė tik trejetą sveikinimo tele- 
gramų: Correns'u, Hugo de Vries'ui ir, last not least, Johannsenui. 

Šavaitrašty „Die Naturwissenschaiten“ (š. m. V. 18, 20 Nr.). F. v. 
Wettstein'as, minėdamas Johannseną atskiru straipsniu, baigė jį šokiais 
žodžiais, kuriuos ir aš čia pacituosiu, idant skaitytojas galėtų įsitikint, kad 
šias eilutes rašančio nuomonė apie Johannseno reikšmę nėra vienašališka ir 
perdėta. Wettstein'as sako: „„„Tuomi (Johannseno knygų „Elemente der 
exacten Erblichkeitslehre“ 3-jam leidimui išėjus) baigiasi klasikiškojo men- 
delizmo gadynė, savo atbaigimą radusi chromozomų teorijoj. Ji puikiai Žy- 
giavo nugalėdama, kadangi ją nešė idejos kai kurių vadaujančių vyrų, vie- 
nas kurių buvo Johannsenas“. k 

Kaunas, Universitetas. | Prof. E. Landau. 


Willem Einthoven 
(1860—1927). 


Premijuotas Nobelio premija fiziologijai ir medicinai (1924 m.) už elektro- 
kardiogramo mechanizmo susekimą Leideno universiteto profesorius Vilemas 
Einthovenas pasimirė 1927. IX. 28. Jis didumoj tyrinėjo tuos elektrinius reiški- 
nius, kurie gyvajame kūne lydi, taip sakant, visas gyvybės apraiškas, k. a., 
raumenų, nervų, pajautų organų ir k.. Šių reiškinių svarbiausi tai bene bus 
tos periodinės, elektrinės srovės, kurias sukelia ritmingai veikdama 
širdis. Grafiškas šių srovių atreiškimas vadinamas elektrokardiogramu. 
Jau 1801 m. Einthovenas buvo užsiėmęs elektrokardiogramo tyrimais ir tam 
reikalui naudojosi tuo metu tinkamiausiu instrumentu, būtent, Lippmann'o 
kapilarelektrometru. Bet kadangi šis instrumentas buvo perdaug tingus sekti . 
skubius srovės svyravimus, tai šiuo būdu gautosios kreivosios teikė tik išdar- 
kytą vaizdą. Tačiau Eintohovenui, kurio būta ne tik įžymaus fiziologo, bet 
taip pat ir šaunaus fiziko bei matematiko, pavyko iš to iškraipyto vaizdo suskai- 
čiuot tikrąjį elektrokardiogramo pavidalą. Vėlesni tyrinėjimai patvirtino jo to 
meto suskaičiavimų teisingumą.—-Tačiau šioks metodas praktikai per- 
"daug painus. Tad jis ieškojo naujo kelio, kuris betarpiškai galėtų patiekt 

tikslų kardiogramo pavidalą. Šią problemą jis galutinai išsprendė konstruoda- 
mas naują galvanometrą, kuris šiandien visame pasauly žinomas kaip 
„Einthoveno styginis galvanometras“. Sis tat instrumentas, 
kuriuo naudojantis galima atlikt daugelį tyrinėjimų elektrofiziologijoj bei su- 
sekt visokios širdies ydos, ir išgarsino Einthoveno vardą visame pasauly. Pr. D. 


PRO DOMO SUA 
Keli žodžiai apie riterių arabiško aiklio poveikį žemaičių veislė 
. arkliui ir apie mudviejų darbo kritiką. 
Rašo Mag. Kvašninas ir D-tas Mockus. 


Fecimus guod potuimus, 
faciant meliofa potentes. 


Mudviejų parašytame, dar nebaigtame darbe apie lietuvių arklį („Arklio 
kilmė ir lietuvių arklys“, atsp. iš „Kosmos“ 1926 m. 6—8 Nr., 1927 m. 12 Nr. 
ir 1928 m. 1 Nr.) pirmiausia norėta panaudoti įvairios žinios, kurios mūsų 
buvo rastos siaurose pastabose, trumpais sakiniais, išmėtytos užsienių litera- 
tūroje. Tarp kitako I-je dalyje parinkta medžiagos, murodančios riterių ark- 
lio XII--XIV šimtm. poveikį. Ją panagrinėjus teko spręsti, kad I. Mora- 
* čevskio—jauno tyrinėtojo—riterių arklio reikšmė tapo perdėta. 

P. Jankauskas! ką tik baigęs Vokietijoj ir grįžęs Lietuvon, pasi- 
ryžo užstoti Moračevskio pažiūrą. P. Jankauskas, pastebėjęs mūsų tik dvejetą 
vietų, jas kritikuoja, nepalietęs visai trečiojo mūsų nurodymo, būtent šio: 
'„Atvykęs iš Palestinos į Prūsus, Ordenas, nuo kurio taip skaudžiai buvo 
nukentėjusi ir Lietuva, pagrobė kelis dvarus ir pradėjo veisti arklius. Kokio 
kraujo arkliai  veista pradžioje, nėra žinios, nes nėra tikrų davinių apie at- 
vestą į Prūsus arabiško kraujo arklį. . Tiktai, einant analoginiu faktu, kad 
prancūzų riteriai parsivedė iš rytų arabiškų arklių, spėjama, kad ir Rytprūsių. ri- 
teriai taip pat galėjo tokių arklių turėti“. Bet vieno spėjimo per maža. P. 
Jankauskas, kartodamas Moračevskio žodžius, sako: „Tas poveikis turėjęs 
būti ypač žymus žemaičiuose, kurie tiesioginiai rubežiavosi su Ordeno val- 
- domu kraštu“. Mūsų veikale sakoma apie riterių poveikį ypačiai dviejose 
vietose: pirma skyrium XII--XIV šimtm. laikotarpy, paskui vėlybesniu laiku. 
Tiktai nerimtas kritikas p. Jankauskas gali tikinti skaitytoją, kad iki XIV, 
XV šimtm. lietuviai „tiesioginiai rubežiavosi“. P. Jankauskui, kaip ką tik grį- 
žusiam iš užsienių, ypač nedovanotina nežinoti literatūros apie Lietuvą, išėju- 
sios 1926—1928 m. Vokietijoj. Ją paskaitęs, jis būtų nustebęs, kad anų laikų 
etnografiškuose žemėlapiuosež net prieš 1401 m. tautų gyvenimo vaizdas iš 
Vakarų į Rytus buvo šioks: už Rytprūsių stovėjo miškų ruožas (kurį nurodo 
ir vėlybesnieji dokumentai), kuris vokiečių tyrinėtojų laikomas visai negyventu 
(Wildnis!). Už šito negyvento ruožo šios dienos Lietuvos šiaurėj gyveno 
Kuršiai (Kuren); o pietų kryptim nuo jų-—karsoviai (Carsovier), toliau „Su- 
"dauer“ ir kitos tautelės. Lietuviai gyveno tiktai nuo jų į Rytus ir jų buvei- 
nės centras buvo maždaug Minsko gubernijoj (Mūsų .darbe tarp kitko sa- 
koma, kad tenai prieš karą atrasta senlietuviško žemaitiško arklio liekanų). 
Tiktai siaura juosta nuo nurodyto centro lietuviai buvo nusidriekę į šiaurės 
vakarus Vilniaus kryptim. Siais laikais keletas mūsų profesorių, tarp jų taip 
pat prof. Volteris, renka medžiayą atremti vokiečių mokslininkus. Mums 
rodosi, jie būtų dėkingi p. Jankauskui, patiekusiam davinių, kad jau XIV 


1 Veterinarija ir Zootechnija (Kaunas) 1928 m. 1 Nr. 
„ 2 Lietuvos XIII šimtm. žemėlapis galima matyti net lietuviškuose vadovėliuose. Vo- 
kiečių mokslininkai pasiremia tais pačiais riterių laikų dokumentais. 


Pro domo sua 377 


šimtm. lietuviai „tiesioginiai rubežiavosi“ su Rytprūsiais, kur, archeologijos 
daviniais, jau bronzos gadynėj yra buvusi aukšta kultūra, skirtinga nuo 
Pabaltijo. Vėlybesniais laikais lietuviams neabejotinai turint gretimas sienas 
su riterių valdomomis žemėmis, jų arkliai buvo ne arabai, o „baštardai“ 
arba okcidentinės veislės, kas mūsų ir pažymėta tekste žemiau!. Apskritai 
sakant, nėra jokių tvirtų įrodymų, kad mūsų krašte riterių arklys yra buvęs 
arabiškos veislės. Atvirkščiai—trijomis Lietuvoj atskiromis vietomis rastosios 
riterių arklių ir kitų daiktų liekanos (pasagos ir k.) ryškiai rodo, kad čia būta 
okcidentinės veislės arba mišrinimo formų. 

Šių dienų daviniais sprendžiama, kad riteris pateko Lietuvon su sun- 
kiuoju arkliu. Anatomiškai taip pat negalima paremti, kad žemaičių veislės 
arklys yra arabų veislės pagerintas. Juk Čerskis pabrėžė, kad žemaitukų 
galūnių indeksas visai esąs skirtingas nuo arabų. Arabiškojo arklio mišrini- 
mas turėjo sakomąjį indeksą padidinti, kas tuo tarpu nepatikrinta. Kraštai, 
kuriuose yra išlikusi analogiška žemaitukams veislė, kur be abejonės jokių 
riterių arklių nėra buvę, geriausiai įrodo, kad šioji veislė galėjo susidaryti 
visai be riterių arabo. Be reikalo p. Jankauskas linkęs manyti, kad ūgio pa- 
didėjimas galėjęs įvykti del vieno tik mišrinimo. Daugely Europos vietų karvė 
net XIX šimtm. pradžioje buvusi žemo ūgio (apie 100—120 klgr. svorio); 
tiktai atranka, tinkamas šėrimas, geras išlaikymas pakėlė jos ūgį ir padidino 
svorį iki 500 klgr. ir daugiau. Panašus reiškinys galėjo įvykti ir su arkliu 
visai skyrium nuo arabo. 

Jei net sutiksime, kad riterių turėta arabiškų arklių ir jų tekdavę lie- 
tuvių nelaisvėn, tai šiame spėjime nėra pagrindo matyti, kad tatai būtų tu- 
rėję didelės reikšmės žemaitukui pagerint. Pavyzdžiu, Osovickis visai 
ryškiai įrodė, kad prieškarinės Austrijos arabiškų arklių žirgyno rajone, kurio 
gyventojai galėjo plačiai pasinaudoti arabiškais eržilais, arabiško kraujo pri- 
pylimo neįvykę. Tokie įvykiai pažymėti ir kai kuriose šiaurinės Europos valsty- 
bėse. Ergo—net ir arabiškų eržilų turint, bet del tinkamo gerinimo plano, 
del mišrinimo tinkamos sistemos stokos, jų poveikis gali prilygti nulį ir 
gali pasireikšti grįžimas prie prototipo. Kodel gi tuomet kelios dešimtys abe- 
jotinų arabiškųjų eržilų, tekusių lietuvių nelaisvėn, turėjo paveikti kelių de- 
šimtų tūkstančių vietinių arklių veislę, kuri visai nesiskiria nuo daugelio kitų 
panašių vietinių veislių, gyvenančių Podolės kryptim įimtinai, kur juk riterių 
nėra buvę? 

Tuo tarpu neminėdami kitų mūsų turimų motivų, pasakysime tiktai, 
kad mes vis delto elgėmės atsargiai del išvadų ir esame pareiškę, „kad 
riterių arklių poveikis žemaitukų veislės pakitimui tegalėjo būti labai neryškus, 
o gal buvo ir visai be reikšmės“. Mes tyčiomis esame šią problemą palikę 
dalinai atvirą, kad atkreiptume jon kitų tyrinėtojų akis, kaip į ne visai įro- 
dytą poziciją. 

Kitas p. Jankausko mudviem daromas stambus priekaištas—tai netin- 
kamumas arklių atvaizdų, kuriuos mes esame įdėję į savo darbą. „Autorių fo- 
tografijos neišlaiko jokios kritikos ir lyg autoriai būtų norėję parodyti, kaip 


„1 P. Jankauskas prikiša mudviem vartojant neva dažnai svetimų kalbų žodžius, bet 
patsai sako „baštardavimas“. Ar tas žodis lietuviškas? Kodel p. Jankauskas nesako „miš- 
tinimas“? ; : 

nereikia fotografuoti“! Sis aštrus priekaištas darosi juo įdomesnis, kad be 
dvejeto fotografijų, kuriedvi kritikas mažiausia puola, kitos yra pagamintos, 
mudviem prašant, vieno veterinarijos gydytojo, kuris puikiausiai fotografuoja, 
o kiti atvaizdai—kito veterinarijos gydytojo, kuris yra Plungės valsty- 
binio žirgyno vedėjas. Visos Plungės žirgyno fotografijos, Mockui pra- 
šant, buvo paruoštos vadovaujant gerbiamajam kolegai Sniukštai, ku- 
ris prieš didįjį karą ilgus metus yra darbavęsis arklininkystės srity ir kurio 
netenka įtarti nemokant tinkamai arklio pastatyti. Būtų taip pat visai 
nesuprantama, kuriuo būdu gerbiamas senas profesorius E. Nonevičius, 
redagavęs mudviejų darbą, patsai turįs iki 70 mokslo darbų, kurio var- 
das tinkamoj vietoj stovi net vokiečių vadovėliuose, kuris yra buvęs Dor- 
pato (Tartu) Veterinarijos Instituto asistentas, paskui docentas jau tuo. laiku, 
kuomet ponui Jankauskui dar kažin ar buvo numatyta užgimti,—kaip tat jis 
galėjo praleisti tas „jokios kritikos neišlaikančias fotografijas“. Netenka taip 
pat įtarti nežinojimu ir doc. Mockaus, kuris savo, kaip veterinarijos gydytojo, 
specialybę yra pradėjęs Dorpato Veterinarijos Institute asistentura pas žymų 
prof. M. Gutmann'ą dar tuo laiku, kuomet p. Jankauskas gal tiktai tėra 
mėginęs raidžių ar gramatikos mokytis. Bet vis delto leisime, kad lietuvių 
profesoriai laikinai buvo apžlibę, ir todel praleido niekam netikusias fotogra- 
fijas—ne autorių, bet tam tikrų Lietuvos specialistų gaminį. Bet kaip tuomet 
teks žiūrėt į vokiečių profesorius? Nes Kvašninas keletą savo mokslo darbų 
spausdina Vokietijoj ir jo vienam kraniologijos darbui kaip tik teko panau- 
doti tas pačias „netikusias“ fotografijas. Gerai dar, kad p. Jankauskas, ne- 
gerbiąs savųjų profesorių, vis delto gerbia bent vokiečių mokslininkus. Jisai savo 
kritikoje, antai, rašo: „vienas žymiausiųjų šių dienų gyvulininkystės mokslo 
autoritetų daug studijavęs arklio kilmės klausimu ir nemažai apie tai rašęs, 
būtent, prof. C. Kronacheėr“.. Tat įsivaizduokite, kad, iš tikrųjų, žymiau- 
sias šių dienų autoritetas prof. C. Kronacher'is spausdina savo leidžiamame 
mokslo žurnale Kvašnino mokslo darbą ir nieko jam nėra pareiškęs, 
kad jo fotografijos netikusios. Nebent ir prof. Kronacher'is taip pat būtų 
apžlibęs? Ne vien specialistui, bet ir kiekvienam skaitytojui bus aišku, jog 
daugelis fotografijų gali būti gaminamos ir mūsų veikale yra paruoštos vien 
norint parodyti ne bendrą arklio vaizdą! normalinėj padėty, su tam tikru 
kojų pastatymu ir tt., bet norint duoti skaitytojui atskirų eksterijero sričių 
tinkamą vaizdą, kuriuo reikalu kalbama ar tekste, ar fotografijos apačioje. 

Plungės žirgyno eržilo „Vilkas“ fotografija įdėta knygoje todel, kad 
tinkamai vaizduoja būdingąją galvą su įlanka ir gerą krūtinę. (Veter. gydytojui 
ponui Šniukštai neveltui pareikšta padėka). Po eržilo „Žemaitis“ foto- 
grafija, kurią kritikas puola, yra pareikšta: „su ryškiu išilgai nugaros tamsiu 
diržu“. Šis diržas gerai nutraukiamas vien fotografuojant iš aukšto. Neteko 
arklio galvą laikyti toliau nuo aparato, kad sumažėtų jos dydis, nes tuokart 
diržas būtų buvęs visai nepastebimas. P. Jankauskui, kaip zootechnikui, ti- 
kimės, yra žinoma, kad tam tikroje literatūroje dažnai kalbama apie „Aal- 
strich'ą“, bet jo fotografijų nepatiekiama. Tuo tarpu su diržu per nugarą yra. 
rišama nepaprasta kilmės reikšmė. Mums rodosi, kad jei p. Jankauskas savo 
kritikoje, kurią jisai prižada dar pratęsti, panorėtų ne puldinėjimais užsiimti, 


1 Kokis galimas rasti tam tikrose knygose. 

o pagelbėti paaiškinti klausimą, tai būtų įdomiau išklausyti jo nuomonės 
apie dryžuotumo reikšmę. Taigi, mes siūlome jam pareikšti skirtumą diržo 
spalvos ir pločio žemaituko, pietrusiškojo tarpano ir Egui Przewalskii, ko- 
kios reikšmės turi šis dalykas žemaituko kilmės klausimui ir duoti tinkamą 
patarimą, kaip reikia fotografuoti ne vieną tik arklio nugarą, bet visą arklį 
norint atvaizduoti (nedirbant atskirų klišių), krūtinę ir „Aalstrich'ą“. . 

Žymus kritiko priekaištas paliečia galvą: „dicelė, sunki galva—aš ne- 
manau, kad „Žemaitis“ tikrai turi tas ydas“. Toliau jis sako, kad tokia fo- 
tografija galinti tik suklaidinti žiūrėtoją. Mes manome, kad skaitytojas ne- 
buvo suklaidintas: mes turime „Žemaičio“ fotografiją reikiamoj padėty, o 
žirgyne yra patsai originalas; jo galva, tiesa, yra stamboka. Tame pačiame 
žirgyne yra arklių ir dar su didesniomis galvomis. Estų kleperiai dažnai 
turi didokas galvas, švedų arklių didelė ir stambi galva jau senai literatūroje 
paminėta. Taigi, tokios galvos pažymį nereikia laikyti yda, bet paprastu na- 
turaliu reiškiniu. Pirmasis tai pastebėjęs yra Dr. Javorskis, ir mūsų teksto 
santraukoje apie tai aiškiai kalbama, kad lietuviškasis, Poliesės ir 
lenkiškasis arklys yra virtę mišria forma (Mischform) iš Tarpano ir 
Eguus Przewalskii. Jei tai yra tikrai mišri forma (Mischform), tai kodel Egui 
Przewalskii pažymių pasireiškimą nelaikysime naturaliu? Ponui Jankauskui, 
nesenai laikiusiam egzaminus, pirm kritikuojant kitus, patartina prisiminti Egui 
Przewalskii galvos vaizdas. Tiksliai todel mūsų darbe yra patiekta Egui Prze- 
walskii fotografija su paaiškinimu: „Eguus Przewalskii, kurio kai kurie kra- 
niologiniai matai atatinka žemaičių arklio davinius“. Todel kritikui reikėjo, 
užuot nekaltuosius fotografus murdyti, visa savo elokvencija pulti D-rų Ja- 
vorskio ir Vetulani'o palaikomąją poziciją. Mes tuo tarpu susilaikome 
nuo galutino šiuo klausimu atsakymo. Panašūs paaiškinimai tinka ir kitoms 
ftotografijoms, įdėtoms mūsų darbe. 

Del kitų priekaištų neatsakome, nes jie dar silpniau kritiko motivuoti. 
Pažymėtini yra dvejetas asmeninio pobūdžio dalykų. P. Jankauskas pastebi 
„kad autoriai neranda reikalo lietuvinti lenkų citatų“. Ko jis čia nori? Tekste 
yra paaiškinta, kodel buvo reikalinga ir naudinga dvejetą, trejetą citatų pa- 
likti originale: „Norėdami palikti- nešališki, mes stengėmės lenkų arklio vei- 
simo kryptį apibūdinti pačių Lenkijos specialistų žodžiais“. 
P. Jankauskas bando kaž ką kaž kam priminti, kitaip sakant, į ratus baslį 
įkišti. Sios priemonės gali priminti neseniai pergyventus laikus, kada dau- 
gelis rytų universitetų mokslininkų, įtartų buržuaziškumu, buvo pašalinti iš 
katedrų ir paskirti sargais ar laborantais, o sargai — laborantais, laborantai— 
profesoriais. P. Jankauskas stengiasi įsistiprinti tautiškame pamate, bet tam 
tikslui imasi neleistinų priemonių mudviejų adresu. Tuo būdu vargu jam 
pavyks sukompromituoti vyresniuosius darbininkus. Kritikas yra pajėgęs para- 
šyti straipsnį giminingo veisimo klausimu, bet del to jis dar nėra pasidaręs mok- 
slininku ir dar neturi teisės rodytis viešoje kritikoje, ypačiai neetiškais būdais. 

Kritikas iškaligrafavo autorių pavardes ir lietuviškai ir vokiškai, o kny- 
gelių pavadinimus įrašo tiktai lietuviškai. Kuriais sumėtimais jis taip yra pa- 
daręs—sunku spėti. Prieš karą kai kurių mokslininkų pavardės buvo rašo- 
mos vienaip, šiandie lietuviškai kitaip, arba tapo sulietuvintos. Antai, prof. 
Ivanauskas, kurio yra anksčiau spausdintų mokslo darbų ir kuris pirmiau 
pasirašinėdavo rusišku būdu, dabar, vengdamas paklaidų ir eventualių ma- 

nymų, kad kiek kitaip parašytoji pavardė nereikštų kitą asmenį, greta lietu- 
viško parašo rašo dar „Iwanowskii“. Visai panašiais sumetimais ir mudviejų 
pasielgta, nes Kvašnino mokslo darbų yra gamintų dar prieš karą ir pasirašytų 
be galūnės „as“. O Mockaus pavardė parašyta „Mozkus“, kad vokiečiai 
tinkamai ištartų. Panašios priekabės neturėtų turėti jokios reikšmės, nes pra- 
dėjus nagrinėti filogenetiškai ar filologiškai pavardžių kilmes, ir, pav., pavardėj 
„Jankauskas“, taip pat rastume gudiškojo kraujo, o gal ir kitokios, dar. 
mažiau geistinos priemaišos. 

Kritiko pastaba, kad Kvašninas yra neva prisisavinęs privat-docento ti- 
tulą, čia nebus nagrinėjama, nes šis klausimas įnešamas teisman del įžeidimo 
ir visuomenės klaidinimo. Galų gale jaunas kritikas, prižadėdamas patiekti 
daugiau medžiagos, paliečia Mockaus kelionę į Skandinavijos kraštus ir no- 
rėtų žinot, kiek įvykdyti pažadai. Kadangi Mockus važinėjo ne p. Jankausko 
ir ne valstybės lėšomis, tai gal jam valia ir visai nieko iš tos kelionės nerašyti. 
Mudviejų veikalas neužbaigtas, apie tai sakoma tekste. „Kosmo“ Redakcija 
gali liudyti, kad ji, del lėšų stokos, nepanaudojo mūsų visos medžiagos. 
Neturint galimumo spausdinti darbų Lietuvoje, tenka jų tęsinius siųsti spau- 
sdinti į užsienius. Naujai medžiagai renkantis, pirmesnįjį nusistatymą teko 
vietomis pakeisti. Bet del to mudu nesigailiva, nes mokslas—tai pastangos 
tiesai išaiškinti, 

„Kosmo“ skaitytojų pastebėjimai ir paklausimai. 
Mūsų meteorologams ir šviesos fizikams paklausimas. 


Vienas „Kosmo“ skaitytojų mums rašo: 

Ar negalėtumėte, p. Redaktoriau, Tamstos redaguojamojo „Kosmo“ pa- 
galba iškelti mūsų meteorologams klausimą del šio įdomaus atmosferinio įvykio. 

1927. VI. 30 d., važiuodamas traukiniu, ties Pakruoju, tuojau saulei 
nusileidus, pastebėjau šį reiškinį. . 3 

Dangus buvo visai giedras, be jokių debesėlių; toje vietoje, kur saulė 
buvo nusileidusi, kilo iki 50—609 aukščio ryškus šviesiai gelsvas spindulys, 
kurs, kaip paprastai esti, skėtėsi į viršų. Skersmenai priešingoj horizonto 
pusėj iki maždaug tokios pat aukštumos ir tokio pat pavidalo kilo tamsus 
spindulys. Reiškinys buvo taip aiškus, jog ir kiti keleiviai jį pastebėjo. Tu- 
rėdamas su savim kompą, traukiniui sustojus, galėjau įsitikinti, kad iš tikrųjų 
šių dviejų stulpų azimutos skirtumas arti 1800. 

Darėsi įspūdžio, lyg aukso saulės spindulio užpakaly randasi kaž kokia 
šviesa (taip stipri zodiakalinė šviesa?), kuriai šis spindulys sudaro tam tikrą 
ekraną ir tokiu būdu priešingoje horizonto pusėj gaunamas jo siluetas—še- 
šėlis, Čia pirmoj eilėj, matyt, mes susiduriame iš esmės su šio giedraus 
spindulio priežastimi ir jo absorbuojančiomis šviesos savybėmis. Ar tai ne- 
primena saulės dėmių optinių reiškinių ir ar ne tiks čia ir jų aiškinimo būdas? 

Kadangi šis reiškinys yra bendrai surištas su saulės spindulių, o gal 
ir stulpų reiškiniais, tai būtų įdomu, kad mūsų meteorologai išsitartų del 
naujausių šioj srity meteorologinių bei elektromagnetinių teorijų ir su tuo 
surišto mūsų atmosferos aukštumos klausimo. Žž. 

